Weavers will not be credited with ledger, will have to pay tax every month | વીવર્સને લેજરમાં ક્રેડિટ જમા નહીં મળે, દર મહિને ટેક્સ ભરવો પડશે - Divya Bhaskar\nWeavers Will Not Be Credited With Ledger, Will Have To Pay Tax Every Month\nએકસરખો 12 ટકા GST:વીવર્સને લેજરમાં ક્રેડિટ જમા નહીં મળે, દર મહિને ટેક્સ ભરવો પડશે\nવેપારીની ઉઘરાણી આવે કે ન આવે ટેકસની જવાબદારી આવી પડી, નહીં ભરે તો નંબર રદ\nહવે યાર્ન અને કાપડ પર એકસરખો 12 % GST\nકાપડ પર જીએસટીના બદલાયેલાં દરના લીધે હવે વિવર્સ પર ટેક્સ ભરવાની જવાબદારી આવી પડી છે. અગાઉ યાર્ન અને કાપડ પર જીએસટી દરના7ટકા ડિફરન્સના લીધે વીવર્સ પર રોકડમાં ટેક્સ ભરવાની જવાબદારી આવતી ન હતી. ઉપરાંત વીવર્સ માટે સૌથી મોટી મુસીબત એ છે કે આ ટેક્સ દર મહિને ભરવાનો રહેશે. એટલે સમગ્ર કાપડ માર્કેટમાં 90 દિવસના પેમેન્ટ સાયકલને ઝડપી બનાવવાની પણ આગામી દિવસોમાં ફરજ પડશે.\nઅગાઉ કેમ ટેક્સ ભરવો પડતો નહતો: અગાઉ કાપડ પર5ટકા ટેક્સ હતો અને યાર્ન પર 12 ટકા હતો. એટલે7ટકાનો ગેપ રહેતો હતો. 12 ટકા ભરીને વીવર્સ યાર્ન લાવ્યો હોય અને5ટકા ટેક્સ ઉઘરાવી કાપડ વેચતો હોય તો તેને ભરવો પડતો ટેક્સ લેજરમાં બચતી ક્રેડિટમાંથી કપાઇ જતો હતો, પરંતુ હવે યાર્ન અને કાપડ પર એક સરખો ટેક્સ હોય કોઈ પ્રકારની ક્રેડિટ જમા રહેશે નહીં. આથી નાછૂટકે રોકડમાં જ ટેક્સ ભરવાનો આવશે.\nએક્સપર્ટ: પાછળથી નાણાંની ખેંચ વર્તાશે\nCA હાર્દિક શાહ કહે છે, હાલ તુરંત જ વાંધા નહીં આવે, ખાતામાં જ્યાં સુધી ક્રેડિટ પડી છે ત્યાં સુધી ટેક્સ ભરાઈ જશે. ક્રેડિટ પુરી થતાં જ કેશ લેજર મારફત ટેક્સ ભરવાનો રહેશે. એટલે રોકડની જરૂર પડશે. પ્રશાંત શાહ કહે છે, વીવર્સે 20 તારીખ સુધી ટેક્સ ભરવાનો રહેશે. જે કેસમાં ત્રિમાસિક રિર્ટન ભરવાના છે તેમાં પણ ટેક્સ તો મહિને જ ભરવાનો છે.\nકાપડ પર જીએસટીના નવા સ્લેબ સામે 35 વીવિંગ સંગઠનોનો વિરોધ\nનાણા મંત્રાલયે ટેક્સટાઈલ ઈન્ડસ્ટ્રીની વેલ્યુ ચેઈનના જીએસટી ટેક્સ સ્લેબમાં ફેરફાર કરવામાં આવ્યો છે. જેને લઈને દેશભરના અકળાઈ ઊઠેલા વીવર્સે રજૂઆતોનો મારો ચલાવ્યો છે. સુરત ચેમ્બરે ઓડિશાના મુખ્યમંત્રી નવીન પટનાયક અને વડાપ્રધાન મોદીને આવેદન આપીને રજૂઆત કરી છે. શહેરના 35 વીવિંગ સંગઠનો પણ 23મીએ મોદીને લેખિત રજૂઆત કરશે. ટેક્ટાઈલ ઈન્ડસ્ટ્રીમાં ફેબ્રિક્સના5ટકાની જગ્યાએ 12 ટકા અને ગારમેન્ટમાં 1000 રૂપિયાની અંદરની વસ્તુ પર5ટકા અને ઉપરની વસ્તુ પર 12 ટકા જીએસટી હતો જે હવે 12 ટકા સરખો કરી દેવાયો છે. દેશના 33 ટકા વણાટ એકમો સુરતમાં છે. ચેમ્બરે પટનાયકને રજૂઆત કરી છે કે, ‘ઓડિશાથી સુરતમાં આવેલા લાખો લોકો બેરોજગાર થઈ શકે છે.’ ફોગવા સહિતના 35 વીવિંગ સંગઠનો મોદીને પત્ર લખીને વિરોધ કરશે.


વાલીઓની મુશ્કેલી માટે વાલી સ્વરાજ મંચ આજથી હેલ્પલાઈન શરૂ કરશે\nનવગુજરાત સમય | Publish Date: Jan 22 2018 2:00AM\nહાલમાં ફીના મામલે વાલીઓ અને સંચાલકો વચ્ચે ચાલી રહેલા ઘર્ષણના પગલે વાલીઓ ભારે હેરાનગતિનો સામનો કરી રહ્યા છે. જેને લઈને વાલીઓ હવે સંગઠિત થઈ રહ્યા છે અને તેઓ વાલી સ્વરાજ મંચની રચના કરવા જઈ રહ્યા છે. વસંતપંચમીના દિવસથી આ મંચની સ્થાપના થશે. વાલી સ્વરાજ મંચ દ્વારા સોમવારથી વાલીઓ માટે એક હેલ્પલાઈન પણ શરૂ કરવાનું નક્કી કરાયું છે. જેમાં વાલીઓને પડતી મુશ્કેલીઓ માટે શિક્ષણવિદો દ્વારા માર્ગદર્શન આપવામાં આવશે.\nપ્રાપ્ત માહિતી અનુસાર કેટલીક શાળાઓમાં નવા શૈક્ષણિક વર્ષમાં પ્રવેશ આપવાની કામગીરી શરૂ કરવામાં આવી છે. ત્યારે ફીનું ધોરણ શું હોવું જોઇએ, તે બાબતે સરકાર તરફથી કોઇ સ્પષ્ટ દિશાનિર્દેશ ન મળવાથી વાલીઓ ચિંતામાં છે. ત્યારે આ હેરાનગતિથી વાલીઓ સંગઠિત થવાનો પ્રયાસ કરી રહ્યા છે. જેના પગલે વસંતપંચમીના દિવસે વાલી સ્વરાજ મંચની રચના કરવામાં આવશે.\nવાલી સ્વરાજ મંચ ખાનગી શાળાઓની ફીને લગતી સમસ્યાઓ માટે વાલીઓને મદદરૂપ થવા વાલી હેલ્પ લાઇન સોમવારથી શરૂ કરશે. જેમાં વાલીઓને લગતા તમામ મુદ્દાઓનું માર્ગદર્શન અને મદદ આપવામાં આવશે. વાલીઓને મૂંઝવતા પ્રશ્નો જેવા કે કયા માધ્યમમાં પ્રવેશ મેળવવો? શાળા કેવી રીતે પસંદ કરવી ? ડોનેશન વગર પ્રવેશ મેળવવાની જાગૃતિ તેમજ બાળકોનાં વર્તનની સમસ્યાઓના નિરાકરણ માટે પણ વાલી સ્વરાજ મંચ સહયોગી વાતાવરણ પૂરું પાડશે.\nવાલી સ્વરાજ મંચની રચનામાં સક્રિય વાલી આગેવાનો ઉપરાંત જાણીતા શિક્ષણવિદો અને સામાજિક કાર્યકરો જોડાઈ રહ્યા છે. ગુજરાતમાં વર્તમાન શિક્ષણની સમસ્યાઓમાં લોક ચળવળની જરૂરિયાત લાંબા સમયથી અનુભવાઈ રહી છે તેને ધ્યાનમાં રાખીને વાલીઓની આ સંગઠિત પહેલ છે. સમગ્ર ગુજરાતમાં આ સંગઠનને વિસ્તારવા માટે વિસ્તાર મુજબ કન્વીનરોને જવાબદારી સોંપવામાં આવી રહી છે.


યુવાનો વળ્યા બ્લાઇન્ડ ફોલ્ડ યોગ તરફ - Sambhaav News\nયુવાનો વળ્યા બ્લાઇન્ડ ફોલ્ડ યોગ તરફ\nબ્લાઇન્ડ ફોલ્ડ યોગમાં આંખ પર કાપડ બાંધવામાં આવે છે. જેના કારણે તમે આજુબાજુ કોણ શું કરે છે તે જોઇ શકતા નથી ને તમારું સંપૂર્ણ ધ્યાન યોગ પર જ રહે છે. આ પદ્ધતિથી યોગ કરવા યુવાનોને વધુ પસંદ છે. આંખે માસ્ક લગાવવાથી ચારે બાજુ અંધારું થઇ જાય છે. તમને તમારી આસપાસનું કશું જ દેખાતું નથી. જેથી ધ્યાન બીજે ક્યાંય ખેંચાતું નથી અને વ્યક્તિ નેચરલી શ્વાસ લેવા, હોલ્ડ કરવા અને કાઢવાની પ્રક્રિયાને ફૉલો કરતી થઇ જાય છે.\nઆ સંદર્ભે વાત કરતા યોગ કલાસીસ ચલાવતાં પ્રજ્ઞાબહેન કહે છે કે, “આજકાલ યુવાનો નાનીનાની વાતોનું ટેન્શન અને સ્ટ્રેસ લેતા થયા છે. ત્યારે લયબદ્ધ રીતે યોગ કરવામાં આવે તો તે અકસીર પુરવાર થાય છે. તેમાં પણ બ્લાઇન્ડ ફોલ્ડ યોગ સૌથી સારું સ્ટ્રેસ બુસ્ટર છે. બંધ આંખે કરવામાં આવતા યોગથી મગજ ખૂબ શાંત થાય છે. જોકે આપણે ત્યાં હજુ આ યોગ પ્રત્યે જોઇએ તેટલી જાગૃતિ નથી આવી. હજુ આપણા માટે બ્લાઇન્ડ ફોલ્ડ યોગની શરૂઆત જ કહેવાય. છતાં જે યુવાવર્ગ છે તે આવું નવું અવતરણ કરવા આતુર હોય છે. જેના કારણે આ યોગ ધીમેધીમે લોકપ્રિય બની રહ્યા છે.”\nમેઘના અભિમન્યુ કહે છે કે, “યોગ શરીરને સંતુલિત રાખવાની સાથેસાથે મનને પણ શાંત રાખવામાં અસરકારક રીતે ઉપયોગી છે. મને યોગ કરવામાં પહેલેથી જ રસ છે. મેં કોઇ યોગ ક્લાસ જોઇન્ટ નથી કર્યા પરંતુ નિયમિતપણે યોગ કરું છું. બ્લાઇન્ડ ફોલ્ડ યોગ વિશે સોશિયલ મીડિયા દ્વારા ઘણું જાણ્યું છે ને માટે જ આ યોગ પણ મેં શરૂ કર્યા છે. શરૂઆતમાં આ રીતે યોગ કરવામાં થોડી મુશ્કેલી પડે છે પણ જેમજેમ પ્રેક્ટિસ થાય તેમતેમ આ યોગ કરવામાં મજા આવે છે. મારી સાથે મારા બે-ત્રણ મિત્ર પણ આ યોગ કરે છે. અમને આ નવો પ્રયોગ ગમે છે.” જ્યારે પીયૂષ પારેખ કહે છે કે, “જિમમાં જઇને સિક્સ પેક બનાવવાની મજા જ કંઈક અલગ હોય છે. છતાં સબ રોગ કી દવા યોગ છે. યોગથી બોડીમાં એક નવી જ ચેતના જાગે છે અને હવે તો યોગ માટે દરેક વર્ગ આગળ આવી રહ્યો છે. તેમાં હવે બ્લાઇન્ડ ફોલ્ડ યોગથી એક નવી અનુભૂતિ થાય છે. જોકે હજુ યોગા કલાસીસમાં આ યોગ વિશે ધીમેધીમે જાણકારી વિસ્તરી રહી છે.”\nઆંખે પાટા બાંધીને યોગાભ્યાસ કરવાથી અન્ય ઈન્દ્રિયો સતેજ થાય છે, એકગ્રતા વધે છે, શરીર સંતુલન બને છે. બોડી અને માઇન્ડ વચ્ચેનું કનેક્શન સુધરે છે. યુવાનોમાં આ યોગને લઇને ઘણો ક્રેઝ જોવા મળે છે.\nNextનવા કલાકારની બીજી ફિલ્મ વધુ મહત્ત્વનીઃ આથિયા શેટ્ટી »\nPrevious « સાપ્તાહિક રાશિ ભવિષ્ય


“પાકિસ્તાન આતંકવાદીની દેશ”, માને છે દુનિયાભરના લોકો, આ રહ્યાં પુરાવા - Sambhaav News\n“પાકિસ્તાન આતંકવાદીની દેશ”, માને છે દુનિયાભરના લોકો, આ રહ્યાં પુરાવા\nઅમેરિકાઃ પાકિસ્તાન આતંકવાદીઓને પોતાના દેશમાં સ્થાન આપે છે અને આતંકિ પ્રવૃત્તિને વેગ આપે છે. તેથી જ તેને આતંકવાદી દેશ જાહેર કરવાની વ્હાઇટ હાઉસની અરજીને દુનિયાભરના લોકોનું સમર્થન મળ્યું છે. આ અરજીએ નવા રેકોર્ડ સ્થાપ્યા છે. આ અમેરિકાની અત્યાર સુધીની સૌથી લોકપ્રિય અરજી છે.\n‘પાકિસ્તાન આતંકવાદી’ અમેરિકાની આ મુહિમમા 1 લાખ લોકો જોડાયા, શું તમે તેની સાથે છો?\nઉલ્લેખનિય છે કે અમેરિકાની આ અરજી પર ગણતરીના દિવસોમાં પાંચ લાખ લોકોએ પોતાની સહમતી સાધી હતી. એક અંદાજ પ્રમાણે વ્હાઇટ હાઉસ તરફથી જવાબ પ્રાપ્ત કરવા માટે જરૂરી એવી મંજૂરી કરતાં સર્મથકોની સંખ્યા પાચ ગણી વધી ગઇ છે. હાલ આ અરજીને આર્કાઇવ કરવામાં આવી છે. આર્કાઇવ કરતી વખતે અરજી પર 6,65,769 લોકોએ પોતાનું સમર્થન વ્યક્ત કર્યું છે. મંગળવારે બપોર સુધી 51,939 લોકોએ આ અરજી પર પોતાનું સમર્થન વ્યક્ત કર્યું હતું. આ વ્હાઇટ હાઉસની અત્યાર સુધીની સૌથી લોક્પ્રિય અરજી છે. આ પહેલાં કોઇ પણ અરજી પર 35000થી વધારે સમર્થન પ્રાપ્ત થયું નથી.\nવ્હાઇટ હાઉસે જણાવ્યું છે કે આ પીટિશનને આર્કાઇવ કરવામાં આવી છે. હવે તેની પર પોતાનું સમર્થન લોકો નહીં રજૂ કરી શકે. મળતી માહિતી મુજબ વ્હાઇટ હાઉસ નિર્ધારિત 60 દિવસની અંદર અરજી પર સત્તાવાર રીતે પ્રતિક્રિયા આપશે. આ અત્યાર સુધી એવી પહેલી અરજી છે કે જેમાં એક દિવસમાં પાંચ લાખથી પણ વધારે લોકોએ પોતાનું સમર્થન વ્યક્ત કર્યું હતું.\nNextપાંચમું નોરતું દેવી સ્કંદમાતા »\nPrevious « ગર્ભવતી મહિલાઅો ઇંડાં ખાય તો બાળકનું અારોગ્ય સુધરે\n(પ્રતિનિધિ દ્વારા) અમદાવાદ: મ્યુનિસિપલ કોર્પોરેશન સંચાલિત કોમ્યુનિટી હોલ, પાર્ટી પ્લોટ કે ઓપનએર થિયેટરને લગ્ન જેવા માંગલિક પ્રસંગોમાં ભારે ભાડું ચૂકવ્યા…\n(અમદાવાદ બ્યૂરો) અમદાવાદ: એસટી નિગમના રાજ્યભરના કર્મચારીઓ ગઇ કાલ મધરાતથી હડતાળ પર ઊતરી જતાં ૮૦૦૦થી વધુ બસનાં પૈડાં થંભી ગયાં…\n(બ્યૂરો)ગાંધીનગર: વિધાનસભા ગૃહમાં આજે રાજ્યપાલના સંબોધન બદલનો આભાર માનતું સંબોધન મુખ્યપ્રધાન વિજ્ય રૂપાણીએ કાવ્યમય ભાષામાં કર્યું હતું. તેમણે કહ્યું હતું…\n(અમદાવાદ બ્યૂરો) અમદાવાદ: ગઇકાલે શહેરમાં ગરમીનો પારો ઊંચે ચઢીને છેક ૩૬ ડિગ્રી સેલ્સિયસે જઇને અટક્યો હતો, જે સામાન્ય તાપમાન કરતાં…\n(અમદાવાદ બ્યૂરો) અમદાવાદ: ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા આગામી માર્ચ-૨૦૧૯માં લેવાનારી ધોરણ-૧૦, ધોરણ-૧૨ સામાન્ય પ્રવાહ અને ધોરણ-૧૨…\n(એજન્સી) નવી દિલ્હી: વડા પ્રધાન નરેન્દ્ર મોદી બે દિવસના દ‌િક્ષણ કોરિયાના પ્રવાસે પહોંચી ચૂક્યા છે. લોટે હોટલમાં તેઓ ભારતીય સમુદાયના…


વૃશ્ચિક જાતકોનો સ્વભાવ – વૃશ્ચિક સ્વામી ગ્રહ\nવૃશ્ચિક જાતકોનો સ્વભાવ\nવૃશ્વિક જાતકો પોતાના મનમાં કોઈ પ્રત્યે દ્વેષભાવ કે વેરભાવ ઊભો થઈ જાય તો તેને જિંદગીભર ભૂલતા નથી.\nઆ ખરાબ સ્વભાવ તેમને તેમના પ્રિયજનોથી દૂર રાખે છે અને તેમના તરફથી મળવો જોઈએ તેવો પ્રેમ, લાગણી, ખુશી અને ભરોસો મેળવી શકતા નથી. તેમણે તેમની કામવાસનાઓ પર કાબુ રાખવો જરૂરી છે. જો તેઓ આ નહીં શીખે તો મુશ્કેલ પરિસ્થિતિમાં તેઓ મુકાઈ શકે છે. વૃશ્વિક એક માત્ર એવી રાશિ છે જેમાં ત્રણ પ્રાણીના લક્ષણો છે. પહેલું તો વીંછી ,જેની પૂંછડી ખૂબ જ સક્રિય હોય છે, બીજું , વૃશ્ચિક જાતકો પોતાના આવેગો પર સંયમ રાખીને તરત ડંખ મારવાની જન્મજાત વૃત્તિ એક સમયે બાજુ પર મૂકી પણ દે ત્યારે તેઓ ગરૂડ જેવા બની જાય છે. ગરૂડ ખૂબ દૂર દૂરનું જોઈ શકે છે, તે ઊંચે આકાશમાં ચકરાવા લગાવ્યા કરે છે અને તક મળતાં જ પૂરી તાકાતથી શિકાર પર ત્રાટકે છે. વૃશ્ચિક જાતકો તેના ત્રીજા સ્વરૂપમાં શાંત કબૂતર જેવા બની જાય છે. તેઓ પોતાની આધિપત્યની પ્રબળ ભાવનાને વૈશ્વિક પ્રેમ અને વિશ્વબંધુત્વની ભાવનામાં પણ ફેરવી શકે છે. તેમણે પોતાનો ગુસ્સો અને રોષ છોડી દેવાની જરૂર છે. એક વખત તેઓ પોતાની જાતને પ્રેમ કરતા શીખી જશે તો બીજાને માફ કરી દેવાની ભાવના આપોઆપ તેમનામાં આવી જશે. અને તેમની પાસે જે અસાધારણ આત્મબળ છે તે જોતા તો તેઓ ધારે તે કરી શકે છે. વૃશ્વિક જાતકોને રહસ્યમય બાબતો જાણવામાં ખૂબ રસ પડે છે. તેમનું ચુંબકીય મોહક વ્યક્તિત્વ લોકોને આકર્ષવા માટે સક્ષમ છે. જ્યારે તેમને પ્રેમમાં દગો થાય ત્યારે તેઓ શાંત ચિત્ત રાખી તેમાંથી ખસી જવાનું પસંદ કરે છે.\nસ્વામી ગ્રહઃ પ્લુટો\nપ્લુટોને અંધારી આલમનો સ્વામી ગણવામાં આવે છે. આ શબ્દથી જો આપ ભયભીત થયા હોવ તો તે અંગે એક ખુલાસો કરવો જરૂરી છે. પ્લુટો આપણી ચેતનાવસ્થા હેઠળ આવતી પ્રત્યેક વસ્તુનું પ્રતીક છે.પ્લુટો કોઈ એવા નર્કનો સંકેત નથી આપતો જ્યાં આપણને આપણા ખરાબ કર્મોના કારણે સજા ભોગવવી પડે છે. પરંતુ વિલિયમ બ્લેકે કરેલા પ્લુટોના વર્ણન અનુસાર તે એક એવી સુંદર જગ્યા છે જ્યાં સંતપુરુષો પણ અવિચારી અને ઉન્મત્ત બની જાય છે. વૃશ્વિક રાશિના મુખ્ય ગ્રહ તરીકે પ્લુટો આપણે ન સમજી શકીએ તેવી અકળ અને ગહન બાબતોનું પ્રતિનિધિત્વ કરતો એક શક્તિશાળી ગ્રહ છે. આ ગુપ્ત રહસ્યમય સ્થાન પરથી જાદુઈ પરિવર્તનો થતાં નજરે પડે છે.\nઆઠમો ભાવઃ પરિવર્તન\nજેમ બીજો ભાવ માલિકીપણું દર્શાવે છે તેમ તેની સામેનો આઠમો ભાવ અન્ય લોકો પાસે જે છે તે દર્શાવે છે. તેમાં જાતિય પ્રશ્નો પણ સામેલ હોઈ શકે છે જેમાં મોટા ભાગે અન્ય વ્યક્તિ પણ સામેલ હોય છે. આઠમું સ્થાન મૃત્યુનું સ્થાન પણ કહેવાય છે. પણ જરૂરી નથી કે આપના મૃત્યુની જ વાત હોય. આઠમા ભાવમાં એવી તમામ બાબતો આવે છે જે આપણે સમજી શકતા નથી કે જાણતા નથી. આ ગૂઢ શક્તિઓનું સ્થાન છે.\nવૃશ્ચિક રાશનું તત્વઃ જળ\nવૃશ્વિક રાશી લાગણીના પ્રતીક સમાન જળ તત્વ સાથે સંબંધ ધરાવે છે. જેમ ક્યારેક પાણીની ઊંડાઈ કળી શકાતી નથી તે રીતે આપણે આપણી લાગણીઓ શબ્દ દ્વારા વ્યક્ત કરી શકતા નથી.પહાડો પરનો બરફ પીગળીને ઝરણા સ્વરૂપે આવે છે ત્યાંથી શરૂ થયેલા જળચક્રનો અંત હોતો નથી.\nવૃશ્ચિક જાતકોની શક્તિઃ\nલાગણીઓનો આવેગ એ જ આપની તાકાત છે.\nવૃશ્ચિક જાતકોની નબળાઈઃ\nકોઈપણ બાબતને ગુપ્ત રાખવાની રહસ્યમય વૃત્તિ વૃશ્વિક જાતકોને લોકોથી અલગ રાખે છે.\nવૃશ્ચિક દૈનિક ફળકથન 20-04-2021\nથાક, આળસ અને ચિંતાથી કામ કરવાનો ઉત્‍સાહ મંદ ૫ડેલો જણાય. વિશેષ કરીને સંતાનો આપની ચિંતાનો વિષય બનશે. કાર્યક્ષેત્રે પણ અધિકારીવર્ગનું નકારાત્‍મક વલણ આપની અંદર હતાશા જન્‍માવશે. પ્રતિસ્‍પર્ધીઓ…\nવૃશ્ચિક સાપ્તાહિક ફળકથન – 18-04-2021 – 24-04-2021\nવૃશ્ચિક રાશિના જાતકો માટે વર્ષ 2021નું આ સપ્તાહ કેવું ભાગ્યફળ આપશે તેની પર નજર કરીએ, તો આ સપ્તાહ તમારા માટે આંશિક ફળ પ્રદાન કરનારું રહેશે. આ સપ્તાહની શરૂઆતમાં તમારે કેટલીક સમસ્યાઓનો સામનો કરવો…\nવૃશ્ચિક વ્યવસાય અને કારકિર્દીનું ફળકથન\nનોકરિયાતોને અત્યારે પોતાની બૌદ્ધિક શક્તિ અને કાર્યમાં સર્જનાત્મકતાના કારણે ઉત્તર પરફોર્મન્સ આપવાની તક મળે અને તેમાં પણ ઉપરીઓનો સહકાર મળશે. કોઇપણ મહત્વના નિર્ણયો લેવા માટે શરૂઆતના બે દિવસ…\nવૃશ્ચિક પ્રણયજીવન અને સંબંધોનું ફળકથન\nતમારા પ્રેમસંબંધોની વાત કરીએ તો પ્રારંભિક ચરણમાં તે સંબંધોમાં અંતર અનુભવશો. પ્રેમીઓ એકબીજાને મળવાનો પ્રયાસ કરશે તો પણ તેમાં સફળતાના ચાન્સ ઓછા છે. પાછલા ચરણમાં કામકાજના કારણે તમે સંબંધોમાં…\nવૃશ્ચિક આર્થિક અને નાણાંનું ફળકથન\nસપ્તાહની શરૂઆતના બે દિવસમાં તમને કોઇપણ ખર્ચ થવાની સંભાવના છે. તા. 20 અને 21ના રોજ ભાગ્યનો થોડો સાથ મળે પરંતુ નાણાં આવવામાં ઘણો વિલંબ તો થશે જ. આવકના નિયમિત સ્ત્રોતોમાંથી કમાણીની આશા રાખી શકો છો….\nવૃશ્ચિક શિક્ષણ અને જ્ઞાનનું ફળકથન\nવિદ્યાર્થીઓ જાતકોને શરૂઆતના બે દિવસમાં અભ્યાસમાં મજા નહીં આવે. આરોગ્યને લગતી કોઇ ફરિયાદના કારણે પણ અભ્યાસમાં ખેલલ આવી શકે છે. ઉચ્ચ અભ્યાસ કરતા જાતકો માટે સપ્તાહનું મધ્યચરણ બહેતર છે. અભ્યાસ…\nવૃશ્ચિક સ્વાસ્થ્યનું ફળકથન\nઆ સપ્તાહમાં ખાસ કરીને શરૂઆતમાં સ્વાસ્થ્યની કાળજી લેશો તો ઉત્તરાર્ધ વધુ સારી રીતે પસાર કરી શકશો. છતાં પણ, વર્તમાન ઋતુને ધ્યાનમાં રાખતા તમારે, વધુ પડતું ભોજન લેવાના બદલે પ્રવાહી ચીજો લેવાનો…\nવૃશ્ચિક માસિક ફળકથન – Apr 2021


Posted on 10:55 am October 1, 2021 Author Niraj PatelComments Off on ઓક્ટોબરના પહેલા જ દિવસે સામાન્ય જનતાને પડ્યો મોંઘવારીનો ફટકો, ગેસ સિલિન્ડરના ભાવમાં થયો કમરતોડ વધારો, જાણો નવા ભાવ\nમોંઘવારીએ તો માજા મૂકી છે. પેટ્રોલ ડીઝલના સતત વધી રહેલા ભાવના કારણે સામાન્ય લોકોનું જીવવું પણ મુશ્કેલ બન્યું છે, ત્યારે પેટ્રોલ ડીઝલની સાથે સાથે ટ્રાન્સપોર્ટેશન પણ મોંઘુ બનવાના કારણે જીવન જરૂરિયાતની વસ્તુઓ પણ મોંઘી થવા લાગી છે, આ બધા વચ્ચે જ આજે મહિનાના પહેલા દિવસે જ સામાન્ય માણસને વધુ એક ફટકો પડ્યો છે.\nઆજથી રાંધણ ગેસના ભાવમાં પણ વધારો થયો છે. જેના કારણે સામાન્ય માણસની કમર ફરી એકવાર તૂટી ગઈ છે. સબસીડી વગરના ઘરેલુ LPG સિલિન્ડરના ભાવમાં 25 રૂપિયાનો વધારો કરવામાં આવ્યો છે. તેમજ 19 કિલોગ્રામ કોમર્શિયલ ગેસ સિલિન્ડરના ભાવમાં 75 રૂપિયાનો વધારો થયો છે.\nઆ ભાવ વધારાના કારણે અગાઉ જે કમર્શિયલ સિલિન્ડર 1693 રૂપિયાંમાં દિલ્હીમાં મળતા હતા તે હવે 1736.5 રૂપિયાંમાં મળશે. દિલ્હીમાં ઘરેલુ ઉપયોગવાળા 14.2 કિલોના LPG સિલિન્ડરનો ભાવ 884.5 રૂપિયા થઈ ગયો છે. આ પહેલા પણ ગત 1 જુલાઈના રોજ તેલ કંપનીઓએ રસોઈ ગેસ સિલિન્ડરના ભાવમાં 25 રૂપિયાનો વધારો કર્યો હતો.\nઆ ઉપરાંત સરકારે નેચરલ ગેસના ભાવ 62% ભાવ વધારો ઝીંકયો હોવાથી શહેરોમા CNG અને PNG ના ભાવમાં જંગી વધારો થાય તેવી સંભાવના વ્યક્ત કરવામાં આવી રહી છે. ગુરુવારે સરકારે નેચરલ ગેસની કિંમતમાં 62 ટકા વધારાની જાહેરાત કરી હતી જેનો ઉપયોગ ફર્ટિલાઇઝર, વીજળી ઉત્પાદનમાં થાય છે અને આ નિર્ણય બાદ હવે CNG અને PNG ના ભાવમાં પણ વધારો થવાની શક્યતા વ્યક્ત કરવામાં આવી રહી છે.


શાકભાજીની છાલ ઉતારવાના મશીનની ધાર બુઠ્ઠી થઈ જાય, તો અપનાવો આ આસાન ઉપાય...2મિનીટમાં ધાર થઈ જશે નવા જેવી - Gujaratidayro\nApril 16, 2021 by Gujarati Dayro\nદરેક ઘરોમાં ગૃહિણીઓ પોતાના રસોઈ ઘરમાં શાકભાજી બનાવતી વખતે મોટાભાગના શાકભાજીની છાલ કાઢી નાખતી છે. પણ અમુક સમયે જયારે આ છાલ કાઢવાનું મશીન છે તેની ધાર ઓછી થઈ જાય છે. અને તમારા માટે તે મશીન નકામું થઈ જાય છે આવા સમયે જો તમે આ છાલ કાઢવાના મશીનની ધાર કાઢવાના ઉપાય વિશે જાણતા હો, તો ઘરે જ તેની ધાર કાઢી શકો છો, ચાલો તો તેના વિશે વધુ જાણી લઈએ.\nકોઈ પણ રસોડામાં શાકભાજીની છાલ ઉતારવાના મશીનની મહત્વપૂર્ણ ભૂમિકા હોય છે. આ મશીન વગર બટાકા, દૂધી આવી ઘણી શાકભાજીની છાલ ઉતારવામાં મુશ્કેલી થાય છે. શાકભાજીની છાલ ઉતારવાના મશીનની ધાર શાકભાજી અને ફળોને સારી રીતે છાલ ઉતારાવાનું સરળ બનાવે છે. એક રીતે ગૃહિણીએ રસોડાની બહાર પણ કોઈ ફળની છાલ ઉતારવામાં તેની મદદ લેવી પડે છે. આવી સ્થિતિમાં થોડા દિવસો સુધી તેનો ઉપયોગ કર્યા પછી આ મશીનની ધાર સારી રીતે કામ કરતી નથી અને સ્ત્રીઓ મશીનને એક ખૂણામાં મૂકી દે છે અથવા ફેંકી દે છે.\nએવામાં ફેંક્યા પછી સૌથી આસન રીતે એ છે કે, બજારમાંથી નવું મશીન લઈ આવવું. પરંતુ વારંવાર પૈસા ખર્ચવા કરતા સારું એ છે કે, તેની ધાર ઘરે જ સારી કરી શકો છો. આજે અમે તમને કેટલીક ટીપ્સ જણાવવા જઈ રહ્યા છીએ. જેને અપનાવીને તમે શાકભાજીના મશીનની ધાર ઝડપથી સારી કરી શકો છો તો ચાલો તેના વિશે જાણીએ.\nછરીનો ઉપયોગ કરો : છરીનો ઉપયોગ કરીને તમે સરળતાથી શાકભાજીની છાલ ઉતારવાના મશીનની ધાર તેજ કરી શકો છો. આ માટે તમે મશીનથી નીચેના ભાગ પર એક થી બે વખત ધીમે ધીમે ઘસો. થોડા સમય પછી મશીન પર એક થી બે ચમચી પાણી રેડવું અને ફરીથી છરીની મદદથી તેને મશીનની ધારમાં ઘસો. આ રીતે શાકભાજીની છાલ ઉતારવાના મશીનની ધાર સરળતાથી તેજ થઈ શકે છે. તમે આ ઉપાયને આગળ પણ આવી રીતે જ્યારે ધાર ઓછી થઈ જાય ત્યારે ફરી આ રીતે ઉપયોગ કરી શકો છો.\nસેંડપેપરનો ઉપયોગ કરો : શાકભાજીની છાલ ઉતારવાના મશીનને છરી, કાતર વગેરેની ધારને તીક્ષ્ણ બનાવવા માટે સેંડપેપરનો ઉપયોગ કરી શકો છો. આ પેપરની મદદથી આસાનીથી અને તદ્દન તેજ ધાર થઈ શકે છે. આ માટે તમે મશીન પર થોડું પાણી નાખો અને થોડા સમય માટે તેને હળવા હાથે સેંડપેપર ઘસો. જ્યારે તમને લાગે કે ધાર તેજ થઈ ગઈ છે તો પછી તમે થોડી વાર રોકીને મશીનને પાણીથી સારી રીતે સાફ કરી લો. આજના સમયમાં કોઈ પણ જગ્યાએ સેંડપેપર ખુબ જ સરળતાથી મળી જાય છે અને તે પણ સસ્તા ભાવમાં.\nલોખંડની મદદથી ધાર તેજ બનાવો : ઘરમાં હાજર હોય તેવા કોઈ પણ લોખંડની મદદથી તમે આસાનીથી મશીનની ધાર કાઢી શકો છો. આ માટે થોડું વધારે જુનું હોય તેવા લોખંડનો ઉપયોગ કરવો જોઈએ. આવું જુનું લોખંડ લો પછી તેને ધારવાળી જગ્યાએ એક થી બે વખત આરામથી ઘસો જેથી કરીને તેની ધાર એકદમ સારી બને. દરેક રીત બતાવ્યા પ્રમાણે તમે ધાર પર પાણી નાખો અને આરામથી હળવા હાથે તેને ઘસો. આ રીતે તમે ગમે ત્યારે આસાનીથી ધાર કાઢવાના મશીનની ધાર સારી કરી શકો છો. ધાર કાઢવા સમય તમારે ધ્યાન રાખવું જોઈએ કે તમારા હાથમાં લાગી ન જાય તેનું ખાસ ધ્યાન રાખવું.\nરેતીનો ઉપયોગ કરો : જુના સાધનમાંથી કાટને દુર કરવા માટે જે રીતે રેતીનો ઉપયોગ કરવામાં આવે છે, તે જ રીતે શાકભાજીની છાલ ઉતારવાના મશીનની ધારને સારી કરવા માટે પણ રેતીનો ઉપયોગ કરી શકો છો. આ માટે એક વાસણમાં રેતી મુકો અને આ રેતીને મશીન પર મૂકી એક થી બે દિવસ માટે રહેવા દો. આમ કરવાથી પણ મશીનની ધાર સારી તેજ થઈ જાય છે. ચોક્કસ તમને આ રીત જરૂર કામ આવે તેવી છે તો તેનો ઉપયોગ જરૂરથી કરજો.\nમશીનની ધારને તેજ કરવા માટે પથ્થરનો પણ ઉપયોગ કરી શકો છો. તેની ધાર કાઢવા માટે ગ્રેનાઈટ પથ્થર અથવા આરસ પથ્થરનો ઉપયોગ કરી શકાય છે. આ માટે મશીનની ધારને પથ્થર પર હળવા હાથે ઘસવાથી ખુબ જ ઝડપથી ધાર નીકળે છે.\nCategories તથ્યો અને હકીકતો Tags IRON, Peeling machine, peeling machine Edge, Sand, Sandpaper, sharpen edge, Using knife, vegetable Peels Post navigation\nઇમ્યુનિટીને બુસ્ટ કરવા રસોડાની જ વસ્તુથી બનાવો આ હેલ્દી પીણું, શરીરથી કોસો દુર રહેશે બીમારીઓ.\nસામાન્ય લગતી આ એક નાનકડી ભૂલના કારણે પેશાબ વખતે થાય છે જલન અને દુઃખાવો, મોટા ભાગના લોકો અજાણ છે.


મુંબઈ-૨૮થી જાણે પ્રેમ થઈ ગયો છે\nYou are here :HOME >> Mumbai >> Dadar-Matunga-Sion >> મુંબઈ-૨૮થી જાણે પ્રેમ થઈ ગયો છે\nસબ ટીવીની સિરિયલ ‘આર. કે. લક્ષ્મણ કી દુનિયા’માં કૉમન મૅન બનેલા ઍક્ટર અતુલ પરચુરે કહે છે...\nદાદરમાં જો તમારું ઘર હોય તો આ ઘરને પિન કોડ-નંબર ૨૮ લાગુ પડે અને ઍડ્રેસમાં મુંબઈ-૨૮ લખાય. મને આ ‘મુંબઈ-૨૮’ સાથે પ્રેમ થઈ ગયો છે. અત્યારે મારું ઘર સિદ્ધિવિનાયક મંદિર પાસે આવેલા મૅડોના અપાર્ટમેન્ટમાં છે. આ ઘરથી લગભગ અડધી કિંમતે અને આટલી જ ફૅસિલિટી સાથે મને માહિમમાં ઘર મળતું હતું. મને ખાસ કંઈ વાંધો પણ નહોતો એ ઘરમાં, પણ જ્યારે ખબર પડી કે આ ઍડ્રેસમાં ‘મુંબઈ-૧૬’ લખાય છે કે તરત જ મારું મન એ ઘર ખરીદવામાંથી ઊતરી ગયું હતું. શક્ય છે કે મારો જન્મ દાદરમાં થયો છે એટલે મને આ વિસ્તાર માટે લાગણી હશે અને એ પણ શક્ય છે કે આ જ વિસ્તારમાં મેં મારી જિંદગીનાં ૪૫ વર્ષ ખર્ચી નાખ્યાં છે એટલે મને દાદર માટે પ્રેમ હશે. દાદર સિવાય હું બીજે ક્યાંય રહેવા જઉં એ વાત હવે મારા માટે લગભગ અશક્ય છે. દાદરનું મરાઠી કલ્ચર, મુંબઈઆખામાં નથી એવું વિશાળ શિવાજી પાર્ક, કીર્તિ કૉલેજ પાસેના વડાપાંઉ, સેનાભવનની બાજુમાં આવેલી પ્રકાશની ઑથેન્ટિક મરાઠી થાળી, સેનાભવનની પાસે જ આવેલી જિપ્સીનું ચાઇનીઝ ફૂડ, મારી સ્કૂલ અને મારી કૉલેજ મને બીજે ક્યાંય મળવાનાં નથી. આખો દિવસ હું ગમે ત્યાં હોઉં પણ સાંજ પડ્યે મને એક વાર શિવાજી પાર્ક આવવા જોઈએ. આજે પણ હું શૂટિંગ પૂરું કરીને આવું પછી જમીને અડધો કલાક શિવાજી પાર્ક પર બેસું છું. રાતના બે વાગ્યે પણ શિવાજી પાર્ક ગયાના દાખલા છે.\nહું દાદરમાં જ જન્મ્યો, બાલમોહન વિદ્યામંદિર અને રૂપારેલ કૉલેજમાં ભણ્યો અને દાદરમાં જ મને થિયેટર-ઍક્ટિવિટી મળી. જો દાદરમાં ન હોત તો ચોક્કસપણે કહી શકાય કે હું ઍક્ટર બનવાને બદલે અકાઉન્ટન્ટ કે સેલ્સમૅન બની ગયો હોત. ત્રીસ વર્ષ પહેલાં મેં થિયેટરમાં એન્ટ્રી કરી ત્યારે દાદર થિયેટરજગતનું સેન્ટર પૉઇન્ટ હતું. થિયેટરને લગતી બધી ઍક્ટિવિટી અહીં જ થતી. મને પાકું યાદ છે કે શિવાજી મંદિર ઑડિટોરિયમની બહાર આવેલા એક વૃક્ષ નીચે દિલીપ પ્રભાવળકરે મને કહ્યું હતું કે તારામાં ઍક્ટિંગનું પોટેન્શિયલ છે, તું એ જ દિશામાં આગળ વધજે. તેમની એ સલાહ પછી જ મેં મારી ઍક્ટિંગ-સ્કિલને ગંભીરતાથી લીધી અને ઍક્ટિંગ શરૂ કરી. બહુ ઓછા લોકોને ખબર છે કે દાદરમાં પચીસ વર્ષ પહેલાં શેરી-નાટકો પણ થતાં હતાં. એ સમયે હું એ શેરી-નાટકોમાં ભાગ લેતો. એ શેરી-નાટકોને કારણે દાદરની મોટા ભાગની શેરી, ગલી અને રોડને મેં નજીકથી જોયાં છે. પચીસ વર્ષ પહેલાં એ નાટકો જોનારા લોકોમાંથી કેટલાય મને આજે પણ ઓળખી જાય છે અને કેટલાકને હું પણ ઓળખી જઉં છું. એ લોકોને જોઉં છું ત્યારે મને મારી યુથ-એજના દિવસો યાદ આવી જાય છે અને શરીરમાં વીજળીનો કરન્ટ પસાર થઈ જાય છે.\nથોડા સમય પહેલાં મને મારાં બાળકોએ અંધેરી સાઇડ પર શિફ્ટ થવાનું કહ્યું હતું. એ સમયે મેં તેમને કહ્યું હતું કે દાદર સાથે મારા જીવના સંબંધો છે, જ્યારે મારો જીવ ન હોય ત્યારે તમે વિના સંકોચે અહીંથી શિફ્ટ થઈ જજો. મારા આ શબ્દોને હું જીવનપર્યંત પાળી રાખવાનો છું અને દાદરમાં જ રહેવાનો છું.


ક્ષિતિજ ભાગ-6 in Novel Episodes by Bindiya books and stories PDF |ક્ષિતિજ ભાગ-6\nહર્ષવદન ભાઇ અને મોહનભાઈ હજુ વાત કરી રહયાં હતાં. એટલામાં આશ્રમનો એક સેવક આવીને હાંફતા હાફતા બોલ્યો.\n“ તમે અહીંયા બેઠાં છો? હેમંતભાઈ તમને બોલાવે છે. તમને કોઈ મળવાં આવ્યુ છે.”\n“ એ તો ઠીક...પણ કોને મળવાં..મને કે પછી મોહનભાઈ ને..”\nહર્ષવદન ભાઇ એ થોડું કડક અવાજ માં પુછ્યુ.\n“ હવે..ઇ નથી ખબર. મનતો હેમંતભાઈ એ મોયકલો એટલે આયવો. હાલો હવે બેય જેનું સગું હોય એ બેસજો. “\n“ એ..સારું હાલ..”\nહર્ષવદન ભાઇ ને મોહનભાઈ બંને ચાલતાં ચલતા હેમંતભાઈ ની ઓફિસ પર પહોંચ્યા. ત્યા પહેલાં થી જ આશ્રમમાં રહેતાં એક વૃધ્ધ પતિ પત્ની બેઠાં હતાં. સવિતાબહેન અને બાબુભાઇ. અને એમની સાથે જ એમનાં દિકરો વહુ બેઠેલાં. વાતાવરણ એકદમ શાંત હતું .બધાં ચુપચાપ મૂંગા બેઠેલાં..એટલામાં જ ઓફીસનું પગથીયું ચડતાં ચડતાં મોહનભાઈ બોલ્યા..\n“ અલા ... કોણ આયવુ છે...? ને કોને મળવાં?”\nઅને બંને જણા એકસાથે ઓફીસમાં પ્રવેશ્યા. અંદરનુ વાતાવરણ સ્તબ્ધ હતું. બધાં એ બંને ની સામું જોઈ રહ્યા હતાં. મોહનભાઈ સમજી ગયાં. સવિતાબહેન ની તબીયત વધું ખરાબ હતી અને વારંવાર કહેવા છતા એમનો દિકરો એમને થોડા દિવસ પણ ઘરે લઇ જવા તૈયાર ન હતો. એટલા માટે એક છેલ્લા પ્રયત્ન માટે મોહનભાઈએ વિપુલ ને ફોન કરેલો. મોહનભાઈ ને જોતા જ બાબુભાઇ વિફર્યા.\n“ જુઓ તમે બંને પૈસે ટકે ખુબ સંપન્ન છો. વળી આમના દિકરા તો એમનું બધું હજું એમના નામ પર જ રાખ્યુ છે. મળવા આવે બધા માટે કંઈ લેતો આવે.. એટલો પ્રેમ હોવાં છતાં બાપને અહીંયા નાખી ગયો છે. તમારો દિકરો તમને વિરપુર અંતરીયાળ મુકી ને નાસી ગયો.પણ જો ભાઇ મારૂ આ દુનિયામાં કોઈ નથી..હુ અને મારી પત્ની અમે સ્વેચ્છાએ અહીંયા આવ્યા છીએ. એટલે તમતમારે તમારી જીંદગી જીવો અને અમને જીવવા દો. મહેરબાની કરી ને અમારા વતી અહીંયા કોઈ ને ફોન કરી બોલાવવા નહીં. હવે અમારી નનામી જ અહીંયા થી બહાર જાશે. અમારું ભલું જ છે. તમે દયા કરવાની તકલીફ ન ઉઠાવો તો સારું..”\nઆટલું બોલીને બાબુભાઇ ઓફિસની બહાર નીકળી ગયાં. સવિતાબેન એમનું વર્તન જોઈ ને રડી પડ્યા. વહુ દાકરાનુ પણ મોઢું ઉતરીગયું હતું. સવિતાબેન એ હર્ષવદન ભાઇ અને મોહનભાઈ તરફ માફી માંગવા હાથ જોડ્યા..હર્ષવદનભાઇ તો ખુબ ગુસસે ભરાયાં હતાં કે એકતો મોહનભાઈ એ મહામહેનતે વહુ દિકરા ને વાત કરવા બોલાવ્યા અને આ માણસ ને આટલો પણ ગણ નથી. ઉલટું..હજું એ સવિતાબેન ને કંઈ બોલે એ પહેલાં જ મોહનભાઈ બોલ્યા.\n“ બહેન તમારે માફી ન માંગવાની હોય. આપણે અહીં એક કુટુંબ છીએ. નાનોભાઇ કદાચ મોટાભાઈ ને કંઈ બોલી જાય તો એનું ખોટું ન વગાડવાનું હોય. હું સમજું છું એની પરિસ્થિતિ. જવા દો.મારે તો ફક્ત વિપુલ અને આ વહુ દિકરી સાથે વાત કરવી છે.બસ.”\nહેમંતભાઈ એ બાજુમાં પડેલી બંને ખુરશી એકપછી એક એ બંને તરફ સરકાવી. મોહનભાઈ અને હર્ષવદન ભાઇ બંને બેઠાં. અને મોહનભાઈ એ વાત ની શરૂઆત કરી.\n“ જો બેટા..”\nએ હજું આટલું જ બોલ્યા કે તરતજ વિપુલે એમને અટકાવ્યા.\n“ જુઓ અંકલ હું તમારી બધીજ વાત સાંભળવા તૈયાર છું. પણ હું આમને ઘરે પાછાં લઈ નહી જાવ એટલે.. “\n“નહી લઇ જાવ એટલે..?”\nહર્ષવદન ભાઇ એ થોડા આશ્ચર્ય સાથે ગુસ્સો વ્યક્ત કરતાં કહયું. મોહનભાઈ થોડાં ઠરેલ માણસ હતા એટલે વાત વણસે નહી એ માટે તરતજ હર્ષવદન ભાઇ નો હતો દબાવ્યો. અને બોલ્યા.\n“ જો વિપુલ આપણે હજુ તો કશી વાતની શરુઆત જ નથી કરી. પહેલા મને મારી વાત કહેવાદે પછી તું કંઈ નિર્ણય કરજે. જો જાણે વાત એમ છે કે તારા મમ્મી સવિતાબેન છેલ્લા એક મહિનાથી માંદા છે. એમને સતત તાવ આવ્યા કરેછે. અને અસ્થમા પણ છે અહીયાં સામાન્ય દવા થઈ શકે પણ વધું ખર્ચાળ ઇલાજ માટે પૈસા જોઈએ. હું ફક્ત એટલું જ ઇચ્છતો હતો કે તું અને વહુ બંને એક દિવસ એમને ઘરે લઇ જાવ એમને કોઈ પ્રાઇવેટ ડોક્ટર ને બતાવો અને ટેસ્ટ કરાવી એમની યોગ્ય દવા લઇને એમને અહીં પાછાં મુકી જાવ. બસ મારે આનાથી વધું કંઈ કહેવુ નથી.”\nમોહનભાઈ પોતાની વાત બોલીને ચુપ થઈ ગયાં. સવિતાબેન હજું ત્યા જ નીચું જોઇ બેઠાં હતાં. એમની આખોમાં થી દળ દળ આંસુ જતા હતા. વિપુલ પહેલા તો કંઈ જ ન બોલ્યો. પણ બે મીનીટ ના મૌન પછી એણે ચુપ્પી તોડી.\n“ અમ...! અંકલ એમાં એવું છેને કે... એ તો હું હમણાં લઇ જવ..પણ..”\n“ પણ.! પણ શું?”\nહર્ષવદન ભાઇ ફરી થોડા ઉંચા ને કડક અવાજે બોલ્યા.\n“પણ એમની ડોકટરી તપાસ પછી તરતજ અહીંયા પાછા મુકી જઇશ..”\n“ કેમ..? અહીંયા મુકયા એટલે ફરજ પુરી?”\nહર્ષવદન ભાઇ ફરી ગુસ્સા મા બોલ્યા.\n“ ના...હું મારી ફરજ બજાવવાની ના નથી પાડતો..મારી ફરજ એમને દવા અપાવવાની છે..બસ બીજી કંઇ નહી.”\nજવાબ સાંભળી ને હર્ષવદન ભાઇ હવે રીતસર ના રોષે ભરાયા..એમની આંખો માથી હવે ગુસ્સો વરસી રહયો હતો. એ પોતાનો વાણી પરનો કંટ્રોલ ખોઇ રહયાં હતાં. બાબુભાઇ પણ બહાર ઉભાં ઉભાં છાનામાના બધું સાંભળી રહ્યા હતા. વાત વણસે નહી એટલે મોહનભાઈ એ ધીમે રહી હર્ષવદન ભાઇ નો હાથ ફરી દબાવ્યો એટલે હર્ષવદન ભાઇ એ બોલવાનું બંધ કર્યું. ફરી એને સમજાવતાં મોહનભાઈ ખુબ આજીજી ભર્યાં અવાજ માં બોલ્યા.\n“ જો બેટા કદાચ હશે તારી કંઈ મજબુરી આપણે અહીં તારા ઘરના પ્રશ્ર્નો ની ચર્ચા કરવા ભેગાં નથી થયાં. અહીં ના નિયમ મુજબ જ્યારે દર્દ કે તકલીફ વધી જાય ત્યારે એમને ઘરે લઇ જવાં પડે.અને એમ પણ દિકરા મા-બાપ છે..એમણે મોટાં કરીને તમને લાયક બનાવ્યા છે. તો એટલું પણ ઋણ માનીને તારા મમ્મી પપ્પા ને લઇ જા..અને એમની દવા કરાવી.. ને પાછા મુકી જજે બસ..”\nમોહનભાઈ હજું બોલી રહ્યા હતા એમની વાત કાપતાં વિપુલ બોલ્યો..\n“ કેમ પપ્પા ને શું તકલીફ છે.હું એમને શુ કામ લઇ જાવ .. મમ્મી બિમાર છે હું સવારે આવીને એમને ડોકટર પાસે લઇ જઇશ..એમને જેટલા ટેસ્ટ કરાવવાના હશે દવા લાવવાની હશે એ બધું પતાવીને પાછા મુકી જઇશ. “\nવિપુલના શબ્દો મા થોડી રુક્ષ્તા હતી. બાબુભાઇ બહાર ગુસ્સા મા બબડી રહ્યા હતા...\n“ શુ કામ ...શું કામ બોલાવ્યો આ ને? અમારી આબરૂ ઉતારવા.. અમારી પરવરીશ ને લજાવવા..?”\nવિપુલ ને સાંભળી ને હર્ષવદન ભાઇનો ગુસ્સો હવે કાબુ મા ન હતો. એ તરતજ બોલી ઉઠ્યા\n“ કેમ ભાઇ.? તારો બાપ તને ભારે પડે છે?.. ખુબ સારું કમાય છે. આટલાં ખર્ચા છે અને ફકત થોડા દિવસ માટે મા-બાપ બંને ભારે પડે છે? હદ છે તમારા જેવા બાળકો હોય એના કરતા વાંજીયા સારાં. એતો.લઇ જ જવા પડે. જો હજું મોહનભાઈ અને હું અમારી મર્યાદા મા રહીને વાત કરીએ ત્યા સુધીમાં માનીજા ..નહી તો પરિણામ..”\nહવે વિપુલ પણ વધું ઉકળ્યો.\n“ હા અંકલ તમારા બાળકો પર દાદાગીરી ચાલતી નથી એટલે મારા પર ચલાવવાની?”\n“ વિપુલ હવે થોડું વધારે થઇ રહ્યુ છે..”\nહેમંતભાઈ એ તરતજ વિપુલને રોકતા કહ્યુ.\n“ હા..હેમંતભાઈ ખરેખર હદ વટાવી રહ્યા છે આ વડિલો. એકનો દિકરો વૃધ્ધાશ્રમ ના બુઢીયાવ ને મોજ મજા કરાવે બાપ ને મન ફાવે એમ રહેવા દે. રોજ રોજ ફોન પર એની ભાળ લે.. અરે. ! બાપ એટલો જ વ્હાલો હોય તો સાથે કેમ નથી રાખતો..? આવા નાહક ના દેખાળા કરી ને અહી રહેતાં બીજા વૃધ્ધો ને પોતાના બાળકો માટે વધું નફરત ની ભાવના ઉભી કરે છે .”\nવિપુલ હવે મર્યાદા બહાર બોલી રહયો હતો.. એટલે ફરી બે ત્રણ વખત હેમંતભાઈ અને સવિતા બહેને એને રોકવાનો પ્રયત્ન કર્યો. પણ વિપુલ હવે રોકાય એમ નહતો.\n“ અરે...સાબીત શું કરવા માંગો છો બંને ભેગાં થઇને અમે એટલા ખરાબ છીએ અને તમારો દિકરો રામ છે..અને જુઓ જેમણે ફોન કરીને બોલાવ્યા છે ..એ અરે...એમનો તો દિકરો જ રોડ પર તરછોડી છાનોમાનો ભાગી ગયો બધું જ લુંટીને. “\nઆ શબ્દો મોહનભાઈ થી સહન ન થયાં. એમનું માથું નીચું થઈ ગયું. અને આંખમાંથી આંસુ નીકળી ગયા.હવે ત્યા ઉભારહેવુ એમના માટે ખુબ કપરું હતું .કાપો તો લોહી ન નીકળે એવી સ્થિતિ હતી.મોહનભાઈ ત્યા થી જતાં રહે એમા જ સારું હતું. એ ધીમેથી ત્યાથી ઓફીસનું પગથીયું ઉતરી ને જતા રહ્યા. હર્ષવદન ભાઇ એમ જાય એવા ન હતાં. એમનો હાથ વિપુલ ને થપ્પડ મારવા હાથ ઉપડી ગયો. પણ વિપુલ ની પત્ની એની આગળ આવી જતા અટકી ગયાં અને જતાં જતા ફકત એટલું જ બોલતાં ગયાં કે\n“ સારું છે બાબુભાઇ અને ભાભી અહીંયા આશ્રમ મા રહે છે. ભગવાને એમનું સુખ જોઈ ને જ મોકલ્યા છે. પણ અત્યારે ફકત એટલું જ કહીશ વિપુલ કે ભગવાન તારા દિકરા ને અદલ તારા જેવો જ બનાવે..એવા મારા આશીર્વાદ છે.. “\nહર્ષવદન ભાઇ પણ ત્યા થી જતાં રહ્યા..બાબુભાઇ બહાર ઉભા હતાં એમણે હર્ષવદન ભાઇ ને બે હાથ જોડ્યા .હર્ષવદનભાઇ એમની સામે જોઈ ને નીકળી ગયાં. સીધાં પોતાના રુમ પર મોહનભાઈ ને જોવા ગયાં. પણ ત્યા જઈ ને જોયું તો મોહનભાઈ ત્યા ન હતાં એટલે ગાર્ડન મા ગયા એ ત્યા પણ ન હતાં. હવે ચિિંતા થવા લાગી કેમકે લગભગ એમની હોવાની શક્યતા હોય એ બધી જ જગ્યા એ હર્ષવદન ભાઇ ફરી વળ્યા હતાં. લગભગ અઢી કલાક થવા આવ્યા હતાં..


રાજીવ ગાંધી પુણ્યતિથિ વિશેષ: 'અમિતાભનું આખું શુટિંગ જોતાં હતા રાજીવ ગાંધી' | Rajiv Gandhi death anniversary Special : Amitabh and Rajiv Gandhi Friendship story - Gujarati Oneindia\nરાજીવ ગાંધી પુણ્યતિથિ વિશેષ: 'અમિતાભનું આખું શુટિંગ જોતાં હતા રાજીવ ગાંધી'\n| Updated: Tuesday, May 21, 2013, 15:17 [IST]\nનવી દિલ્હી, 21 મે: બૉલીવુડ શહેનશાહ અમિતાભ બચ્ચન અને રાજીવ ગાંધીની મિત્રતા વિશે તમે બધા જાણો છો. રાજીવ ગાંધી અને અમિતાભ બચ્ચને બાળપણ એક સાથે વિતાવ્યું છે. બંનેની મિત્રતા ગાઢ છે. એવું કહેવામાં આવે છે કે અમિતાભની માતા તેજી બચ્ચન અને પિતા હરિવંશરાય બચ્ચન અદેશના પ્રથમ વડાપ્રધાન જવાહર લાલ નહેરૂ સાથે ખાસ સબંધો હતા. આ સબંધોના કારણે અમિતાભ બચ્ચન અને રાજીવ ગાંધી વચ્ચે મિત્રતા થઇ હતી.\nસાંભળવા તો ત્યાં સુધી માનવામાં આવ્યું છે કે તેજી બચ્ચન રાજીવ ગાંધીને પોતાના પુત્ર માનતા હતા. રાજીવ ગાંધી અભ્યાસ માટે ઇગ્લેંડ ગયા હતા ત્યારે ઇન્દીરા ગાંધી ઘણીવાર તેજી બચ્ચન પાસે પોતાના પુત્રના હાલચાલ લેવા આવતાં હતા. રાજીવ ગાંધી સાથે અમિતાભ બચ્ચન એટલી ગાઢ મિત્રતા હતી કે તે પોતાની માતાને ચિઠ્ઠી લખવાનું ભૂલી જતા હતા પરંતુ પોતાના મિત્રને પત્ર લખવાનું ક્યારેય ભૂલતા ન હતા.\nઅમિતાભ બચ્ચનના અંગત માણસોનું માનવું છે કે સુપર સ્ટારની સૌથી સારો ફોટો રાજીવ ગાંધીએ ખેંચ્યો હતો. જો કે રાજીવ ગાંધીના ગયા પછી સોનિયા ગાંધી અને રાહુલ ગાંધી સાથે બિગ બી અને તેમના પરિવારના સબંધો ઠીક રહ્યાં ન હતા. બંને પરિવારો વચ્ચે ઘણીવાર જુબાની જંગ પણ થઇ હતી, પરંતુ અમિતાભ બચ્ચન ક્યારેય તેમાં સામેલ થયા નથી.\nઅમિતાભ બચ્ચન અને રાજીવ ગાંધી વચ્ચે એટલી ગાઢ મિત્રતા હતી કે જ્યારે અમિતાભ બચ્ચને એક એક્ટર તરીકે કામ શરૂ કર્યું ત્યારે ઘણીવાર રાજીવ ગાંધી તેમને મળવા માટે ફિલ સેટ પર પહોંચી જતા હતા. જ્યારે એક શોટ પુરો થતો ત્યાં સુધી અમિતાભ બચ્ચનની રાહ જોઇને બેસી રહેતાં તેમને શૂટિંગ દરમિયાન ક્યારેય ડિર્સ્ટબ કરતા ન હતા.\nrajiv gandhi amitabh bachchan bollywood death anniversary રાજીવ ગાંધી અમિતાભ બચ્ચન બૉલીવુડ પુણ્યતિથી\nFormer Prime Minister Rajiv Gandhi's 22nd death anniversary Special : Amitabh Bachchan and Rajiv Gandhi Friendship story.


ભચાઉના લખાપરની7વર્ષીય બાળક પર દુષ્કર્મ આચરી હત્યા કરાઈ હતી, ગામના 22 વર્ષીય આરોપીની ધરપકડ |7year old Girl murdered after psysical abuse in Lakhapar of Bhachau 22 year old accused arrested - Divya Bhaskar\n7 Year Old Girl Murdered After Psysical Abuse In Lakhapar Of Bhachau 22 Year Old Accused Arrested\nબાળકી દુષ્કર્મ અને હત્યા કેસ:ભચાઉના લખાપરની7વર્ષીય બાળક પર દુષ્કર્મ આચરી હત્યા કરાઈ હતી, ગામના 22 વર્ષીય આરોપીની ધરપકડ\nસામખીયારી2 વર્ષ પહેલા\nઆરોપીએ બાળકનું નાક, ગળુ અને મોઢું દબાવીને દુષ્કર્મના ઈરાદે હત્યા કરી હતી\nએલસીબી, એસઓજી અને સામખીયારી પોલીસનું સંયુક્ત તપાસ\nભચાઉ તાલુકાના લખાપર ગામ ખાતે ગુમ થઇ ગયા બાદ પડોશના બંધ મકાનમાંથી7વર્ષીય બાળકીનો મૃતદેહ મળી આવ્યો હતો. ઇજાઓ સાથે મળેલા મૃતદેહને કારણે અનેક આશંકાઓ વચ્ચે સામખીયારી પોલીસ, એસઓજી અને એલસીબીએ અપહરણ, દુષ્કર્મ અને હત્યાના ગુનાનો ભેદ ઉકેલીને આરોપીની ધરપકડ કરી છે.\nઆરોપીને ગઈકાલે જ ઉપાડી લેવાયો હતો\nબાળકીનો મૃતદેહ મળતા પૂર્વ કચ્છ પોલીસની લોકલ ક્રાઈમ બ્રાન્ચ, સ્પેશિયલ ઓપરેશન ગૃપ અને સામખીયારી પોલીસે વિવિધ ટીમ બનાવી તપાસ હાથ ધરી હતી. ત્યારે ખાનગી બાતમીને આધારે શકમંદોને પુછપરછ માટે ઉઠાવી લેવાયા હતા. જેમાં વિજય પ્રતાપભાઈ કોલી(મહાલીયા) રહે-લખાપરને ગઈકાલે હરીપર માળીયા પાસેથી પકડીને યુક્તિ પ્રયુક્તિથી સઘન અને ઉંડાણપૂર્વકની પુછપરછ કરી હતી. તેથી ભાંગી પડેલા આરોપીએ બાળકીનું નાક, મોઢું અને ગળું દબાવી દુષ્કર્મના ઈરાદે હત્યા કરી હોવાનું કબૂલાત કરી હતી.\n27મીએ બંધ મકાનમાં બાળકીનો મૃતદેહ મળ્યો હતો\n7 વર્ષીય માસૂમ બાળકી ગુમ થયા બાદ તેનો મૃતદેહ પડોશના બંધ મકાનમાંથી ઇજાગ્રસ્ત હાલતમાં મળી આવ્યો હતો. પોલીસે મૃતદેહ પીએમ માટે જામનગર મોકલાયા બાદ મૃત બાળકીની અંતિમવિધિ કરાઈ હતી. અરેરાટી ઊભી કરનાર બનાવને અંજામ આપનારા આરોપીઓને તાત્કાલિક પકડી પાડી અને કડક સજા કરવા માંગ ઉઠી હતી.\nઆજે રિપોર્ટ આવવાનો હતો\nજામનગરથી રિપોર્ટ આજે આવવાનો છે ત્યારે રિપોર્ટ પહેલા જ પોલીસે દુષ્કર્મ અને હત્યાનો ગુનાનો ભેદ ઉકેલી દીધો છે. બાળકીની મળેલી લાશ પરની ઈજાને પગલે તેની સાથે કંઈક ખોટું થયાની આશંકા હતી. જે સાચી ઠરી છે.\n(તસવીર- રમજૂ છત્રા સામખીયારી)


સીએમ વિજય રૂપાણી રાજકોટ જવા રવાના, કોરોનાને આપી મ્હાત - GSTV\nકોરોનાને મ્હાત આપ્યા બાદ મુખ્યપ્રધાન રૂપાણીને યુ.એન. હોસ્પિટલમાંથી રજા આપવામાં આવી છે. હોસ્પિટલમાંથી ડિસ્ચાર્જ થયા બાદ મુખ્યપ્રધાન રૂપાણી અમદાવાદ એરપોર્ટ પહોંચ્યા હતા. જ્યાંથી તેઓ રાજકોટ મતદાન માટે રવાના થયા છે. મુખ્યપ્રધાન રૂપાણી રાજકોટમાં જ્ઞાનમંદિર સ્કૂલના રૂમ નંબર-7માં મતદાન કરશે.\nકોરોના સામે વિજય\nમુખ્યમંત્રી વિજય રૂપાણી કોરોના મુક્ત થયા છે. તેમનો આરટી-પીસીઆર ટેસ્ટ નેગેટિવ આવ્યો છે. સીએમ વિજય રૂપાણીનું સવારે સાડા6વાગ્યાની આસપાસ સેમ્પલ લેવામાં આવ્યુ. જે બાદ સવારે 7:20 વાગ્યે આરટીપીસીઆર રિપોર્ટ માટે તેમના સેમ્પલ મોકલવામાં આવ્યા હતા અને 10:25 કલાકે તેમનો આરટીપીસીઆર રિપોર્ટ નેગેટિવ આવ્યો હતો.\nરાજકોટમાં કરશે મતદાન\nસીએમ રૂપાણી આજે રાજકોટ પહોંચી પોતાના મતાધિકારનો ઉપયોગ કરશે. સાંજે પાંચ વાગ્યે તેઓ પીપીઈ કીટ પહેરીને વોર્ડ નંબર-10માં અનિલ જ્ઞાન મંદિર શાળામાં મતદાન કેન્દ્રમાં જશે.\nયુએન મહેતા હોસ્પિટલમાં ચાલી રહી હતી સારવાર\nઅમદાવાદની યુ.એન.મહેતા હોસ્પિટલમાં તેમની સારવાર ચાલી રહી છે. જોકે હવે તેમની તબીયતમાં ઘણો સુધારો છે. ચાર વાગ્યાની આસપાસ યુ.એન.મહેતા હોસ્પિટલથી તેમને એમ્બ્યુલન્સ મારફતે એરપોર્ટ લઈ જવાશે. જ્યાંથી તેઓ રાજકોટ જશે.\nખેડૂતોના ખાતામાં આવશે 70 હજાર કરોડ રૂપિયા, ભારત સરકાર કરી રહી છે આ મિશન મોડ પર કામ


Before the IPL, Shah Rukh Khan's team won the lottery, the match winner was seen in an aggressive form | IPL પહેલા શાહરુખ ખાનની ટીમને લોટરી લાગી, મેચ વિનર ખેલાડી આક્રમક અંદાજમાં જોવા મળ્યો; શુભમને ઇન્ટ્રાસ્ક્વોડ મેચમાં ફિફ્ટી ફટકારી - Divya Bhaskar\nBefore The IPL, Shah Rukh Khan's Team Won The Lottery, The Match Winner Was Seen In An Aggressive Form\nSRKની KKRને જેકપોટ:IPL પહેલા શાહરુખ ખાનની ટીમને લોટરી લાગી, મેચ વિનર ખેલાડી આક્રમક અંદાજમાં જોવા મળ્યો; શુભમને ઇન્ટ્રાસ્ક્વોડ મેચમાં ફિફ્ટી ફટકારી\nBCCIએ ફેઝમાં દર્શકોને સ્ટેડિયમમાં મેચ જોવા માટે પ્રવેશ આપવાની અનુમતિ આપી\nIPL-14નો ફેઝ-2 19 સપ્ટેમ્બરથી શરૂ થવા જઈ રહ્યો છે. તેવામાં તમામ ટીમો અત્યારે બીજા તબક્કાની તૈયારીમાં વ્યસ્ત છે અને ખેલાડીઓ પણ નેટ પ્રેક્ટિસમાં તનતોડ મહેનત કરી રહ્યા છે. અત્યારે IPLમાં ટ્રોફી ચેઝિંગનું વાતાવરણ ગરમાયું છે, ઉલ્લેખનીય છે કે એક તરફ ટોચ પર ચાલી રહેલી ટીમો પ્લેઓફમાં સ્થાન મેળવવાનો પ્રયાસ કરી રહી છે, તો બીજી બાજુ પોઇન્ટ ટેબલમાં સૌથી ઓછા પોઇન્ટ પ્રાપ્ત કરેલી ટીમોની નજર પ્રથમ પ્લેઓફમાં પહોંચવા પર રહેલી છે. આ તમામ સમયગાળા દરમિયાન, જ્યારે ખેલાડીઓની પ્રેક્ટિસ પૂરજોશમાં ચાલી રહી છે, ત્યારે કોલકાતા નાઈટ રાઈડર્સનો ઓપનિંગ બેટ્સમેન શુભમન ગિલ શાનદાર ફોર્મમાં આવી ગયો છે.\nઈજાગ્રસ્ત હોવાથી ફોર્મમાં નહતો\nકોલકાતા નાઈટ રાઇડર્સના ઓપનિંગ બેટ્સમેન શુભમન ગિલ છેલ્લા કેટલાક સમયથી ઈજાગ્રસ્ત હતો. ઇંગ્લેન્ડ ટૂર પર ઈજાગ્રસ્ત થતા તે એકપણ મેચ રમી શક્યો નહતો, પરંતુ હવે તે પહેલાની જેમ ફિટ થઈ ગયો છે. એટલું જ નહીં આ યુવા ખેલાડીએ પ્રેક્ટિસ સેશનમાં પ્રશંસનીય પ્રદર્શન દાખવીને કોલકાતા ટીમની બેટિંગ લાઇનઅપને મજબૂત કરવાના એંધાણ આપ્યા છે.\nશુભમને ઇન્ટ્રાસ્ક્વોડ મેચમાં આક્રમક બેટિંગ કરી\nઅબુધાબીના શેખ જાયદ ક્રિકેટ સ્ટેડિયમમાં કોલકાતા નાઇટ રાઇડર્સે એક ઈન્ટ્રાસ્ક્વોડ મેચ રમી હતી. આ મેચ નીતીશ રાણા અને બેન કટિંગની પ્લેઇંગ-11 વચ્ચે રમાઈ હતી. જેમાં શુભમન ગિલે પ્રશંસનીય બેટિંગ કરીને ફિફ્ટી ફટકારી હતી. જોકે શુભમન સદીથી ચૂકી ગયો હતો પરંતુ તેની ઈનિંગને જોતા હવે શુભમન ઈજાથી બહાર આવી ગયો છે.\nKKR સામે મુશ્કેલીઓનો પહાડ\nIPLના પહેલા ફેઝમાં ઈયોન મોર્ગનની ટીમ કોલકાતા નાઈટ રાઈડર્સે 7માંથી માત્ર2મેચ જીતી હતી, જેના કારણે KKRની ટીમ પોઈન્ટ ટેબલમાં સાતમા નંબરે છે. આવી સ્થિતિમાં, જો KKRને પ્લેઓફમાં સ્થાન મેળવવું હોય તો તેણે બાકીની7મેચમાંથી ઓછામાં ઓછી5મેચ જીતવી પડશે.\n19 સપ્ટેમ્બરથી IPL ફેઝ-2 શરૂ\nઈન્ડિયન પ્રીમિયર લીગના બીજા ફેઝની શરૂઆત પહેલા ફેન્સ માટે સારા સમાચાર સામે આવી રહ્યા છે. BCCIએ બુધવારે આ ફેઝમાં દર્શકોને સ્ટેડિયમમાં મેચ જોવા માટે પ્રવેશ આપવાની અનુમતિ આપી દીધી છે. તેવામાં 19 સપ્ટેમ્બરથી શરૂ થતા ફેઝ-2ની પહેલી મેચ મુંબઈ અને ચેન્નઈ વચ્ચે રમાશે. તેવામાં ફેન્સ 16 સપ્ટમ્બરથી પોતાની ટિકિટ ઓનલાઇન બુક કરાવી શકશે.\nફેન્સ કેવી રીતે ટિકિટ બુક કરી શકશે?\nIPLએ પોતાના ઓફિશિયલ અકાઉન્ટમાંથી ટ્વિટ કરીને આ અંગે જાહેરાત કરી હતી. જેમાં જણાવ્યું હતું કે ફેન્સ સત્તાવાર રીતે www.iplt20.com. અથવા PlatinumList.net.ની સાઇટ પરથી ટિકિટ બુક કરાવી શકશે. જોકે લીગના આયોજકોએ કેટલા દર્શકોને પ્રવેશ અપાશે એ અંગે સત્તાવાર આંકડો બહાર પાડ્યો નથી. પરંતુ કોવિડ પ્રોટોકોલને અનુસરીને તથા UAEના પ્રોટોકોલ પ્રમાણે ફેન્સને પ્રવેશ અપાશે તેવી જાહેરાત કરાઈ છે.


સર્બિયામાં PAK એમ્બેસીએ પુછ્યું-3મહીનાથી વેતન મળ્યું નથી, શું આ જ નવું પાકિસ્તાન છે | PAK embassy in Serbia asks - no salary for3months, is this the new pakistan - Divya Bhaskar\nPAK Embassy In Serbia Asks No Salary For3Months, Is This The New Pakistan\nઈમરાન ખાનની ફજેતી:સર્બિયામાં PAK એમ્બેસીએ પુછ્યું-3મહીનાથી વેતન મળ્યું નથી, શું આ જ નવું પાકિસ્તાન છે\nઇસ્લામાબાદ7 મહિનો પહેલા\nમોંઘવારીના મુદ્દા અંગે ઈમરાન ખાન સામે કટાક્ષ કરવામાં આવ્યો\nપાકિસ્તાનના વડાપ્રધાન ઈમરાન ખાનની તેમના જ અધિકારીઓએ ફજેતી કરી છે. સર્બિયામાં પાકિસ્તાની એમ્બેસીએ પોતાના ઓફિશિયલ ટ્વીટર પર એક પોસ્ટ શેર કરી હતી. તેમાં મોંઘવારીના મુદ્દા અંગે ઈમરાન ખાન પર કટાક્ષ કરવામાં આવ્યો છે. તેમાં પુછ્યું છે કે, ત્રણ મહીનાથી વેતન મળ્યું નથી, શું આ જ નવું પાકિસ્તાન છે?\nપાકિસ્તાનના વિદેશ મંત્રાલયે બાદમાં સ્પષ્ટતા કરીને કહ્યું, એકાઉન્ટ હેક કરી લેવામાં આવ્યું છે, જો કે ત્યાં સુધીમાં તો આ પોસ્ટ વાયરલ થઈ ચૂકી હતી. પોસ્ટમાં ઈમરાનના તે નિવેદનના મીમ્સ પણ શેર કરવામાં આવ્યું જેમાં તેમણે લોકોને કહ્યું હતું કે તમારે ગભરાવાનું નથી.\nઅધિકારીઓએ કહ્યું- અમારી પાસે કોઈ રસ્તો નથી\nટ્વીટમાં અધિકારીઓએ પુછ્યું કે મોંઘવારીએ બધા જ જૂના રેકોર્ડ તોડી રહી છે, એવામાં તમને શું લાગે છે કે અમે સરકારી સેવકો ક્યાં સુધી ચૂપ રહીશું અને ક્યાં સુધી વેતન વિના જ કામ કરીશું? ત્રણ મહીનાથી વેતન પણ નથી મળ્યું. બાળકોની ફી ન ભરવાને કારણે તેમને શાળા છોડાવી પડી છે. છું આ જ તમારું નવું પાકિસ્તાન છે? આ ટ્વીટ બદલ માફી, પરતું અમારી પાસે પણ કોઈ રસ્તો નથી.\n'તમારે ગભરાવાનું નથી' નારાની મજાક ઉડાવાઇ\nટ્વીટ સાથે જે વીડિયો શેર કરવામાં આવ્યો છે તેમાં ઈમરાનના નવા પાકિસ્તાનના સૂત્રોચ્ચારની મજાક ઉડાવવામાં આવી છે. જુલાઇમાં રાષ્ટ્રને સંબોધન કરતાં ઇમરાને મોંઘવારીના મુદ્દાનો ઉલ્લેખ કર્યો હતો. આ દરમિયાન તેમણે કહ્યું હતું કે, સૌથી પહેલા તમારે ગભરાવાનું નથી. તેમના આ નિવેદનની લાઇન પર જોક્સ અને મીમ્સ બનાવવામાં આવી રહ્યા છે.\nઇમરાને પોતે પણ સ્વીકાર્યું હતું- અર્થતંત્રની ખરાબ સ્થિતિ\nગયા દિવસોમાં ઈમરાન ખાને પોતે પણ સ્વીકાર્યું હતું કે પાકિસ્તાનની આર્થિક સ્થિતિ મુશ્કેલભર્યા સમયમાંથી પસાર થઈ રહી છે. હંમેશાની જેમ તેમણે આ સ્થિતિ માટે પહેલાની સરકારને જવાબદાર ઠેરવી હતી. પાકિસ્તાન અને IMFની વચ્ચે ત્રણ મહીનાથી વાતચીત ચાલી રહી છે, પરંતુ હજી સુધી કોઈ જ પરિણામ આવ્યું નથી. IMFએ બજેટ ખાધ ઘટાડવા અને ટેક્સ વધારવા માટે ખૂબ જ કડક શરતો ઈમરાન સરકાર સમક્ષ મુકી છે. હવે મુશ્કેલીઓ તે છે કે આગામી વર્ષે યોજનારી ચૂંટણીને ધ્યાનમાં લેતા તે શરતો માનવી શક્ય નથી. પાકિસ્તાને IMFથી3હપ્તામાં6અબજ ડોલરની લોન માંગી છે.\nસાઉદી અરબે 26 ઓકટોબરે ત્રણ અબજ ડોલરની લોન મંજૂર કરી હતી, પરંતુ કડક શરતોવાળી આ લોન પણ પાકિસ્તાનની સ્ટેટ બેન્ક સુધી પહોંચી શકી નથી.


પોસ્ટ ઓફિસની શાનદાર સ્કીમ, ૨૦૦ રૂપિયા જમા કરાવવા પર મળશે ૨૧ લાખ રૂપિયા - Prem No Password\nHome ન્યૂઝ પોસ્ટ ઓફિસની શાનદાર સ્કીમ, ૨૦૦ રૂપિયા જમા કરાવવા પર મળશે ૨૧ લાખ...\nઆજના સમયમાં દરેક વ્યક્તિ પૈસાની બચત ને લઈને પરેશાન છે અને બજારમાં પૈસાની થી પૈસા બનાવવા માટે ઘણા પ્રકારની સ્કીમ મોજુદ છે. પરંતુ આજે અમે તમને પોસ્ટ ઓફિસની એવી સ્કીમ વિશે કહીશું જેમાં ખાતા ખોલવા પર તમે થોડાક જ વર્ષોમાં લખપતિ બની જશો અને તેમાં તમારે બહુ વધારે પૈસાની જરૂર પણ નહીં પડે. તમારે તેમાં ફક્ત 200 રૂપિયાની બચત કરવાની છે.\nથોડાક જ વર્ષોમાં બની જશે ૨૧ લાખ નો ફંડ\nતમને કહી દઇએ કે તમેં રોજના ખર્ચમાંથી 200 રૂપિયાની બચત આસાનીથી કરી શકો છો અને નાની નાની બચત કરીને તમે ભવિષ્યમાં પોતાની જરૂરિયાતોને પૂરી કરી શકો છો. પોસ્ટ ઓફિસ નો પબ્લિક પ્રોવિડન્ટ ફંડ એકાઉન્ટ આજના સમયમાં બચત કરવાનો સૌથી સારો વિકલ્પ છે. તમારે તમારા આ એકાઉન્ટમાં રોજ 200 રૂપિયાની બચત કરવાની છે. જો તમે દરરોજ એ કરી શકો છો તો તેના આધાર પર તમે એક ક્લોઝ થવા પર ૨૧ લાખ રૂપિયાનો ફંડ બની શકે છે.\nગમે ત્યાં ખોલાવી શકો છો આ ખાતું\nપોસ્ટ ઓફિસની આ ખાતાને તમે દેશની કોઈ પણ બ્રાન્ચમાં ખોલાવી શકો છો . એ જ નહીં તમે ઈચ્છો છો તો એકથી જ વધારે ખાતા ખોલાવી શકો છો. તેના સિવાય બે લોકો મળીને પણ આ ખાતાને ઓપરેટ કરી શકે છે.\nઆવી રીતે મળશે ૨૧ લાખ રૂપિયા\nતમને કહી દઇએ કે જો તમારી ઉંમર 25 વર્ષ છે તો તમે તમારા ખર્ચ માંથી ફક્ત ૨૦૦ રૂપિયા રોજ બચાવો છો તો ૧૫ વર્ષ પછી આ બચતથી તમને લગભગ ૨૧ લાખનો સપોર્ટ મળી જશે.\nકેવી રીતે બનશે ફંડ\nતમને કહી દઇએ કે આ સ્કીમ ના દ્વારા તમને ફક્ત તમારે ફક્ત ૨૦૦ રૂપિયા રોજ બચાવીને નિવેશ કરવાની વિચારી રહ્યા છો તો મહિના નું 6000 થશે. વર્ષ નું નિવેશ 72000 રૂપિયા થશે.\nજો તમે આવું 15 વર્ષ સુધી કરો છો તો તમારું નિવેશ 10.80 લાખ રૂપિયા થઈ જશે.\nતેની સાથે જ PPF માં હવે 8 ફિસદી વર્ષે કમ્પાઉન્ડિંગ ના લિહાજ થી વ્યાજ તમારા પૈસા માં જોડાતું જશે. તેમજ જો તમે 15 વર્ષ સુધી આ દરે જ વ્યાજ મળે તો કુલ રિટર્ન 21 લાખ રૂપિયા થઈ જશે.\nએટલે કે તમારે તમારા કુલ નિવેશ પર ૧૦.૩૧ લાખ રૂપિયાનો વ્યાજના રૂપમાં અતિરિક્ત ફાયદો થશે.\nસો રૂપિયામાં ખોલાવી શકો છો ખાતું\nતમને કહી દઈએ કે તમે આ ખાતું 100 રૂપિયા માં ખોલાવી શકો છો. તેમાં એક વર્ષમાં ઓછામાં ઓછા 500 રૂપિયા નીવેશ કરવું જરૂરી છે. તેના સાથે જ આ ખાતામાં તમે એક વર્ષમાં અધિક તમે 1.5 લાખ રૂપિયાનો નિવેશ કરી શકો છો. એમાં જોઈન્ટ એકાઉન્ટ પણ ખોલાવી શકો છો. તેમ જ આ એકાઉન્ટ તમે તમારા બાળકના નામ પર પણ ખોલી શકો છો. જો કે તેમાં પ્રી-મૅચ્યોર વિથડ્રો ની સુવિધા નથી.\nPrevious article૧૬ વર્ષનો છોકરો PUBG ગેમ રમી રહ્યો હતો, અચાનક ચીસ પડી અને મરી ગયો\nNext articleઆ ખાતામાં દર મહીને જમા કરો ૨૧૦ રૂપિયા, ૬૦ વર્ષની ઉંમર પછી મળશે ૬૦,૦૦૦ રૂપિયા દર વર્ષે\nખબર પડી ગઈ કે જીયોનાં ક્યાં પ્લાનમાં 4K TV ફ્રી મળવાનું છે\nખુશખબરી ! મોદી સરકાર આ ગરમીમાં વેચશે સસ્તુ AC, જાણો નવી સ્કીમ વિશે\nપાકિસ્તાનને ડર છે કે ભારત ક્યાંક હિન્દુ રાષ્ટ્ર ના બની જાય, જાણો તેનું કારણ\nપ્રધાનમંત્રી મોદીને પણ ટક્કર આપે છે આ કપલ, જાણો તેનું કારણ\nલાઇટ બિલ ઘટાડવા માટે કરો આ ઉપાય. સ્વિચ બંધ કર્યા બાદ...\nપ્રેમ કોને કહેવાય એ જાણવું હોય તો આજના દિવસે આ લવ...\nશું ઉનાળામાં તમે પણ એસી નો ઉપયોગ કરો છો તો જાણી...\nતમે દૂધ નહીં પણ ઝેર પીવો છો, જાણો સત્ય.\nઆ વૃદ્ધ મહિલાને ત્યાં ઘણા મોટા સ્ટાર્સ જમીન પર બેસીને ચા...


2 ડિસેમ્બરના રોજ પ્રિયંકા અને નિક પ્રભુતામાં પગલા માંડશે\nમંગળવાર, ડિસેમ્બર 11 2018, 12:12 Hrs(IST)\nનવગુજરાત સમય | Publish Date: Nov 23 2018 9:27AM\nપ્રિયંકા ચોપરા સાથે લગ્ન કરવા માટે અમેરિકન સિંગર નિક જોનસ ભારત પહોંચી ગયા છે. પ્રિયંકા ચોપરા અને નિક જોનસ ૨ ડિસેમ્બરના રોજ લગ્નગ્રંથીથી જોડાશે. પ્રિયંકા ચોપરા અને નિક જોનસના લગ્ન કઈ જગ્યા એ યોજાશે તે વાત પર અત્યાર સુધી રહસ્ય બનેલુ હતું. પરંતુ હવે પ્રિયંકા અને નિકના લગ્ન સ્થળની જાહેરાત થઈ કરી દેવામાં આવી છે. પ્રિયંકા અને નિકના લગ્ન જોધપુરના ઉમ્મેદ ભવન પેલેસમાં યોજવામાં આવશે.\nસૂત્રો દ્વારા જાણવા મળ્યું છે કે, નિક જોનસ અને પ્રિયંકા ચોપરાના લગ્નના અલગ-અલગ દિવસોની ઉજવણી જોધપુરના ઉમ્મેદ ભવનમાં ૨૯ નવેમ્બરથી ૨ ડિસેમ્બર સુધી ચાલશે. એક સૂત્રના જણાવ્યા અનુસાર, ૨૯ નવેમ્બરના રોજ મહેંદી અને સંગીત સેરેમનીની ઉજવણી કરવામાં આવશે. ત્યારબાદ ૩૦ નવેમ્બરના રોજ કોકટેલ પાર્ટીનું આયોજન કરવામાં આવશે.\n૧ ડિસેમ્બરના રોજ પ્રિયંકાની હલ્દીનું ફંક્શન યોજાશે જેના બીજા દિવસે પ્રિયંકા અને નિકના લગ્ન યોજાશે. ઉલ્લેખનીય છે કે, નિક જોનસ ગુરુવારના રોજ દિલ્હી પહોંચી ગયા છે. પ્રિયંકા ચોપરાએ નિકનું સ્વાગત કરતા એક રોમેન્ટિક ફોટોગ્રાફ ઈન્સ્ટાગ્રામ પર શેર કર્યો હતો. આ પહેલા ન્યૂયોર્કમાં પ્રિયંકા ચોપરરાએ બ્રાઈડલ શાવરનો પ્રોગ્રામ રાખ્યો હતો. ત્યારબાદ તેણે બેચલર્સ પાર્ટીમાં પણ ખૂબ મજા કરી હતી.


PM Narendra Modi tweet on death of Gujarati Movie Actor Naresh Kanodia– News18 Gujarati\nનરેશ કનોડિયાના નિધન પર PM મોદીનું ટ્વીટ: 'નરેશ કનોડિયાના અવસાનથી વ્યથિત છું'\nમહેશ-નરેશ સાથે પીએમ મોદી.\n'ગુજરાતી સિનેમાના દિગ્ગજ કલાકાર અને ભૂતપૂર્વ ધારાસભ્ય શ્રી નરેશ કનોડિયાના અવસાનથી વ્યથિત છું. મનોરંજન તથા સમાજસેવાના ક્ષેત્રે એમનું યોગદાન હંમેશા યાદ રહેશે.'\nLast Updated:October 27, 2020, 13:14 pm\nગુજરાતી સિનેમાના દિગ્ગજ કલાકાર અને ભૂતપૂર્વ ધારાસભ્ય શ્રી નરેશ કનોડિયાના અવસાનથી વ્યથિત છું. મનોરંજન તથા સમાજસેવાના ક્ષેત્રે એમનું યોગદાન હંમેશા યાદ રહેશે. શોકગ્રસ્ત પરિવાર અને એમના વિશાળ ચાહકવર્ગને સાંત્વના...ઓમ શાંતિ!!\nબીજા એક ટ્વીટમાં પીએમ મોદીએ મહેશ અને નરેશ કનોડિયા સાથે તેમની એક તસવીર પોસ્ટ કરી છે. સાથે કેપ્શનમાં લખ્યું છે કે, "બે દિવસમાં આપણે મહેશભાઈ અને નરેશભાઈને ગુમાવી દીધા છે. ગુજરાતી ગીત, સંગીત અને થિયેટર ક્ષેત્રમાં તેઓનું યોગદાન હંમેશા યાદ રહેશે. તેમણે સમાજ અને દલિતાનો ઉત્થાન માટે ખૂબ સારું કામ કર્યું છે."\nFirst published:October 27, 2020, 13:07 pm\nDholiwoodMahesh KanodiaNaresh KanodiaTweetપીએમ મોદી


News & Views :: ગુજરાતનું એક આદિવાસી ગામ જ્યા લીવ ઇન રિલેશનશીપ સાવ સામાન્ય વાત છે\nગુજરાતનું એક આદિવાસી ગામ જ્યા લીવ ઇન રિલેશનશીપ સાવ સામાન્ય વાત છે\nગુજરાતના સાબરકાંઠાના પોશીના તાલુકા સ્થિત લંબડિયામાં જ્યારે ગમનાભાઈ સોલંકીએ બંજરી દેવી પાસે 30 મેના રોજ લગ્ન માટે હાથ માગ્યો ત્યારે તેમની સાથે દીકરા-દીકરીઓ અને પૌત્ર-પૌત્રી પણ હતા. આ લગ્ન સામાન્ય લગ્નથી એકદમ અલગ હતું. ગમનાભાઈની ઉંમર 75 વર્ષ છે અને બંજરી દેવી 72 વર્ષના છે. આ બન્નેએ બાળકો થવાના લગભગ પાંચ દાયકા બાદ લગ્ન કર્યા છે. આ જ નહીં, ખાસ વાત તો એ છે કે આ અત્યાર સુધી 'લીવ-ઇન' રિલેશનશીપમાં એક જ ગામમાં રહેતા હતા.\nલીવ-ઇન રિલેશનશીપ શહેરોમાં તો સામાન્ય વાત છે પરંતુ ડુંગરી ગરીસિયા ભીલ આદિવાસી સમુદાયમાં આ જીવન જીવવાની એક રીત છે. લગ્નને અહીં સામાજિક જીવનનો એક ભાગ ગણવામાં આવે છે. લીવ-ઇન દરમિયાન સમુદાયના લોકો સાથે રહેવું, બાળકોને જન્મ આપવું ખોટું નથી માનતા. બન્ને કુટુંબોની આશીર્વાદ સાથે દાયકા પછી લગ્ન કરવામાં આવે છે. રણજીત સોલંકી ગમનાભાઇનો સૌથી મોટો દીકરો છે જેને એક દીકરી અને ત્રણ દીકરીઓ છે. તે કહે છે કે તેના ચાર ભાઈ અને બે બહેનો છે.\nરણજીત કહે છે કે, મારા માતા-પિતા સમાજના મેળામાં મળ્યાં જે પરંપરા લાંબા સમયથી ચાલી રહી છે, તેઓ એકબીજાને પસંદ કરતા હતા અને તેમને સાથે રહેવાની શરૂઆત કરી. તેમણે કહ્યું, 'લગ્નમાં ઓછામાં ઓછા 1.5 થી2લાખ રૂપિયા ખર્ચ થાય છે. સમુદાયના મોટાભાગના લોકો ખેતરોમાં મજૂરી કામ કરે છે, આવામાં આટલી મોટી રકમ ભેગી કરવામાં સમય નીકળી જાય છે. તેના કારણે પૈસા બચાવવા માટે ઘણા વર્ષો લાગે છે. પૈસા ભેગા કર્યા પછી જ લોકોના ભોજનની વ્યવસ્થા અને રીતિ-રિવાજ સમાપ્ત થાય છે.\nપોશિના નજીકના કલસવાડમાં સ્થાનિક વેજલીભાઇ ખેર પોતાની દુલ્હાના પોશાકમાં જોઇને ખુશ છે. તેમના સાત બાળકો છે. જયોત્સના (16), કોકિલા (15), સંગીતા (11), શાયરી (10), ડૉલી (10), રણદેવી (5), આદિત્યનાથ (3) અને છ મહિનાનો રુદ્રાક્ષ. 37 વર્ષીય વેજલીભાઇ ખેરનું લગ્ન 36 વર્ષનું જાનકીબેન સાથે 30મેના રોજ થયાં જે 19 વર્ષથી એકબીજા સાથે લીવ ઇનમાં રહે છે.


અખિલેશ પીડિતાને મળ્યા કહ્યું ભાજપ કંઈ પણ કરાવી શકે છે, પીડિતાનો પરિવાર ધરણાં પર બેઠો | unnao rape victim car accident family\nunnao rape victim car accident family\nઉન્નાવ કેસ / અખિલેશ પીડિતાને મળ્યા કહ્યું ભાજપ કંઈ પણ કરાવી શકે છે, પીડિતાનો પરિવાર ધરણાં પર બેઠો\nTeam VTV 02:35 PM, 30 Jul 19 | Updated: 04:35 PM, 30 Jul 19\nસમાજવાદી પાર્ટીના પ્રમુખ અખિલેશ યાદવ આજે પીડિતાને મળવા KGMU પહોંચ્યા હતા. સપા પ્રમુખ અખિલેશ યાદવે અહીં ભાજપ પર આકરા પ્રહાર કર્યાં હતા. અખિલેશ યાદવે કહ્યું કે સમાજવાદી પાર્ટી પહેલા દિવસથી પીડિતા સાથે છે. રાજ્ય સરકારની જવાબદારી છે. ઉત્તર પ્રદેશે દેશને વડાપ્રધાન, રાષ્ટ્રપતિ આપ્યાં છે પરંતુ એક દિકરીને ન્યાય અપાવી શકતાં નથી. અખિલેશ યાદવે કહ્યું કે ભાજપની સરકાર કંઇપણ કહી શકે છે અને કાંઇપણ કરાવી શકે છે.\nઉન્નાવ રેપ પીડિતાની સાથે થયેલા અકસ્માત મામલે પરિવારજનોએ વિરોધ શરૂ કરી દીધો છે. પરિવારજનોએ મૃતક કાકીના અંતિમ સંસ્કાર કરવાને લઇને ઇન્કાર કરી દીધો છે. આ વચ્ચે પરિવારજન લખનઉના કેજીએમયુ ટ્રોમા સેન્ટરની બહાર ધરણાં પર બેસી ગયા છે.\nપરિવારજનોનું કહેવું છે કે જ્યાં સુધી પીડિતાના કાકાને પેરોલ નહી મળે ત્યાં સુદી અંતિમ સંસ્કાર કરવામાં આવશે નહીં. પરિવારજનોએ સરકારને પીડિતાના કાકાને પેરોલ આપવાની માગ કરી છે. ઉલ્લેખનીય છે કે 28 જૂલાઇના રોજ થયેલા અકસ્માતમાં પીડિતાના કાકીનું મૃત્યું થયું હતું. પોસ્ટમાર્ટમમાં મૃતદેહને રાખી પરિવારજનો વિરોધ પ્રદર્શન કરી રહ્યાં છે.\nઉલ્લેખનીય છે કે ઉત્તર પ્રદેશની યોગી આદિત્યનાથ સરકારે જણાવ્યું હતું કે જો ઉન્નાવ દૂષ્કર્મ પીડિતા ઇચ્છશે તો સરકાર રાયબરેલી રોડ અકસ્માત મામલે સીબીઆઇ તપાસ કરાવવા તૈયાર છે. આ અકસ્માતમાં બે લોકોનાં મોત થયા હતા જ્યારે પીડિતા અને તેમના વકીલ ગંભીર રીતે ઘાયલ થયા હતા.\nઉન્નાવ રેપ પીડિતા સાથે થયેલા અકસ્માત મામલે નવો ખુલાસો થયો છે. પોલીસના જણાવ્યા અનુસાર અકસ્માત થયેલો ટ્રક સમાજવાદી પાર્ટીના નેતા નંદૂ પાલના મોટા ભાઇ દેવેન્દ્ર પાલનો છે. અકસ્માત બાદ ફતેહપુરના જેલ રોડ પરનું દેવેન્દ્ર પાલનું મકાન બંધ થયેલ છે.\nએક મળતી જાણકારી મુજબ દેવેન્દ્ર પાલ લલોલી થાના વિસ્તારના મુત્તોર ગામમાં રહે છે. હાલમાં પોલીસ તેની શોધ કરી રહી છે. ભાજપના ધારાસભ્ય કુલદીપ સેંગર અને તેના ભાઇ મનોજ સેંગર સહિત આઠ અન્ય વિરુધ્ધ રોડ અકસ્માતના મામલે પોલીસે પ્રાથમિક અરજી દાખલ કરી છે.\nUnnao Rape Victim accident ઉન્નાવ રેપ અકસ્માત\nરાહતની અસર / લૉકડાઉન 4માં છૂટ આપ્યા બાદ હવે દેશમાં વધ્યો કોરોનાનો કહેર,...\nUNLOCK1 / અમદાવાદમાં અઢી મહિના બાદ પણ આ બ્રિજ હજુ બંધ, બાકીના ખોલાતાં...\nદૈનિક રાશિફળ / મકર રાશિને માટે ઉત્તમ સમય, ભાગ્યોદયની મળશે તક, જાણો...


નવી6IITs પ્લેસમેન્ટ પ્રક્રિયામાં ઢીલી પડી - NGS Business\nનવી6IITs પ્લેસમેન્ટ પ્રક્રિયામાં ઢીલી પડી-સમાચાર-કરિયર-Economic Times Gujarati\nનવી6IITs પ્લેસમેન્ટ પ્રક્રિયામાં ઢીલી પડી\n7 Dec 2011, 1305 hrs IST, ET Bureau\nશ્રેયા બિસ્વાસ/શ્રીરાધા ડી બાસુ\nનવી દિલ્હી/કોલકાતા : ચાલુ વર્ષે પ્રથમ વખત પ્લેસમેન્ટ કરી રહેલી દેશની છ નવી આઇઆઇટી પ્લેસમેન્ટ બાબતે 'પા પા પગલી' ભરી રહી છે તેમ કહી શકાય. ભરતીકર્તા કંપનીઓનો ધસારો અને મોટા પગારની ઓફરો મેળવી રહેલી જૂની સ્થાપિત થયેલી આઇઆઇટીની તુલનાએ આ નવી આઇઆઇટીમાં રિક્રુટર્સની સંખ્યા મર્યાદિત છે અને સેલરી પેકેજ પણ ઘણાં નાના છે.\nનાની આઇઆઇટીમાં ટીસીએસ, માઇક્રોસોફ્ટ અને ડેલોઇટ જેવી કંપનીઓએ કરેલી રૂ.6લાખથી રૂ. 16 લાખ સુધીના પગારની ઓફર્સ સ્થાપિત આઇઆઇટીમાં ટોચની રિક્રુટર્સ દ્વારા થતી ઓફર્સની સરખામણીમાં નાની છે.\nનવી આઇઆઇટીમાં સૌથી ઊંચી ઓફર મેળવનાર સંસ્થા આઇઆઇટી હૈદરાબાદ રહી છે જ્યાં જાપાન સ્થિત વર્ક્સ એપ્લિકેશન્સે ઉમેદવારને વાર્ષિક રૂ. 35 લાખનું પગાર પેકેજ ઓફર કર્યું છે.\nજૂની આઇઆઇટીમાં ફેસબૂક, પોકેટ જેમ્સ જેવી કંપનીઓએ અમેરિકામાં હોદ્દા માટે સવા લાખ ડોલરથી દોઢ લાખ ડોલર (રૂ. 62.5 લાખથી રૂ. 75 લાખ) સુધીની ઓફર કરી છે. આઇઆઇટી ગૌહાતી ખાતે માઇક્રોસોફ્ટે અમેરિકામાં હોદ્દા માટે 1,19,000 ડોલરની બે ઓફર કરી છે.\nસંસ્થાઓનું કહેવું છે કે, રિક્રુટર્સ સમુદાય નાનો છે કારણકે તેમની પાસે સેંકડોની સંખ્યામાં જ વિદ્યાર્થીઓ છે, જ્યારે જૂની આઇઆઇટીમાં પ્લેસમેન્ટ માટે હજારોની સંખ્યામાં વિદ્યાર્થીઓ ઉપલબ્ધ હોય છે.\nજોકે, નવી આઇઆઇટી માટે પડકારજનક કામ હતું કારણકે મોટા ભાગની કંપનીઓ તેમની તૈયારીઓ બાબતે જાણતા નથી. આ સંસ્થાની પ્રથમ બેચ મે 2012માં ગ્રેજ્યુએટ થશે અને પ્લેસમેન્ટ પ્રક્રિયા 1 ડિસેમ્બરથી શરૂ થઇ છે.\nઆઇઆઇટી ભુવનેશ્વર અને આઇઆઇટી પટણાએ અત્યાર સુધીમાં અનુક્રમે 29 વિદ્યાર્થી અને 15 વિદ્યાર્થી પ્લેસ કર્યા છે. આઇઆઇટી ગાંધીનગરે છેલ્લા છ દિવસમાં ફ્લિપકાર્ટમાં છ વિદ્યાર્થી પ્લેસ કર્યા છે.\nઆઇઆઇટી-જોધપુર ખાતે માઇક્રોસોફ્ટ, ઇન્ફોસિસ, ટેક્સાસ ઇન્સ્ટ્રુમેન્ટ, નેશનલ ઇન્સ્ટ્રુમેન્ટ્સ, એસટીમાઇક્રોઇલેક્ટ્રોનિક્સ, ફ્રીસ્કેલ જેવી કંપનીઓએ પ્લેસમેન્ટમાં ભાગ લીધો હતો પરંતુ સંસ્થા તેમણે વિદ્યાર્થીઓને ઓફર કરેલા પગારની માહિતી આપવા માંગતી નથી.\nઆઇઆઇટી - પટણાના ટ્રેનિંગ એન્ડ પ્લેસમેન્ટ સેલના પ્રોફેસર ઇનચાર્જ ડો . સુરેશ પ્રસાદ જણાવે છે કે , અમારી પાસે કેવા પ્રકારના વિદ્યાર્થીઓ છે તેની લોકોને જાણ થતા હજુ થોડો સમય લાગશે . તેઓ પ્રયોગાત્મક રીતે પણ આવશે . જોકે , અમે કંપનીઓ સુધી પહોંચવા માટે અમારો શ્રેષ્ઠ પ્રયાસ કરી રહ્યાં છીએ .\nમાઇક્રોસોફ્ટ દ્વારા ત્રણ વિદ્યાર્થીઓને રૂ . 16 લાખથી લઇને ટીસીએસ દ્વારા તેની ઇનોવેશન લેબોરેટરી માટે બે વિદ્યાથીઓને રૂ .6લાખ સુધીના સેલરી પેકેજ ઓફર થયા છે . આ સંસ્થા પાસે પ્લેસ કરવા માટે 80-90 વિદ્યાર્થી છે.


ચિકનગુનિયા, ડેન્ગ્યુમાં મદદગાર છે આ અમૃત રસ, જાણો આર્ટિકલમાં વધુ માહિતી. - Amreli Live\nવ્યક્તિની ઈમ્યુંનીટી એટલે કે તેની રોગપ્રતિકારક શક્તિ તેને બીમાર થવાથી બચાવે છે અને સ્વસ્થ રાખે છે. જેની રોગપ્રતિકારક શક્તિ નબળી હોય છે, તે વારંવાર બીમાર થતા રહે છે. એટલું જ નહિ આજકાલ લોકોની રોગપ્રતિકારક શક્તિ એટલી બધી નબળી થઈ ગઈ છે કે, કોઈપણ નાનો મોટો તાવ પણ મટવાનું નામ નથી લેતો.\nઘણીવાર એન્ટી બાયોટીકનો નિયમિત ઉપયોગ કરવા પર પણ તે પોતાની અસર દેખાડી શકતું નથી, ઉપરથી બીમારીને વધારવાનું કામ કરે છે. તેવામાં તમે આયુર્વેદના માધ્યમથી તમારા કુટુંબને એકદમ સ્વસ્થ રાખી શકો છો. કુટુંબને સ્વસ્થ રાખવા માટે રોગપ્રતિકારક શક્તિ મજબૂત રાખવી જરૂરી છે.\nતેના માટે ઓન્લી આયુર્વેદ (Only Ayurved) કંપનીએ રોગપ્રતિકારક શક્તિ વધારવા માટે ‘અમૃત રસ’ નામથી પ્રોડક્ટ બનાવી છે. તેનું નિયમિત માત્ર 1 ચમચી સેવન કરવાથી તમારી રોગપ્રતિકારક શક્તિ એટલી મજબુત થઇ જશે કે, તમે કોઈપણ રોગ સામે સરળતાથી લડી શકશો. તો આવો જાણીએ અમૃત રસના ફાયદા વિષે.\nઅમૃત રસના ફાયદા : જણાવી દઈએ કે, અમૃતરસ ત્રણ વસ્તુઓના મિશ્રણથી બને છે, અને તે ત્રણ વસ્તુઓ તુલસી, ગળો અને પપૈયા છે. આ દરેક વસ્તુઓ રોગપ્રતિકારક શક્તિ વધારે છે, અને શરીરમાં બીમારીઓ સામે લડતા રહી ઓછા થઇ ગયેલ પ્લેટલેટ્સને તરત વધારવાનું કામ કરે છે.\nઅમૃત રસની મદદથી ઓન્લી આયુર્વેદ અત્યાર સુધી ઘણા લોકોને ડેન્ગ્યું તાવ જેવી અનેક ગંભીર બીમારીઓથી બચાવી શકી છે. તમે તેને નિયમિત રોજ 1 ચમચી સવારે ખાલી પેટ એક ગ્લાસ ગરમ પાણીમાં મિક્સ કરીને કે પછી ડોક્ટરની સલાહ મુજબ પી શકો છો. તેમાં તમે લીંબુ નીચોવીને પણ પી શકો છો. તેનાથી તમારી ઈમ્યુંનીટી વધુ મજબુત બનશે.\nઅમૃત રસનું સેવન કેવી રીતે કરવું? સ્વસ્થ વ્યક્તિએ તેની 1 ચમચી અને બાળકોએ અડધી ચમચી સવારે એક ગ્લાસ ગરમ પાણીમાં મિક્સ કરી પીવું જોઈએ. બીમારી હોય તો 8 વર્ષથી ઓછી ઉંમરના બાળકોને તેની 1 ચમચી પાણીમાં મિક્સ કરીને દિવસમાં3વખત આપો. જો તે લેવાથી બીમાર વ્યક્તિને ઉલટી થાય, તો તેમાં મધ ભેળવી શકો છો. જયારે પણ આ આપો તો ભોજન અને તેની વચ્ચે 1 કલાકનો ગેપ હોવો જોઈએ.\nઓન્લી આયુર્વેદના અમૃત રસની કિંમત કેટલી છે? અમૃત રસની 1000 ml ની બોટલ 480 રૂપિયા છે. તેની એક ચમચીમાં5ml ના હિસાબથી તે રોજની સાડા ત્રણ રૂપિયાથી પણ ઓછી કિંમતમાં પડે છે. ચિકનગુનિયા, ડેન્ગ્યુ, મેલેરિયા, વાયરસના તાવમાં અમૃત રસ ઉપયોગી સાબિત થાય છે. તે રોગપ્રતિકારક શક્તિ અને પ્લેટલેટ્સ વધારવામાં મદદ કરે છે.\nઅમૃત રસ ક્યાંથી મળશે? તમે આ પ્રોડક્ટ ખરીદવા માટે ૮૮૬૬૧૮૧૮૪૬ નંબર પર વોટ્સએપ કરો. તમારે Paytm, google pay, bhim, phone pe કે અન્ય ઓનલાઇન માધ્યમથી એડવાન્સ પેમેન્ટ કરવું પડશે, અને તમારું એડ્રેસ ઉપર આપેલા નંબર પર વોટ્સએપ કરવાનું રહેશે. કુરિયર દ્વારા આ પ્રોડક્ટ તમને ઘર બેઠા મળી જશે. ગુજરાતમાં ડીલેવરી ફ્રી છે.


દેશમાં ચોમાસાની પ્રગતિ ચિંતાજનક, કેરળમાં આ તારીખે આવી શકે છે વરસાદ - GSTV\nHome » News » દેશમાં ચોમાસાની પ્રગતિ ચિંતાજનક, કેરળમાં આ તારીખે આવી શકે છે વરસાદ\nદેશમાં ચોમાસાની પ્રગતિ ચિંતાજનક, કેરળમાં આ તારીખે આવી શકે છે વરસાદ\nએક તરફ દેશમાં આકાશમાંથી અગનગોળા વરસી રહ્યા છે તો બીજી તરફ ચોમાસાની પ્રગતિ ચિંતાજનક છે. દેશવાસીઓ ચોમાસાની ચાતક નજરે રાહ જોઇ રહ્યા છે. પરંતુ જુનના અંત સુધીમાં લોકોને ગરમી અને બફારામાંથી છુટકારો મળશે નહીં. ઉત્તર અને મધ્ય ભારતમાં સુકા વાતાવરણના કારણે મોટા ભાગના વિસ્તારોમાં લૂ ફુંકાઇ રહી છે. હાલત તો એવી છે કે જમ્મુ-કાશ્મીર, ઉત્તરાખંડ, હિમાચલ પ્રદેશ જેવા ઠંડા પ્રદેશોને પણ ગરમીમાંથી રાહત મળી નથી.\nસ્કાયમેટ મુજબ છેલ્લા થોડા દિવસોમાં કોઇ મજબૂત વેસ્ટર્ન ડિસ્ટર્બન્સ આવી નથી. પશ્ચિમ દિશામાંથી સુકા પવનો ફુંકાઇ રહ્યા છે. તેમજ પ્રિ-મોન્સુનની ઘટનાઓમાં ઘટ જોવા મળી રહી છે. જેથી હવામાં ભેજની માત્ર ઘટી ગઇ છે અને તાપમાન ઝડપથી વધ્યું છે. બીજી તરફ ચોમાસાની નબળી ચાલના કારણે પણ દેશવાસીઓ પરેશાન છે. હવામાન વિભાગે કેરળમાં છ જૂને ચોમાસાના પ્રવેશની આગાહી કરી છે. જો કે દેશના અન્ય ભાગોમાં લોકોએ ચોમાસા માટે હજુ રાહ કરવાની રહેશે.\nહાલમાં બંગાળની ખાડીના કેટલાક ભાગોમાં ચોમાસુ આગળ વધ્યું છે. અને આગામી દિવસોમાં અરબી સમુદ્રમાં પણ આગળ વધી શકે છે. પરંતુ દેશના અન્ય ભાગોમાં ચોમાસાનું આગમન ન થાય ત્યાં સુધી લોકોને બાફ અને ગરમીમાં મુક્તિ મળવાની સંભાવના ઘણી ઓછી છે.\nbreaking news gujaratiGujarat samachargujarati newsgujarati news livekeralaLatest News in Gujaratilive gujarati newsmonsoonnews in gujarationline news gujarati live\nદેશના આ રાજ્યોમાં હવામાન વિભાગે જાહેર કર્યું રેડ એલર્ટ, આ તારીખ સુધી ગરમી રહેશે યથાવત\nકોપર-ટી લગાવ્યા છતાં મહિલા થઈ ગર્ભવતી, બાળકના જન્મ પછી આવ્યું સત્ય


શું તમને ખબર છે રડતી મહિલાઓમાં હોય છે કેટલીક ખાસ વાતો - Gujju Ben\nશું તમને ખબર છે રડતી મહિલાઓમાં હોય છે કેટલીક ખાસ વાતો\nHome જ્યોતિષ શાસ્ત્ર\nદોસ્તો તમે જોયું હશે કે કેટલીક છોકરીઓ કે મહિલાઓ એવી હોય છે કે સાવ નાની નાની વાતમાં રડવા માંડતી હોય છે. એવી છોકરીઓને ખુબ જ ઝડપથી આંસુ આવી જતા હોય છે અને લોકો એવી મહિલાઓને નબળી અથવા કમજોર સમજે છે. પણ દોસ્તો એક ખાસ વાત આજે અમને તમને જણાવી દઈએ કે આમ સાવ નાની વાત વાતમાં જે છોકરીઓ રડવા લાગે એને નબળી સમજવાની ભૂલ કોઈ દિવસ કોઈએ પણ ના કરવી જોઈએ કારણકે આવી છોકરીઓ અથવા તો મહિલાઓ પોતાના સ્વભાવથી ઘણી જ ખાસ હોય છે. અને એ તમારી બધી બાબતનું પણ ધ્યાન રાખતી હોય છે.\nઆ પ્રકારની છોકરીઓ ઘણી લાગણીશીલ હોય છે સાથે જ એમનામાં કેટલાક ખાસ ગુણો પણ રહેલા હોય છે. તો ચાલો આજે તમને જણાવીએ કે વધુ રડતી હોય એવી છોકરી અથવા મહિલાઓમાં કેટલીક ખાસ ખૂબીઓ રહેલી હોય છે. સામાન્ય રીતે જે છોકરીઓ વાતે વાતે રડતી હોય એને લોકો નબળી સમજે છે અથવા તો એને સાવ કમજોર દિલવાળી છોકરી સમજી લે છે. પણ તેઓ રડશે તો લોકો શું કહેશે એના વિષે એમને કોઈ જ પરવાહ નથી હોતી, જેના લીધે તે અંદરથી ઘણી જ મજબુત હોય છે.\nએવી છોકરીઓ ક્યારે રડવા લાગે છે તો એમનું મન જ્યારે ખોટી વાતોથી વ્યગ્ર કે દુઃખી થઇ જાય છે. જયારે એવી રીતે છોકરીઓ રડે છે તો એમના દિલમાં રહેલું દર્દ અને મગજમાં રહેલું ટેન્શન પણ એની સાથે દુર થઇ જાય છે. જેનાથી જે છોકરીઓ વધુ રડતી હોય એ ઘણી બીમારીઓથી પણ બચે છે અને માટે જ એવી છોકરીઓ માનસિક રીતે ઘણી જ મજબુત હોય છે. એ લોકોનું માનસિક સ્વાસ્થ્ય પણ ઘણું સારું રહે છે કેમ કે તણાવથી બચવા માટે રડવું એને એક સારી બાબત માનવામાં આવે છે અને આયુર્વેદમાં પણ એને મન હળવું કરવા માટેનો એક ઘણો જ સરળ ઉપાય જણાવાયો છે.\nજે છોકરીઓ દરેક વાત પર લાગણીશીલ થઈને રોવા લાગે એ પોતાના જીવનસાથીને ઘણો જ પ્રેમ કરતી હોય છે. એવી છોકરીઓને પોતાના જીવનસાથીથી દુર જવામાં પણ ડર લાગતો હોય છે. પણ એક વાત એ પણ સાચી છે કે આવી છોકરીઓ પોતાના જીવનસાથીનું તો ધ્યાન રાખે જ છે સાથે જ પોતાના પરિવારનું પણ વધુ ધ્યાન રાખે છે. એવી છોકરીઓનો સ્વભાવ બધા માટે સમભાવ હોય છે. તે કોઈ દિવસ બીજા લોકોમાં ઊંચનીચ નથી જોતી હોતી.\nલાગણીશીલ છોકરીઓ એક સારું વ્યક્તિત્વ તો ધરાવે જ છે સાથે જ તે ઘણી જ સારી મિત્ર પણ સાબિત થાય છે. એવી છોકરીઓ ભલે ને કોઈ પણ મુશ્કેલીઓ હોય એમાં પોતાના મિત્રને સાથ આપે છે. એવી છોકરીઓ લાગણીશીલ હોય છે એટલે ખુબજ સરળતાથી બીજાની પણ ભાવનાને ખુબ જ સારી રીતે સમજી શકે છે. એ સિવાય વધારે રડતી છોકરીઓ બીજાની લાગણી અને દુઃખો પર હસતી નથી પણ તેમની લાગણીઓની કદર કરે છે. ફક્ત એ જ નહિ પણ તેમને હંમેશા મદદ પણ કરે છે. તેવી મહિલાઓ દરેક અસહાય વ્યક્તિને ખુશી ખુશી મદદ કરે છે.\nએવું કહેવામાં આવે છે કે જો કોઈ વ્યક્તિ દુઃખમાંથી પસાર થઈ રહ્યું છે તો એને સાથ આપવા માટે એને સમજવું જરૂરી હોય છે. જે છોકરીઓને રડવું વધુ પડતું આવતું હોય તો એવી છોકરીઓ ભાવનાત્મક રીતે પણ ઘણી ઈન્ટેલીજન્ટ હોય છે. તો એટલે કે આવી છોકરીઓ લોકોની ભાવનાઓને સમજવામાં ખુબ જ સક્ષમ રહે છે. તો માટેજ એ સારી જીવનસાથી પણ સાબિત થાય છે કેમ કે તે પોતાના પતિ અને પરિવારની ભાવનાઓને પણ સારી રીતે સમજે છે અને એમાં સંતુલન જાળવી શકે છે. જેનાથી એનો પરિવાર પણ એકદમ સુખી સંપન્ન રહે છે.\nતો જોયું ને દોસ્તો કે કોઈ છોકરી કે મહિલા વધુ પડતી રોતી હોય એ નબળાઈની નિશાની નથી પણ રડવું આવે એ તો એના ઈમોશન હોય છે. એવી મહિલાઓમાં જે લાગણી હોય છે એ આંસુ રૂપે બહાર આવી જાય છે. તો એવો છોકરીઓ નબળી નથી હોતી પણ તે ભાવનાત્મક અને માનસિક બંને રીતે ઘણી જ મજબુત હોય છે. તો ક્યારેય પણ વધારે રડતી હોય એવી છોકરીઓનો મજાક ઉડાવવો જોઈએ નહિ કેમ કે એવી છોકરીઓ મનથી ઘણી જ સારી હોય છે અને તે બિન્દાસ રીતે પોતાની ભાવનાઓ વ્યક્ત કરે છે. જો કોઈ પુરુષના જીવનમાં આવી છોકરી કે મહિલા આવી જાય છે તો એની જીવન એકદમ સુખમય બની જાય છે.


પોરબંદર રિવરફ્રન્ટમાં કાલે પૂ.લાલબાપુના સ્વાગત બાદ ભજનો અને રાસની રમઝટ સાથેની શોભાયાત્રા\n(પરેશ પારેખ દ્વારા) પોરબંદર,તા. ૨૬: આવતીકાલે રિવરફ્રન્ટમાં પૂ. લાલબાપુના સ્વાગત બાદ બાઇક અને કાર સાથેની શોભાયાત્રા નીકળશે. શોભાયાત્રામાં મણિયારો રાસ તથા ભજનોની રમઝટ બોલશે.\nગધેથળ આશ્રમના પરમ વંદનિય સંત સૌ પ્રથમ વખત આશ્રમની બહાર અને ખાસ કરીને પોરબંદરના આંગણે પધારી રહ્યાં છે. પૂજય લાલબાપૂના દર્શન કરવા માટે લોકો થનગની રહ્યાં છે. આવતીકાલે ર૭મીના રોજ સવારે ૯ કલાકે પૂજય લાલબાપૂ પોરબંદરની પાવન ભૂમિ ઉપર પોતાના ચરણ મુકશે. રિવરફ્રન્ટ ખાતે તેમનું ભકિતરસ સાથે સ્વાગત કરવામાં આવશે. રિવર ફ્રન્ટ ખાતેથી પૂજય લાલબાપૂ રાષ્ટ્રીય સંત રમેશભાઇ ઓઝા સહિતના સંતો, મહંતો સાથેની શોભાયાત્રા નિકળશે જે શહેરના રાજમાર્ગો પરથી પસાર થશે અને અનેક સ્થળોએ સંતોનું સ્વાગત કરવામાં આવશે. મોટી સંખ્યામાં બાઇક અને કાર સાથેની શોભાયાત્રામાં મહેર સમાજના યુવાનોનો મણિયારો રાસ તેમજ ભજનની રમઝટ બોલશે અને આ શોભાયાત્રા છાંયા દરબારગઢ ખાતે પહોંચશે જયાં વિરામ પામશે. પૂજય લાલબાપુ સહિતના સંતો, મહંતો દરબારગઢમાં બિરાજતા વિંઘ્યવાસીની માતાજીના દર્શન કરશે.\nઆ શોભાયાત્રા બાદ ર૭ના સાંજે પ કલાકે વાડી પ્લોટ ખાતે નવનિર્મિત રાજપૂત સમાજનું લોકાર્પણ પૂજય લાલબાપૂના હસ્તે કરવામાં આવશે. આ પ્રસંગે રાજપૂત સમાજ દ્વારા પૂજય લાલબાપૂનું સ્વાગત કરવામાં આવશે. તા.ર૮મીના રોજ સાંજે પ કલાકે ઓડદર રોડ ઉપર આવેલા રાજવી પાર્ટી પ્લોટ ખાતે એક ધર્મસભાનું આયોજન કરવામાં આવ્યું છે હિન્દુ સમાજ અને મુસ્લિમ સમાજ તેમજ સંસ્થાઓ દ્વારા પૂજય લાલબાપૂનું સ્વાગત કરવામાં આવશે. ધર્મસભાના પ્રારંભે રાજશાખા દ્વાર તિલકવિધિ કરવામાં આવશે.\nઆ ધર્મસભાનું લાઇવ પ્રસારણ જીટીપીએલની લોકલ ચેનલ-૯૮૩, તેમજ જીટીપીએલની રીઝીનલ ચેનલ-પપપ ઉપર લાઇવ પ્રસારણ સાંજના પાંચ વાગ્યાથી કરવામાં આવશે. આ ધર્મસભાનો દરેક લોકો ઘરબેઠા લાભ લઇ શકશે. આ ધર્મસભા માટે સુદામાચોકથી રાજવી પાર્ટી પ્લોટ સુધી બસની વ્યવસ્થા પણ કરવામાં આવી છે. પૂજય સંત લાલબાપૂ પોરબંદરના આંગણે પધારી રહ્યાં છે ત્યારે તેમને વંદનસાથે આવકારવા શહેરના માર્ગો ઉપર બેનર અને હોર્ડિંગ્સ લગાડવામાં આવ્યા છે.


સાપ્તાહિક ભવિષ્યફળ - 24 ફેબ્રુઆરી થી 1 માર્ચ સુધી\nરવિવાર, 23 ફેબ્રુઆરી 2020 (14:52 IST)\nમેષ- આર્થિક ઉન્નતિ અને સમૃદ્ધિ મળવાની શકયતા છે. રોકાયેલા કાર્ય પૂર્ણ થશે. બીજાની મદદ મળી શકે છે. આવક કરતા ખર્ચ ની માત્રા વધારે રહેશે. સ્વાસ્થય સંબંધીમાં થોડી પરેશાનીઓનો સામનો કરવું પડી શકે છે. કોઈ કામમાં મેહનત કર્યા બાદ ઓછી સફળતા મળવાથી નિરાશા થશે.\nવૃષભ- આ અઠવાડિયા તમારા માટે શુભફળદાયી રહેશે. કોઈ કામમાં જલ્દબાજ્જી ન કરવી. ગુસ્સામાં લીધેલા નિર્ણય મુશ્કેલીમાં નાખી શકે છે. આમ તો રોકાયેલા કામ પૂરા થશે જેનાથી માનસિક શાંતિ મળશે. પત્ની કે ભાગીદારથી લાભની આશા રાખી શકો છો. જે લોકો સરકારી નોકરી કરે છે એમના માટે આ સમય શુભ રહેશે. આખરેના બે દિવસ બધા પ્રકારથી લાભ થશે. વિદ્યાર્થીને સફળતા મળશે .\nમિથુન - આ અઠવાડિયા આર્થિક મજબૂતી અને નોકરીયાત લોકોને આગળ વધવાનું અવસર મળશે. પણ શત્રુ કે પ્રતિસ્પર્ધી વધારે સક્રિય રહેશે. આથી કામમાં બેદરકારી ન કરવી. સ્વાસ્થયનો ખાસ ધ્યાન રાખો. અઠવાડિયાના મધ્યમાં પણ કામમાં અટકળૉ આવશે. અઠવાડિયાનો આખરે દિવસ કાર્યમાં સફળતા આપતું રહેશે. બધા પ્રકારના રોકાયેલા કાર્ય સમય પર પૂર્ણ થશે.\nકર્ક - આ અઠવાડિયામાં આર્થિક પ્રગતિ કે આવકના નવા અવસર મળશે જીવનસાથી કે પ્રિય માણસ સાથે સંબંધોમાં મધુરતા વધશે . અઠવાડિયાનું મધ્યભાગ તમારા માટે તકલીફ ચિંતા અને સ્વાસ્થયની સમસ્યા લઈને આવશે. અચાનક કોઈ કાર્યમાં મુશ્કેલી આવી શકે છે. જો શકય હોય તો આ સમયે મહત્વપૂર્ણ કાર્ય ન કરો. અઠવાડિયાનું અંતિમ ભાગ શુભ રહેશે. આ સમયે કોઈ પણ કાર્ય શરૂ કરતા ફાયદો થશે.\nસિંહ- આ અઠવાડિયા તમારા માટે જમીન- મકાન અને પ્રાપર્ટીમાં શુભ ફળ આપશે. નોકરી-ધંધામાં આવક થશે. સાર્વજનિક જીવનમાં તમારું માન-સન્માન વધશે. અઠવાડિયાનું મધ્ય ભાગમાં અચાનક નાની-મોટી તકલીફ થશે. આથી સાવધાન રહો. કોઈ કામમાં અપ્રત્યાશિત્ત અવરોધ કે ફેરબદલ પણ થશે. વર્તમાન સમયમાં કામના સ્થાન પર શાંતિથી બેસીને કામ કરવાની વધારે ઈચ્છા થશે. અઠવાડિયાનું અંતિમ ભાગ પણ શુભ રહેશે. અઠવાડિયાની 11મી તારીખે દશેરા છે જે સર્વ કાર્યની શરૂઆત માટે કે શુભ મૂહૂર્ત છે.\nકન્યા - તમારી રાશિથી ત્રીજા ભાવમાં શુક્રનું આવવું આ અઠવાડિયા ઉત્તમ સિદ્ધ થશે . અઠવાડિયાનો પજેલો દિવસ ગુસ્સા અને આવીશની સાથે જલ્દીબાજીના સ્વ- ભાવ રહેશે. જેના કારણે કામ બગડવાની શકયતા છે. સંતાન અને અધ્યયનના સંબંધમાં શુભ સમય છે. શેયર માર્કેટ કે વાયદો આધારિત કાર્યથી સંકળાયેલા જાતકને ઓછું ફાયદો મળશે. અઠવાડિયાનો ઉતરાર્ધમાં આવકના કાર્ય સરળતાથી પૂરા થશે અને આર્થિક લાભ મળશે.\nતુલા- આ અઠવાડિય્કા પરિવારમાં કોઈ શુભ કે ધાર્મિક પ્રસંગ થઈ શકે છે. જમીન-મકાનની ખરીદ-વેચનું યોગ બનશે અને પ્રાપર્ટી સંબંધિત કાર્યથી લાભ થશે. વર્તમાન સમયમાં વિદ્યાર્થીઓને અભ્યાસમાં વધારે અનૂકૂળતા રહેશે. આ સમયે જેની પરીક્ષા છે એ સારા પરિણામની આશા રાખી શકો છો. અચાનક ધનલાભની અપેક્ષા રાખી શકો છો. આમ તો આખું વર્ષના સમયે શેયર માર્કેટમાં ફાયદા નહી છે. પણ વર્તમાન સમયમાં અચાનક લાભ થવાની શકયતા છ્હે. આવક વધશે અને નોકરીમાં લાભ થશે.\nવૃશ્ચિક - આ અઠવાડિયા કામમાં તમારા ઉત્સાહ વધશે. વિચારોમાં નકારાત્મકતામાં ઉણપ આવશે અને તમે જીવનના સારા પહલૂઓ પર ધ્યાન આપશે. વર્તમાન સમયમાં ખર્ચમાં ઉણપ આવશે અને આવકમાં સ્થિરતા રહેશે. સહકર્મિઓ અને પાડોશીઓના સાથે સંબંધ સારા રહેશે. આ સમયે વિદ્યાર્થીઓને સફળતા મળશે. અધ્યયનમાં એકાગ્રતા ભજવામાં મદદ કરશે. કામમાં અવરોધ આવશે. સંતાન સંબંધી ચિંતામાં કમી આવશે.\nધનુ - આ અઠવાડિયા આપમાં વિલાસિતાની પ્રવૃતિ વધી શકે છે. મોજ શોક અને ભોગ વિલાસ ગેજેટ્સની ખરીદ ફરવા પર જરૂરતથી વધારે ખર્ચ કરવાની શકયતા પ્રબળ છે. નોકરીયાત લોકો પ્રોફેશનલના પ્રયોજનથી દૂર કે વિદેશની યાત્રા કરી શકો છો. જે લોકો વિદેસ્ગ સાથે વ્યાપાર કરે છે એને મોટું ઓર્ડર મળી શકે છે. દાંમ્પત્ય જીવનમાં તમને સંબંધોમાં નજીકતા આવશે. આ અઠવાડિયા પરિવારમાં ક્લેશ ન હોય , એ વાતનું ધ્યાન રાખો. સેલ્સ અને માર્કેટિંગથી સંકળાયેલા એમની વાણીથી લાભ કમાવી શકે છે. અઠવાડિયાના મધ્યભાગમાં તમને યાત્રા કરવી પડી શકે છે.\nમકર - ઓક્ટોબરના બીજું અઠવાડિયામાં તમને ભાગ્યનો ઉદય થતું જોવાઈ રહ્યા છે. તમે વધારે આવકના સ્ત્રોત તૈયાર કરશે. સોચ વિચાર કરી કામ કરવાથી લાભ થશે. વિદેશ કે દૂર સ્થાનના કામથી લાભ થશે. તમારી વાણી અને વ્યવહારમાં ઉલ્લેખનીય પરિવર્તન આવશે. સ્ત્રી મિત્રોથી લાભ થશે. પરિજનોના કારણે વિપરીત સ્થિતિઓનો સામનો કરવું પડી શકે છે.\nમીન - આ અઠવાડિયા તમારા માટે પ્રગ્તિ કારક રહેશે. ભાઈ બેન સાથે સંબંધમાં સુધાર આવશે. થોડા સમયથી યાત્રા અને પ્રવાસની યોજના બનાવી રહ્યા છે. તો આવતા એક મહીનાના સમયે તમારી ઈચ્છા પૂરી થઈ શકે છે. જે લોકો કમીશન , ટ્રેવલિંગ, ટ્રાંસપોર્ટ, લેખન કમ્યુનિકેશન અને કુરિયર જેવા ધંધામાં છે એને આ સમયે ખૂબ લાભ પ્રાપ્ત થશે. ધંધામાં વિસ્તારની યોજના સફળ થશે. સફળતાના યોગ બની રહ્યા છે.\nJupiter Transit 2020: આ ગ્રહ નવરાત્રી દરમિયાન રાશિમાં પરિવર્તન કરી રહ્યો છે, આ રાશિના લોકોને થશે લાભ\nઆગળનો લેખ 23 ફેબ્રુઆરીનો દિવસ લાવ્યા છે કઈક ખાસ જાણો આજનું રાશિફળ


વેતન ખર્ચ ઘટાડવા આઈએલઍન્ડએફએસ 65 ટકા કર્મચારીઓને છૂટા કરશે\nમુંબઈ, તા.5 : નાણાકીય કટોકટીમાં ફસાયેલી આઈએલઍન્ડએફએસ હવે કર્મચારીઓને છૂટા કરશે. ઉદય કોટકના નેજા હેઠળના બોર્ડે કહ્યું કે, કંપનીમાંથી 65 ટકા કર્મચારીઓને ઓછા કરવામાં આવશે, જેથી કુલ વેતન ખર્ચમાં 50 ટકા જેટલો ઘટાડો થશે.\nનેશનલ કંપની લો ટ્રિબ્યુનલ (એનસીએલટી) અને શૅરબજારોને મોકલેલા ગ્રુપના પ્રોગ્રેસ રિપોર્ટમાં જણાવવામાં આવ્યું છે કે, આઈએલઍન્ડએફએસ ગ્રુપમાં બે તબક્કામાં માનવબળને ઓછું કરવામાં આવશે. પહેલા તબક્કામાં પગારમાં ફેરફાર કરવામાં આવશે અને નિવૃત્ત કર્મચારીઓ જે કૉન્ટ્રેક્ટ ઉપર કામ કરી રહ્યા છે તેમને છૂટા કરાશે. આ પગલાંથી કંપનીની વાર્ષિક $100 કરોડની બચત થશે. બીજા તબક્કામાં કંપની જવાબદારીઓ નવેસરથી નક્કી કરશે, હોદ્દાઓની સંખ્યા ઘટાડશે અને જવાબદારીઓ ફરીથી સોંપશે.\nસૂત્રોના કહેવા મુજબ, અસ્ક્યામતોના વેચાણને લીધે મોટા પ્રમાણમાં કર્મચારીઓની સંખ્યા વ્યવહારુ બનશે. નીચલા સ્તરે મોટા ભાગના કર્મચારીઓ છૂટા કરવામાં આવશે. નાણાંની અછત હોવાથી કાર્યકારી એકમોમાં કામકાજ પણ મંદ થયું છે. સરકારની દરમિયાનગિરીને લીધે વરિષ્ઠ સંચાલન મંડળના અધિકારીઓ અને અમુક મુખ્ય સબસિડિયરીઓએ આ પહેલાં કંપની સાથે છેડો ફાડયો છે.\nનવા બોર્ડે કેટલા કર્મચારીઓ છૂટા કરવાના છે તેનો ચોક્કસ આંકડા આપ્યા નથી. અંદાજ છે કે મુખ્ય સબસિડિયરીઓમાં કુલ 4500 જેટલા ફૂલ-ટાઈમ કર્મચારીઓ છે. આઈએલઍન્ડએફએસ ટ્રાન્સપોર્ટેશન નેટવર્ક અને ઊર્જા ક્ષેત્રની સબસિડિયરીઓમાં મોટા પ્રમાણમાં કર્મચારીઓ છે. ફૂલ-ટાઈમ કર્મચારીઓ ઉપરાંત કૉન્ટ્રેક્ટ ધોરણે અને કન્સલટન્ટ્સ પણ વધુ છે, એમ પણ સૂત્રોએ ઉમેર્યું હતું.


9 ફેબ્રુઆરીનું રાશિફળ - જાણો કેવો રહેશે તમારો આજનો દિવસ (09-02-2018) | Webdunia Gujarati\nદૈનિક રાશિફળ7 આજનો દિવસ જ્યોતિષ 2018 મેષ રાશિફળ 2018 વૃષભ રાશિફળ. મિથુન રાશિફળ. કર્ક રાશિફળ. કન્યા રાશિફળ. સિંહ રાશિફળ. વૃશ્ચિક રાશિફળ. ધનુ રાશિફળ. મીન રાશિફળ. કુંભ રાશિફળ . મકર રાશિફળ 2016. જાણો કુંડળી ગ્રહ પત્રિકા વિશે. તમારુ વાર્ષિક ભવિષ્ય. માસિક ભવિષ્ય દૈનિક રાશિફળ - જાણો કેવો રહેશે તમારો આજનો દિવસ જ્યોતિષ - 2016ના લગ્નના શુભ મુહુર્ત ...2016 વાર્ષિક તુલા રાશિ Astrology 2016 Monthly Todays Astro Yearly Rashi Astrology 2016 In Gujarati Daily Rashifal Gujarati Bhavishyafal In Gujarati Free Daily Predictions Free Kundali. Horoscope Gujarati Know Your Dainik Rashifal Gujarati Rashi Bhavishya 2016 - રાશિ ભવિષ્ય 2016 રાશિ ભવિષ્ય 2016: Rashi Bhavishya 2016 In Gujarati Free Jyotish In Gujarati Daily Horoscope In Gujaratilanguage On Webdunia Astrology.\nજાણો શું કહે છે આજે તમારી રાશિ Prediction 3/2/2018\n2 ફેબ્રુઆરીનુ રાશિફળ - જાણો કેવો રહેશે તમારો આજનો દિવસ (02-02-2018)


અસંતોષને ખાળવા કોંગ્રેસે ફોન કરીને કહ્યું – ઉમેદવારી કરો.. – NET DAKIYA\nઅસંતોષને ખાળવા કોંગ્રેસે ફોન કરીને કહ્યું – ઉમેદવારી કરો..\nકોંગ્રેસે ફોન કરીને ઉમેદવારોને ટિકિટ આપ્યાની જાણ કરી\nઆજે ફોર્મ વિતરણ કરવાનો છેલ્લો દિવસ હોવાથી કોંગ્રેસ હવે ફટાફટ બાકી રહેલા ઉમેદવારોનું લિસ્ટ જાહેર કરી રહ્યાં છે. કોંગ્રેસે અમદાવાદના વધુ કેટલાક ઉમેદવાર જાહેર કર્યા છે. ગઈકાલથી ઉભા થયેલા વિવાદ બાદ દાણીલીમડા વોર્ડમાં શહેઝાદ ખાનને ટિકિટ અપાઈ. તો લાંભા વોર્ડમાંથી ધારાસભ્ય લાખા ભરવાડના પુત્ર મેહુલ ભરવાને કોંગ્રેસે ટિકિટ આપી છે. મનપા ચૂંટણીમાં કોંગ્રેસની નબળી નેતાગીરીનો પરિચય ફરીથી થયો છે. અંતિમ દિવસ સુધી કોંગ્રેસ ઉમેદવારોના નામ જાહેર ન કરી શક્યું. નામ જાહેર થાય તો પક્ષમાં ભડકાના ડરથી ધીરે ધીરે ઉમેદવારોને ફોન કરીને નામ જાહેર કરવામાં આવી રહ્યાં છે. અંતિમ દિવસે કોંગ્રેસના તમામ ઉમેદવારોને ટેલિફોનિક જાણ કરવામાં આવી રહી છે.\nકોને કોને ટિકિટ અપાઈ\nચાંદખેડા વોર્ડના4ઉમેદવાર કોંગ્રેસે જાહેર કર્યા છે. જેમાં રાજશ્રી કેસરી, કેતન દેસાઈ, દિનેશ શર્મા, પ્રજ્ઞાબેન પટેલને ટિકિટ અપાઈ છે. ઈન્દ્રપુરીવોર્ડમાં પ્રવીણ પટેલ, મનીષ પટેલ, નૈના પંચાલ, બબુબેન પરમારને ટિકિટ અપાઈ. બોડકદેવ વોર્ડમાં નિમેષ કુમાર શાહ, વિરમ દેસાઈ, ચેતના શર્મા, જાનકી પટેલને ટિકિટ અપાઈ. તો વેજલપુર વોર્ડમાં મહેશ ઠાકોર અને સુનીલ જિકારને ટિકિટ અપાઈ. બાપુનગરમાં જે. ડી. પટેલ, સુરેશ તોમર, જસુમિત પરમાર, હેતલ પંચાલને ટિકિટ અપાઈ છે. બહેરામપુરામાં કમળાબેન ચાવડા, કમરૂદ્દીન પઠાનને કોંગ્રેસે ટિકિટ આપી. ઇસનપુરમાં જાગેશ ઠાકોર, નૈમેષ પટેલ, ગંગા મકવાણા, સવિતા પટેલને ટિકિટ આપી છે. લાંભા વોર્ડમાં મેહુલ ભરવાડ, મનુ સોંલકી, હેતલ બેન સડાત, સોનલ ઠાકોરને ટિકિટ આપી. તો ઓઢવમાં બૈરવાબેન પટેલ, જિમિષ ગોહિલ, હંસા બેન લખતરિયા, વિષ્ણુ દેસાઇને ટિકિટ આપી. ખોખરામાં અપૂર્વ પટેલનું નામ સાંભળવામાં આવી રહ્યું છે.\nતો આ તરફ ભાઇપુરા વોર્ડમાંથી જગદિશ ચૌહાણ, ઇલાક્ષી બેન, સોમી બેન તેમજ નિલેશ પ્રજાપતિને ટિકિટ આપવામાં આવી છે.\nદાણીલીમડા વોર્ડમાં શહેઝાદ ખાનને ટિકિટ આપવામાં આવી છે. કોંગ્રેસ મોવળીમંડળ દ્વારા શહેઝાદ ખાનને ફોન કરીને જાણ કરવામાં આવી છે. તેથી આજે 11 વાગ્યે શહેઝાદ ખાન ફોર્મ ભરવા જશે. તો ધારાસભ્ય લાખા ભરવાડના પુત્ર મેહુલ ભરવાડને કોંગ્રેસે લાંભા વોર્ડમાંથી ટિકિટ આપી છે. 2015માં હાર્યા બાદ પણ કોંગ્રેસ મેહુલ ભરવાડને ટિકિટ આપી છે. તેથી મેહુલ ભરવાડને ટિકિટ આપવા અંગે ભારે વિરોધ થયો હતો. કોંગ્રેસે ટેલિફોનિક જાણ કરી ફોર્મ ભરવાનું કહ્યું છે.\nતો બીજી તરફ, NSUIના કાર્યકારોએ સોશિયલ મીડિયા પર રાજીનામા આપ્યા છે. પક્ષે NSUIને નજર અંદાજ કરતા કાર્યકરોની નારાજગી સામે આવી છે. NSUIના કાર્યકરો પ્રદેશ કાર્યાલય ખાતે આ અંગે દેખાવો પણ કરશે. NSUIના નારાજ કાર્યકરોએ શાહનવાઝ શેખના સમર્થનમાં રાજીનામું આપ્યું છે. જમાલપુરથી શાહનવાઝ શેખને ટિકિટ આપવાની NSUIએ માંગ કરી હતી. અગાઉ પણ NSUIએ ટિકિટની માંગ કરી હતી. ત્યારે, શાહનવાઝ શેખના સમર્થનમાં NSUIના કાર્યકર્તાઓએ રાજીનામા આપી દીધા છે.\n248 , 1\nPrevપાછળભાજપના ધારાસભ્ય સામે દુષ્કર્મની ફરિયાદ, લગ્નની લાલચ આપી લૂંટી ઇજ્જત\nઆગળભાજપની દરેક જગ્યાએ ગુંડાગર્દી નહીં ચાલે : રેશ્મા પટેલNext


4 દિવસમાં પારો 40 ડિગ્રી સુધી ઉચકાશે |4દિવસમાં પારો 40 ડિગ્રી સુધી ઉચકાશે - Divya Bhaskar\n4 દિવસમાં પારો 40 ડિગ્રી સુધી ઉચકાશે\nગાંધીનગરશહેર અને જિલ્લામાં ગરમીનો પ્રકોપ શરૂ થયો છે. સૂર્યના તેજ કિરણોથી હિટવેવની આડ અસરો વર્તાવે તેવુ લાગી રહ્યું છે. માત્ર 24 કલાકમાં મહત્તમ તાપમાનનો પારો2ડિગ્રી વધીને 38.5 ડિગ્રીએ અટક્યો હતો. તેના કારણે આકરી ગરમીનો અહેસાસ થવા લાગ્યો હતો. આગામી4દિવસમાં તાપમાનનો પારો 40 ડિગ્રીને પાર કરી આગળ વધશે, તેવી આગાહી સ્થાનિક હવામાન ખાતાએ કરી છે. સૂર્યનારાયણએ બપોરના સમયે આકરી ગરમી ઓકવાનું પુન: શરૂ કરી દીધુ છે. આજે મંગળવારે ગરમીના વધારાએ નગરજનોને અકળાવી મૂક્યા હતાં. માત્ર 24 કલાકમાં મહત્તમ તાપમાન2ડિગ્રી અને લઘુત્તમ તાપમાનમાં દોઢ ડિગ્રીનો ઉછાળો નોંધાતાં રાત્રીના સમયે પણ લોકોએ અકળામણ અનુભવી હતી.\nઆજે ગાંધીનગર શહેરનું મહત્તમ તાપમાન 38.5 ડિગ્રી નોંધાયુ હતું. જે ગઇ કાલ બુધવારે 36.5 ડિગ્રી હતું અને લઘુત્તમ તાપમાન 21 ડિગ્રી નોંધાયુ છે. જ્યારે વાતાવરણમાં ભેજનું પ્રમાણ સવારે 39 ટકા અને સાંજે5વાગ્યે 20 ટકા જોવા મળ્યુ હતું. આમ આકરી ગરમીનો અહેસાસ થવા લાગ્યો છે. સૂત્રોના જણાવ્યા અનુસાર આગામી મે-વૈશાખ મહિનામાં સૂર્યની ગરમી રૈદ્ર સ્વરૂપ જોવા મળશે.\nસર્કલ પરના ફૂવારે ભારે ભીડ થવા લાગી\nગરમીવધવાના કારણે શહેરના માર્ગોના સર્કલો ઉપર ફૂવારાની ઠંડક મેળવવા માટે જાણે મેળાવડો જામ્યો હોય તેવા દ્રશ્યો જોવા મળતાં હતાં. આમ ગાંધીનગરમાં ગરમીએ જોર પકડતાં રાત્રીના સમયે રસ્તાઓ ઉપરની ચહલપહલમાં વધારો થવા પામ્યો છે અને ઇલેક્ટ્રીક પાવરના વપારસમાં વધારાની સાથે ઠંડા પીણા અને આઇસ્ક્રીમની માંગમાં વધારો થયો છે.\nમાત્ર 24 કલાકમાં તાપમાન2ડિગ્રી વધતાં ગરમીનો પ્રકોપ : પારો 38.5 ડિગ્રી


ગુજરાતી ટાઈપપેડ | Aksharnaad.com\nHome » ગુજરાતી ટાઈપપેડ\nહવે આપ પ્રમુખ ટાઇપપેડનો ઉપયોગ કરીને આપના કોમ્પ્યુટરમાં કોઇપણ સોફ્ટવેર ઇન્સ્ટોલ કર્યા વગર સરળતાથી ગુજરાતી અને સાથે અન્ય ભારતીય ભષાઓમાં ટાઇપ કરી શકો છો. આ ટાઇપપેડને અક્ષરનાદ પર જોડવાની પરવાનગી આપવા બદલ તેના ડેવલપર શ્રી વિશાલભાઇ મોણપરાનો આભાર.\nશરૂઆત કરવા ‘New Document’ ના ચિત્ર પર ક્લિક કરો. હવે ભાષાના વિકલ્પોમાંથી આપને જોઇતી ભાષા પસંદ કરો. આપના કી-બોર્ડથી આપને જોઇતી ભાષામાં કઇ રીતે ટાઇપ કરવું તે માટે કી-બોર્ડ લેઆઉટ જોવા માટે “अ?” ચિત્ર પર ક્લિક કરો જે ભાષાના વિકલ્પની જમણી બાજુ પર છે.\nહવે આપ લેખન શરૂ કરી શકો છો. આપના લખાણને વધુ મઠારવા માટે આપ અહીં ઉપલબ્ધ વિવિધ વિકલ્પો વાપરી શકો છો, જે થોડાક મહાવરા બાદ આપ આસાનીથી કરી શક્શો. આપના લખાણને આપ અહીંથી copy કરીને માઈક્રોસોફટ વર્ડ કે ઓપન ઓફીસ ટેક્સટ જેવા આપના રોજિંદા સોફટવેરમાં Paste કરી SAVE કરી શકો છો.\nDeveloped By : Vishal MonaparaAll rights reserved to PramukhLib\nવાચકોને આમંત્રણ →


પેટ્રોલ વિના દોડશે અને રસ્તો પણ બતાવશે આ દમદાર સ્કૂટર, 75Kmની છે માઇલેજ - Ahmedabad Express\nINFOTAINMENT GADGETS પેટ્રોલ વિના દોડશે અને રસ્તો પણ બતાવશે આ દમદાર સ્કૂટર, 75Kmની છે માઇલેજ\nભારતમાં ઇ-સ્કૂટરની મોટી રેન્જ છે. આવનારા દિવસોમાં ઘણી ઓટોમોબાઇલ કંપનીઓ ઇલેક્ટ્રીક વ્હીકલ લૉન્ચ કરશે. આ વર્ષે બેંગલોરની ઓટોમોબાઇલ સ્ટાર્ટઅપ કંપની અથર એનર્જીએ પણ પોતાનું પ્રથમ ઇ-સ્કૂટર Ather S340 લૉન્ચ કર્યુ હતું. તેની ઓનરોડ પ્રાઇસ 1,09,750 રૂપિયા છે. તેમા રજીસ્ટ્રેશન, ઇન્શ્યોરન્સ અને સ્માર્ટ કાર્ડ સામેલ છે. તેમાં એન્ડ્રોઇડ ઓપરેટિંગ સિસ્ટમ સપોર્ટ કરતુ ટચ સ્ક્રીન ઇન્ફોટેન્મેન્ટ સિસ્ટમ આપવામાં આવ્યું છે.\nઅથર એનર્જી સ્કૂટરના ફિચર્સ\nઆ સ્કૂટરમાં એન્ડ્રોઇડ ઓપરેટિંગ સિસ્ટમ વાળુ ઇન્ફોટેન્મેન્ટ સિસ્ટમ મળશે. આ ટચ સ્ક્રીન સાથે આવશે, જે સંપૂર્ણરીતે વોટરપ્રૂફ અને ડસ્ટપ્રૂફ હશે.\nમાં પુશ નેવિગેશન, પાર્કિંગ અસિસ્ટ સિસ્ટમ, વોટરપ્રૂફ ચાર્જર, મલ્ટીપલ રાઇડિંગ મોડ્સ જેવા ફિચર્સ પણ હશે.\nઇન્ફોટેન્મેન્ટ સિસ્ટમમાં તમે ડ્રાઇવિંગ લાયસન્સ, રજીસ્ટ્રેશન સર્ટિફિકેટ જેવા ડોક્યુમેન્ટ અપલોડ કરી શકો છો.\nસ્કૂટર S340માં લિથિયમ-આયન બેટરી છે. તેને ફુલ ચાર્જ કરીને 75 કિમીની રાઇડ કરી શકાશે.\nતેને 50 મિનિટમાં 80 ટકા સુધી ચાર્જ કરી શકાશે. સ્કૂટરની ટૉપ સ્પીડ 80kmph છે.\nકંપનીનો દાવો છે કે તે 3.9 સેકેન્ડમાં 0થી 40 kmphની સ્પીડ પકડી શકે છે.\nરિમોટ ડાયગ્નોસ્ટિક્સ, સેટેલાઇટ નેવિગેશન સાથે ફ્રન્ટ અને રિયર ડિસ્ક બ્રેક અને ટેલિસ્કોપિક ફ્રન્ટ સસ્પેંશન છે.\nJio યુઝર્સ આનંદો! દરરોજ મળી રહ્યો છે2GB Free


ભારતના છ કુસ્તીબાજોનો ડોપ ટેસ્ટ પોઝિટિવ આવ્યો\nોમનવેલ્થ ગેમ્સ અગાઉ વધુ એક ઝાટકો\nઅપીલનો ચુકાદો આવે ત્યાં સુધી ટીમમાંથી બહાર\nકોમનવેલ્થ ગેમ્સ શરૃ થવાને હવે એક મહિનો પણ બાકી નથી રહ્યો ત્યારે ભારતના છ કુસ્તીબાજોનો 'બી' સેમ્પલ ટેસ્ટ પણ પોઝીટીવ આવતા કુસ્તી ફેડરેશન અને ભારતના રમતગમત મંત્રાલયની મુંઝવણ વધી ગઈ છે. તેઓને કોમન વેલ્થમાં રમી શકાય કે નહીં તે અંગેનો આખરી નિર્ણય નેશનલ એન્ટી ડોપિંગ એજન્સીની શિસ્ત સમિતિ લેશે. હાલ પુરતા તેઓ કોમન વેલ્થ માટેની ટીમમાંથી બહાર કઢાયા છે.\nકોમન વેલ્થ ગેમ્સની કુસ્તીની ટીમની પસંદગી થતી હતી ત્યારે ટ્રાયલ વખતે 'વાડા' એ કુસ્તીબાજોના એ સેમ્પલ લીધા હતા. જે 'મેથીલહેકસાનામિન' જેવા પ્રતિબંધક ઘટકની હાજરીને કારણે પોઝીટીવ આવ્યા હતા. ં'બી' સેમ્પલ પણ હવે પોઝીટીવ આવ્યા છે. બે દિવસ અગાઉ શુક્રવારે આ છ કુસ્તીબાજોના બી સેમ્પલ લેવાયા હતા. જેમાં આ જ ઘટક જોવા મળ્યું હતું.\nવર્લ્ડ એન્ટી ડોપિંગ એસોસિએશને હજુ ગયા વર્ષથી જ આ ઘટકને પ્રતિબંધક જાહેર કર્યું છે.\nજે કુસ્તી બાજોનો સમાવેશ થાય છે તેમાં રાજીવ તોમર (૧૨૦ કિ.ગ્રા.), સુમીત (૭૪ કિ.ગ્રા.), મૌસમ ખત્રી (૯૮ કિ.ગ્રા.) મહિલા કુસ્તીબાજ ગુરશરન પ્રીત કૌર (૭૨ કિ.ગ્રા.) રાહુલ માન (૬૦ કિ.ગ્રા.) અને જોગીન્દર સિંઘ (૧૨૦ કિ.ગ્રા.) છે.\nત્રણ વખતના નેશનલ ચેમ્પિયન રાજીવ તોમરને તો ગયા મહિને જ અર્જુન એવોર્ડ એનાયત કરાયો હતો.\nગઇકાલે ત્રણ સ્વીમરો ડોપ ટેસ્ટમાં નિષ્ફળ ગયા હતા.


Readgujarati.com » સ્નેહ સાધના – અવંતિકા ગુણવંત » Print\nસ્નેહ સાધના – અવંતિકા ગુણવંત\nPosted By mds78 On July 26, 2007 @ 7:00 am In ટૂંકી વાર્તાઓ | 24 Comments\n‘આ શું ? આવી વહુ ? ના, ના, ના. આવી વહુ ના ચાલે. હરગિજે ના ચાલે.’ ત્વરાને જોઈને સરુબહેનનું મન ચિત્કાર કરી ઊઠ્યું.\nસરુબહેન પોતે અત્યંત સ્વરૂપવાન હતાં. પંચાવન વર્ષની ઉંમરે પણ સો સ્ત્રીઓમાં અલગ તરી આવે તેવું એમનું વ્યક્તિત્વ હતું. એમનું ઊઠવું, બેસવું, પહેરવું, ઓઢવું, બોલવું બધું નોખું, એમાં સૂઝ હતી, સમજ હતી, કલા હતી. કોઈનાં અવસાન નિમિત્તે સાવ સફેદ લૂગડાં પહેરી બેસણામાં જાય ત્યાંય એમનું રૂપ જાણે છલકાઈ જતું લાગે. કંઈક ભારે, ઘૂંટાયેલો એમનો અવાજ બોલે એટલે બધાં ચૂપ થઈ જાય. એમનું બોલવું એવું ડાહ્યું ને શાણું કે સામી વ્યક્તિ અંજાઈ જાય, મનોમન પોતાને ઊતરતી ગણે. પોતાની આ વિશેષતાઓનું એમને પૂરું ભાન હતું.\nસરુબહેનનો દીકરો પ્રિયાંક પણ એમના જેવું જ પ્રતિભાશાળી વ્યક્તિત્વ ધરાવતો હતો. તે ગણિતશાસ્ત્રમાં પી.એચ.ડી. હતો. યુનિવર્સિટી તરફથી પરદેશ ગયો હતો. ત્યાંથી એ ત્વરાને પરણીને આવ્યો. ત્વરા દૂબળીપાતળી ને ભીનેવાન હતી. ઘાટઘોટ વગરનું એનું મોં હતું. પહેરવા-ઓઢવામાંય કોઈ વિશેષતા નહિ. સાવ સામાન્ય દેખાવની ત્વરાને જોઈને સરુબહેન અવાક્ થઈ ગયાં. એમનાં હોંશ, ઉત્સાહ, અહમને જબરદસ્ત ધક્કો લાગ્યો : ‘દીકરા, તેં આ શું કર્યું ? તેં તો મારા વેરીનું કામ કર્યું. લોકોના કાળા કલૂટા છોકરાય રૂપાળી રંભા જેવી વહુ લાવે છે. પોતે કેવી સુંદર વહુની કલ્પના કરી હતી. ને આ ? બારણે ઊભી શોભેય નહિ. આને તો મારા ઘેર કામવાળી તરીકેય ન રાખું.’\nસરુબહેનનું હૈયું વલોપાત કરી ઊઠ્યું. એમણે વહુને ના આવકાર આપ્યો કે ના આશિષ આપી. ના હૈયા સરસી ચાંપી કે ના માથે હાથ મૂક્યો. ના દાગીનો આપ્યો, ના સાડી આપી. દીકરાના લગ્નની કે વહુના આગમનની ના ઉજવણી કરી. એમના હૃદયનાં દ્વાર વહુ માટે ભિડાઈ ગયાં, પણ ઘરનાં દ્વાર બંધ ના કરી શક્યાં. પ્રિયાંક એને પરણીને આવ્યો છે. તે આ ઘરની વહુ છે. એનો આ ઘરમાં હક છે, હિસ્સો છે.\nપ્રિયાંક એની માને કહે છે, ‘ત્વરા મારી સાથે કામ કરતી હતી, મને એની સાથે બહુ ફાવતું’તું. એ મારા જેટલું જ ભણી છે.’ સરુબહેન કંઈ બોલતાં નથી. મોં મચકોડે છે. પોતાની નારાજગી વ્યક્ત કરીને ત્યાંથી જતાં રહે છે. સરુબહેન ત્વરા સાથે જરાય વાતચીત નથી કરતાં. ત્વરા સાસુના મનોભાવ સમજી શકે છે. પ્રિયાંકે જ્યારે એની આગળ લગ્નનો પ્રસ્તાવ મૂક્યો હતો ત્યારે ત્વરાએ આનાકાની કરતાં કહ્યું હતું : ‘તમે આટલા બધા રૂપાળા…. મારી તો તમારી બાજુમાં ઊભા રહેવાની હિંમત નથી ચાલતી…’\nત્યારે પ્રિયાંકે સ્નેહથી કહ્યું હતું : ‘સાચું રૂપ તો અંતરનું છે, એમાં તું ક્યાં ઊતરતી છે ?’ …. ને બેઉ જણ ત્યાં પરદેશમાં પરણી ગયાં હતાં.\nઅહીં આવીને ત્વરા સાસુનું અપ્રતિમ રૂપ જોઈ જ રહી. તેણે પ્રિયાંકને કહ્યું : ‘મમ્મીની સામે ઊભા રહેવાનુંય મારાથી સાહસ નથી થતું.’\nપ્રિયાંક હસીને કહેતો : ‘હા, આ એક મુશ્કેલી છે. પણ મુશ્કેલી છે તો મજા છે. ગણિતના કૂટ પ્રશ્નની જેમ આને ઉકેલવામાં એક પડકાર છે.’\nહા, પતિની વાત સાચી છે. ત્વરાએ મનોમન સાસુનો સ્નેહ પામવાની પ્રતિજ્ઞા લીધી. ત્વરાએ જોયું કે સાસુ માત્ર રૂપમાં જ નહિ પણ હોશિયારીમાંય ભલભલાને પાછા પાડી દે એવાં છે. રસોઈ કેટલી સ્વાદિષ્ટ ને વિવિધ બનાવે છે ! ભરતગૂંથણ, શીવણ જાણે. રંગોળી પૂરે ને મહેંદી મૂકે. ઘર નવી નવી રીતે સજાવે.\nઆજ સુધી ત્વરાએ ઘરકામમાં રસ લીધો ન હતો. એના જન્મ વખતના ગ્રહો જોઈને એના દાદાએ એનું નામ પંડિતા પાડ્યું હતું. એ જીવ્યા ત્યાં સુધી ‘પંડિતા’ કહીને જ ત્વરાને પોકારતા. ત્વરા ખૂબ ગંભીરતાથી વિદ્યાભ્યાસમાં મશગૂલ રહેતી. ઘરનું કામ એને બુદ્ધિ વગરનું લાગતું. સ્ત્રીસહજ શૃંગાર, ટાપટીપને એ મૂર્ખતા માનતી. પરંતુ સરુબહેનને જોયાં ને એ વિસ્મય પામી ગઈ. ઘરના તુચ્છ સામાન્ય દેખાતા કામમાંય આટલી બુદ્ધિ, આવડત, કલાને અવકાશ છે !\nસવારે ત્વરાએ દૂધ ગરમ થવા મૂક્યું. એ બધાં કામ છોડી દઈ દૂધ પાસે જ ઊભી રહી. આ જોયું ને સરુબહેન બોલ્યાં : ‘બે લિટર દૂધને બરાબર દસ મિનિટે ઊભરો આવે છે. વચ્ચે વચ્ચે દૂધ હલાવતી જા ને બીજું કામ કરતી જા.’ બરાબર દસ મિનિટે દૂધનો ઊભરો આવ્યો. ત્વરા પ્રશંસાથી સાસુ સામે જોઈ રહી. સરુબહેન ખુશ થવાને બદલે બોલ્યાં, ‘તું તો મોટી ગણિતશાસ્ત્રી છે. ગણતરી તારા લોહીમાં હોવી જોઈએ. ગણિત તો જીવનનો પાયો છે, તું કેમ ગણિતમય નથી થઈ જતી ? જરા મગજ ચલાવ. એકએક શાસ્ત્રમાં ગણતરી હોય છે. અરે, ધાર્મિક ક્રિયામાંય ગણતરી હોય છે. ત્રણ ખમાસણ લો. એકસો આઠ નવકાર જાપ કરો. અમુક મંત્રનો સત્તાવીસ વખત જાપ કરો. આ ગણતરી પાછળ ચોક્કસ હેતુ હોય છે. આટલી સીધી સમજ તારામાં કેમ નથી !’ સરુબહેને મોટું ભાષણ ઠોકી દીધું.\nતક મળ્યે એ કરવતની જેમ એમની જીભ ચલાવ્યે જ રાખતાં હતાં. પળે પળે એ ત્વરાને એ હીણી છે, ઊતરતી છે એવું બતાવવા માગતાં હતાં. એનું નૈતિકબળ તૂટી જાય એમ એ એની પર વાગ્હુમલા જ કરતાં. પરંતુ ત્વરા કેળવાયેલી હતી. એ જોતી કે સાસુ કહે છે તે રીત કડવી છે, પણ વાત સત્ય છે. સાસુએ જ્યાં જ્યાં ગણિત જોયું ત્યાં મને કેમ ના દેખાયું ? આંકડામાં જ રમનારી હું આંકડા વિશે સાસુની જેમ કેમ ના વિચારી શકી ? સાસુએ ઘરનું દરેક કામ કેટલી મિનિટમાં થાય તે શોધ્યું હતું. પાણીની માટલી બરાબર પાંચ મિનિટે ભરાય છે, ત્યારે જ એ નળ બંધ કરવા જતાં. ચાર કપ ચા થતાં સાત મિનિટ લાગે છે. બ્રશ કરવા જતાં એ ચા મૂકી દેતાં, પાંચ મિનિટે બ્રશ કરીને આવતાં ને ચા જોતાં. સાસુનું દરેક કામ ગણતરી મુજબ થતું. એમનું આયોજન એવું હતું કે ઘણાં બધાં કામ થોડા જ સમયમાં પતી જતાં. ત્વરા નવાઈ પામીને પ્રિયાંકને કહેતી : ‘તક મળી હોત તો મમ્મી મોટાં ગણિતશાસ્ત્રી થાત.’\nપ્રિયાંક કહેતો : ‘મમ્મી પાસે પી.એચ.ડી.ની ડિગ્રી નથી, પણ એ મારી ગુરૂ છે. હું નાનો હતો ત્યારે મારી સાથે એય ગણિતના કોયડા ઉકેલવા બેસતી. અરે, વૈદિક ગણિત વિશે સાંભળ્યું તો એને વિશે કેટલુંય વાંચ્યું ને યાદ પણ બરાબર રાખે. મને બધું વિગતે સમજાવે. હું કૉલેજમાં આવ્યો. અમે ભાઈબંધો કોઈ ચર્ચા કરીએ તો એ ધ્યાનથી સાંભળે, સમજવા પ્રયત્ન કરે ને ના સમજાય એ પાછળથી મને પૂછે. આ બધું જાણીને એમને દેખીતો કોઈ લાભ થવાનો ન હતો, પણ કેટલી જિજ્ઞાસા ! જ્ઞાનની કેવી ભૂખ !’\nત્વરાને સાસુ માટે માન થાય છે. એ વિચારે છે : સાસુનો સ્વભાવ થોડો આકરો છે, પણ જૂના સમયના ઋષિમુનિઓ અને જ્ઞાનીના સ્વભાવ પણ ઉગ્ર જ હતા. છતાંય એમના જ્ઞાનના લીધે એ પૂજાય છે. ત્વરાએ પોતાનાં સાસુને પોતાનાં ગુરૂ માન્યાં. એ જે કહે તે ધ્યાનથી સાંભળે છે, યાદ રાખે છે. એક વાર સાંભળ્યા પછી તે ભૂલ કરતી નથી. સરુબહેનની નજર એટલી કેળવાયેલી કે વસ્તુ જુએ ને એનું માપ કહી આપે, તોલ કહી આપે. ત્રાજવેથી તોલો તોય ભૂલ ના નીકળે. અરે, મૂઠી ને ચપટીનુંય એવું જ માપ કાઢેલું.\nબ્લડપ્રેશરને હિસાબે મીઠું ઓછું ખાવાનું હતું. એ ચપટીમાં મીઠું લે ને કેટલા રતીભાર મીઠું છે તે ખાતરીપૂર્વક કહેતાં. સાસુનું જોઈને ત્વરા ચપટી ભરીને મીઠું ભાણામાં મૂકતી. મીઠું જરા વધારે જુએ તો સુરુબહેન એને ઝાટકી નાખતાં. એક કણમાં કેટલી તાકાત છે એ તું નથી જાણતી ?’ પછી તો ન્યુટ્રોન ને પ્રોટ્રોન વિશે વાત કરતાં. એમની વાતમાં ભૌતિકશાસ્ત્ર આવે, રસાયણશાસ્ત્ર ને ખગોળશાસ્ત્ર આવે. કોઈ વાર શરીર વિશે તો કોઈ વાર સંગીત વિશે વાત કરે. બપોરે આરામ કરવાને બદલે કંઈક અભ્યાસપૂર્ણ વાંચતાં જ હોય. વાંચે ને બધું જ યાદ રહે. વિગતવાર કહી શકે, સમજાવી શકે, ત્વરાને થાય : ઓહ, આ સાસુ તો જીવતાંજાગતાં એન્સાઈકલોપિડિયા છે. સાસુ માટે એને માન સાથે મમત્વ જાગ્યું. સાસુ ન એના તરફના વર્તનને એ બરાબર સમજી શકી. એ વિચારે છે, સાસુએ એમની બુદ્ધિ અને નજરનો કેટલો વિકાસ સાધ્યો છે ! પ્રિયાંક કહે, ‘મમ્મી કારભારીની દીકરી છે તેથી જ એનામાં આટલી ચોકસાઈ અને પરખશક્તિ છે.’ સોનાનો દાગીનો હાથમાં લે ને એનું વજન કહી શકે. હીરાને એક ઝવેરીની જેમ પારખી શકે છે. કોઈ પણ વસ્તુની ખરીદીમાં એ ક્યારેય છેતરાયાં નથી. ઘરની વહુ વિશે તો એમણે કેવાંય સ્વપ્નાં સેવ્યાં હશે, એને બદલે એમનો દીકરો રૂપેરંગે સામાન્ય ને અણઘડ વહુ લઈ આવ્યો એટલે આઘાત પામે જ ને !\nઆ સંતાપ જ એમને સતત ગુસ્સામાં રાખતો હતો. કોઈ મહેમાન આવે ત્યારે સરુબહેન વહુની ઉલટથી ઓળખાણ કરાવતાં નથી. કોઈ સામેથી પૂછે તોય સરુબહેન અકળાઈ ઊઠતાં. કાયમ હસી હસીને મહેમાનને આવકારનાર સરુબહેન મહેમાન પર જ રોષે ભરાતાં. એમને થતું : આ લોકો મારી હાંસી કરે છે. મહેમાન જાય પછી એ ત્વરાને અને પ્રિયાંકને કેટલુંય સંભળાવતા. જિંદગીની બાજી હારી બેઠાં હોય એમ સરુબહેન બહાવરાં-બેબાકળાં બની ગયા હતાં. એ વિવેક ભૂલીને ત્વરાને બોલતાં. બોલે નહિ ત્યારેય આંખથી ડારતાં. પોતાના આચરણથી એને સૂચવતા કે, ‘તું ભાગી જા. અહીંથી ભાગી જા.’ પ્રિયાંક પણ ત્વરાને અલગ રહેવા વિશે પૂછતો.\nપણ ત્વરા કહેતી, ‘જુદા રહેવાની વાત કરશો જ નહિ. જુદા રહેવાથી આ પ્રશ્ન હલ નહિ થાય. હું મમ્મીને શાંતિ આપવા ઈચ્છું છું, સંતોષ આપવા ઈચ્છું છું. મને એ ગમે છે, અહીં રહેવું મને ગમે છે.’ ત્વરામાં દઢ મનોબળ હતું. સરુબહેન ઉગ્રતાથી ગમે તે બોલે પણ એ કદીય સંયમ ખોતી નહિ. જાણે સાંભળ્યું જ ના હોય એમ ચૂપ રહેતી, સ્વસ્થ રહેતી. આજુબાજુના લોક કહેતા : ત્વરા સાસુના ત્રાસથી દબાઈ ગઈ છે, પણ ત્વરા તો એની સાધનામાં જ મસ્ત હતી.\nસવારની કૉલેજમાં પ્રોફેસર તરીકે એ કામ કરતી હતી. પરંતુ ઘેર આવ્યા પછી તો ઘરનાં કામમાં જ ડૂબી જતી. જરાય પ્રમાદ નહિ, આળસ નહિ, અવિનય નહિ. સરુબહેનને આવી વિનીત શિષ્યા ક્યાંથી મળે ? સરુબહેન જેવી આવડત ત્વરામાં આવવા માંડી. સરુબહેનના હૃદયના ઊંડાણમાં આ નમ્ર, વિવેકી, પ્રેમાળ વહુ માટે પ્રેમ ઊભરાવા માંડ્યો. મજબૂતપણે ભિડાયેલાં એમનાં હૃદયનાં દ્વાર ખૂલી ગયાં.\nત્વરા એમના હૃદયમાં સ્થાન પામી. હવે એ ત્વરામય બની ગયાં. ત્વરા વગર એક ક્ષણ ચેન પડતું નથી. ત્વરા કૉલેજથી ઘેર આવે ત્યારે એની રાહ જોતાં સરુબહેન ઘરને બારણે નહિ પણ કમ્પાઉન્ડને દરવાજે ઊભાં હોય છે. હસીને આવકારે છે. માથે ને મોંએ હાથ ફેરવીને વહાલ કરે છે. ઝટપટ જમવાની થાળી પીરસે છે. પોતાના હાથથી કોળિયો ભરી ત્વરાના મોંમાં મૂકે છે. ત્વરા સાસુને ખવડાવે છે. બેઉનાં અંતર હરખાય છે.\nURL to article: http://archive.readgujarati.in/sahitya/?p=1251


અભિનેત્રી કૃતિકા ચૌધરીની હત્યા, પોલીસને રૂમમાંથી સડેલી હાલતમાં મળ્યો મૃતદેહ\nBy: abpasmita.in | Last Updated: Tuesday, 13 June 2017 8:17 AM\nમુંબઈ: સ્ટ્રગલિંગ અભિનેત્રી કૃતિકા ચૌધરીનું ત્રણ-ચાર દિવસ પહેલા તેમના મુંબઈના ફ્લેટમાં અમુક શંકાસ્પદ લોકોએ તેની હત્યા કરી હતી. તેનો ફ્લેટ બહારથી બંધ હતો. એક પોલીસ ઓફિસરે કહ્યું કે અમે ઘટનાસ્થળે જઈને પ્રાથમિક માહિતી મેળવી હતી. હાલ મામલાની આગળની કાર્યવાહી ચાલું છે.\nકૃતિકાનું એપાર્ટમેંટ મુંબઈના અંધેર વેસ્ટ વિસ્તારમાં હતું. તેનો મૃતદેહ સડી ગયો હતો અને તેના રૂમનું એસી ચાલુ હતું. આ વિશે પોલીસ ઓફિસરે કહ્યું- મૃતદેહમાંથી દુર્ગધ બહાર ના આવી તે માટે આરોપીઓ એસી ચાલું રાખીને ફરાર થઈ ગયા હતા.\nએક બીજા પોલીસ ઓફિસરે જણાવ્યું, આજે 3.45ની આસપાસ અંબોલી પોલીસને કોઈએ ફોન કર્યો હતો. જેમાં કહેવામાં આવ્યું હતું કે એપાર્ટમેંટમાંથી દુર્ગધ આવી રહી છે. જ્યારે અમે ઘટના સ્થળે પહોંચીને રૂમનો દરવાજો ખોલ્યો, તો અમને એક યુવતીની લાશ સડેલી હાલતમાં મળ્યો હતો. હાલ લાશને પોસ્ટમોર્ટમ માટે મોકલી દીધો છે. હવે રિપોર્ટ આવ્યા પછી ઘટનાની વધુ જાણ થઈ શકે છે.\nFirst Published: Tuesday, 13 June 2017 8:17 AM


આ કારણે ડોલરની સરખામણીમાં આજે મજબૂત બન્યો ભારતીય રૂપિયો\nમુંબઇ, તા.૧૪: ભારતીય રૂપિયાની સતત ગગડવાની સ્થિતિ પર કાબુ આવ્યો છે. શુક્રવારે એક અમેરિકી ડોલરના મુકાબલે ભારતીય રૂપિયો ૪૯ પૈસા મજબૂત થઇને ૭૧.૭૦ના સ્તર પર ખુલ્યા છે. વિશેષજ્ઞો પ્રમાણે દુનિયાભરમાં ડોલરની ડિમાન્ડમાં આવેલી કમીના કારણે રુપિયામાં મજબૂતી પરત આવી છે. ગુરૂવારની સાંજે અમેરિકામાં આવેલા કમજોર આર્થિક આંકડાને જોતા અન્ય કરન્સીના મુકાબલે ડોલર નબળો પડ્યો. એટલે ભારતીય રૂપિયામાં પણ જોરદાર રિકવરી જોવા મળી છે.\nનોંધનીય છે કે ગત બુધવારે પણ રૂપિયો ૫૧ પૈસાની મજબૂતીની સાથે ૭૨.૧૯ના સ્તર પર બંધ થયો હતો.\nવડાપ્રધાન નરેન્દ્ર મોદી આ સપ્તાહ સમીક્ષા બેઠક કરીને અર્થવ્યવસ્થા પર વિચારણા કરશે. મીડિયા રિપોર્ટસ પ્રમાણે આ બેઠકમાં રૂપિયાના નીચા સ્તર અને તેલની વધતી કિંમતો પર ચર્ચા કરવામાં આવશે. ચર્ચા એ પણ છે કે રૂપિયાને મજબૂત કરવા માટે વ્યાજ દરોમાં વધારો કરવામાં આવી શકે છે.\nશનિવારે થનારી બેઠકમાં વિત મંત્રી અરૂણ જેટલી, નીતિ આયોગના ઉપાધ્યક્ષ રાજીવ કુમાર, વડાપ્રધાનના આર્થિક સલાહકાર પરિષદના ચેરમેન વિવેક દેવરાય અને વિત સચિવ હસમુખ અધિયા ભાગ લેશે.\nવિશેષજ્ઞો જણાવે છે કે અમેરિકી ડોલરના પ્રમાણે રૂપિયો સતત ગબડી રહ્યો છે અને સૌથી નીચા સ્તર પર પહોંચી ગયો છે. આવી સ્થિતિમાં આરબીઆઈ વ્યાજ દરો વધારીને આની પર લગામ લગાવી શકે છે. આ પહેલા વર્ષ ૨૦૧૩માં પણ રૂપિયાના નીચલા સ્તરને રોકવા માટે તે સમયે આરબીઆઈ ગવર્નર રદ્યુરામ રાજને આ પગલુ ભર્યું હતું.\nકોરોનાની સ્થિતિ અને તેના નિયંત્રણ માટે નાયબ મુખ્યમંત્રી નિતીનભાઇ પટેલના અધ્યક્ષ સ્થાને મહેસાણા સરકીટ હાઉસ ખાતે ઉચ્ચસ્તરીય સમીક્ષા બેઠક યોજાઇ access_time 10:12 pm IST\nરાજપીપળા એસટી ડેપોમાં વોટર કુલર હોવા છતાં ઉનાળાની ગરમીમાં કુલર ચાલુ ન કરતા મુસાફરોમાં રોષ access_time 9:42 pm IST\nરાજપરા ગામમાં માસ્ક વગર ભેગા થયેલા6ઈસમો વિરુદ્ધ આમલેથા પોલીસે જાહેરનામા ભંગ બદલ ગુનો નોંધ્યો access_time 9:39 pm IST\nજાસૂસી કેસ : ISROના પૂર્વ વૈજ્ઞાનિક નારાયણને સુપ્રીમ કોર્ટની રાહત : મળશે ૫૦ લાખનું વળતર access_time 4:05 pm IST\nવાપી કોર્ટ પરિસરમાંથી ત્રણ આરોપીઓ ડુંગરા પોલીસના જપ્તામાંથી ભાગ્યા :બે ઝડપાયા :એકની શોધખોળ access_time 1:14 pm IST\nરાત્રે વર્કઆઉટ કરો : થશે અનેક ફાયદા access_time 9:29 am IST


Gujarati News » Videos » Gujarat videos » । Rajkot: PM Modi was welcomed at Rajkot airport by BJP leaders\nઉલ્લેખનીય છે કે, ગુજરાત વિધાનસભા ચૂંટણીને (Gujarat Assembly elections 2022) લઈને વડાપ્રધાન મોદી સહિત કેન્દ્રીય પ્રધાનોના ગુજરાતના પ્રવાસ વધી ગયા છે. ત્યારે ફરી એકવાર વડાપ્રધાન મોદી ગુજરાતની મુલાકાતે છે.\nપીએમ મોદી હાલ રાજકોટની (Rajkot News) મુલાકાતે છે અને આટકોટ ખાતે મલ્ટીસ્પેશ્યાલિટી હોસ્પીટલનું લોકાર્પણ કરવાના છે. ત્યારે પીએમ મોદી (PM Modi) રાજકોટ એરપોર્ટ ખાતે પહોચ્યા હતા. જ્યા તેમનું ભાજપના મોટા નેતાઓ તેમજ કાર્યકર્તાઓ દ્વારા ઉષ્માભેર સ્વાગત કરવામાં આવ્યુ. ત્યારબાદ તેઓ હેલિકોપ્ટર દ્વારા આટકોટ ખાતે પહોચ્યા અને હોસ્પીટલનું ઉદ્ધાટન કર્યું. ત્યારબાદ તેઓ એક સભા પણ સંબોધશે. ઉલ્લેખનીય છે કે, ગુજરાત વિધાનસભા ચૂંટણીને લઈને વડાપ્રધાન મોદી સહિત કેન્દ્રીય પ્રધાનોના ગુજરાતના પ્રવાસ વધી ગયા છે. ત્યારે ફરી એકવાર વડાપ્રધાન મોદી ગુજરાતની મુલાકાતે છે. થોડીવારમાં પીએમ મોદી રાજકોટ જિલ્લાના જસદણ આવશે. જ્યાં આટકોટમાં ખાતે રૂપિયા 40 કરોડના ખર્ચે બનેલી 200 બેડની કે. ડી. પરવાડિયા મલ્ટીસ્પેશિયાલિટી હોસ્પિટલનું લોકાર્પણ કરશે.\nપટેલ સેવા સમાજ દ્વારા સંચાલિત આ હોસ્પિટલમાં રાજકોટ, સુરેન્દ્રનગર, મોરબી, જામનગર સહિતના જિલ્લાના ગરીબ દર્દીઓને નજીવા દરે સારવાર મળશે. અહીં જનરલ વોર્ડમાં રોજના 150 રૂપિયાના ભાડામાં દર્દીને ત્રણ ટાઇમ પેટ ભરીને ભોજન પણ મળશે. હોસ્પિટલમાં OPD, સુપર સ્પેશિયાલિટી, રેડિયોલોજી, ICCU સહિતના આધુનિક વિભાગો કાર્યરત થશે. મા-અમૃતમ અને આયુષ્યમાન કાર્ડધારકોને વિનામૂલ્યે સારવાર અપાશે. આયુષ્યમાન કાર્ડ ન હોઈ તો કાર્ડ પણ કાઢી આપવામાં આવશે. ગરીબ દર્દીઓને સારવાર મળી રહે તેવો પ્રયાસ કરાશે. જે ગરીબ દર્દી પાસે રૂપિયા નહિ હોય તો પટેલ સેવા સમાજ ટ્રસ્ટ તેનો ખર્ચો ઉપાડશે.\nGujarat NewsPM modiPM modi in Gujaratrajkot latest newsRajkot political news


નડિયાદમાં2દિવસમાં કોરોનાથી 22 નાં મોત – 365 Day News\nPosted on April 24, 2021 April 24, 2021 Author 365 Day\tComment(0)\nનડિયાદ : ખેડા જિલ્લામાં કોરોના મહામારીએ હાહાકાર થોભવાનું નામ લેતો નથી દેખાતો. શુક્રવારે જિલ્લામાં ૧૨૯ કોરોના પોઝિટિવ કેસ આવતા કુલ કેસોનો આંકડો ૫૧૬૪ પર પહોચી ગયો છે. એપ્રિલ મહિનાના ૨૩ દિવસમાં જ કોરોનાનો આંકડો ૧૨૫૦ને આંબી ગયો છે. જિલ્લાના વડામથક નડિયાદમાં શુક્રવારે રેકોર્ડબ્રેક ૭૨ કેસો પોઝિટિવ નોંધાયા છે. જિલ્લા તંત્ર દ્વારા દરરોજ જાહેર કરવામાં આવતી સરકારી યાદી અને હોસ્પિટલો દ્વારા ઓનલાઈન મૂકવામાં આવતા આંકડામાં હજી મોટો તફાવત જોવા મળી રહ્યો છે. જિલ્લા તંત્ર દ્વારા સત્તાવાર કોરોના મૃત્યુનો આંકડો માત્ર ૨૨ બતાવવામાં આવી રહ્યો છે જ્યારે કોવિડ સ્મશાનગૃહમાં છેલ્લા બે જ દિવસમાં ૨૨ અગ્નિસંસ્કાર થયા હોવાનું જાણવા મળે છે. આ તરફ નડિયાદ સિવિલ હોસ્પિટલ દ્વારા ઈમર્જન્સીમાં આવતા દર્દીઓને બે-બે કલાક એમ્બ્યુલન્સમાં બેસાડી રાખવામાં આવતા હોવાની ઘટના સામે આવી છે. ૨૩ એપ્રિલના રોજ નોંધાયેલા કુલ ૧૨૯ કેસોમાંથી નડિયાદમાં જ ૭૨ કેસો કોરોના પોઝિટિવ નોંધાયા છે, જ્યારે માતરમાં ૧૬, ખેડામાં ૧૩, મહુધામાં ૮, મહેમદાવાદ ૭, વસો ૭, કપડવંજ ૩, ગળતેશ્વર-કઠલાલ-ઠાસરામાં ૧-૧ કેસ કોરોના પોઝિટિવ નોંધાયા છે. સરકારી યાદી પ્રમાણે ૬૧૭માંથી ૪૩૨ની સ્થિતિ સ્ટેબલ હોવાનું જણાવાયું છે, તેમાંથીે ૧૬૨ ઓક્સીજન પર અને વેન્ટિલેટર-બાયપેપ પર ૨૩ દર્દી સારવાર લઈ રહ્યા હોવાનું જણાવાયું છે. જ્યારે ૧૩૫ દર્દી હોમ આઈસોલેશનમાં રહીને સારવાર લઈ રહ્યા છે. ખેડા જિલ્લામાં ગુરુવારે ૭૩૩ સેમ્પલ લેવામાં આવ્યા હતા. આ સાથે જિલ્લામાં તપાસવામાં આવેલા કુલ સેમ્પલોની સંખ્યા ૮૭૮૨૯ પર પહોંચી છે, જેમાંથી ૫૧૬૪ પોઝિટિવ અને ૭૮૦૯૯ નેગેટિવ આવ્યા છે. હજી ૧૨૮૭ સેમ્પલના રિપોર્ટ પેન્ડિંગ હોવાનું સરકારી યાદીમાં જણાવાયું છે. શુક્રવારે વેબસાઈટના આંકડા પ્રમાણે જિલ્લાના ૧૦૦૯ કોરોના બેડ ભરેલા છે તો સરકારી યાદી પ્રમાણે જિલ્લામાં ૬૧૭ દર્દીઓ જ કોરોનાની સારવાર લઈ રહ્યા છે. સરકારી આંકડાઓ પ્રમાણે એપ્રિલ ૨૦૨૦થી એપ્રિલ ૨૦૨૧ સુધીના પૂરા વરસમાં માત્ર ૨૨ કોરોના મૃત્યુ થયા છે અને ૧૫૯ નોન-કોવિડ ડેથ બતાવાયા છે, જ્યારે બીજી તરફ માત્ર કોવિડ માટેના સ્મશાનગૃહમાં ગુરુવારે ૧૪ અને શુક્રવારે ૮ અગ્નિસંસ્કાર કરવામાં આવ્યા છે એટલે કે છેલ્લા બે જ દિવસમાં ૨૨ અગ્નિસંસ્કાર થયા છે. બીજી તરફ જિલ્લા તંત્રના પ્રયાસોથી જિલ્લામાં કોરોના સારવારના કેન્દ્રો વધારવામાં આવી રહ્યા છે. જિલ્લામાં ખાનગી અને સરકારી મળી કોવિડ કેન્દ્રોની સંખ્યા ૩૫થી વધીને ૩૯ થઈ છે. શુક્રવારે સાંજ સુધી હોસ્પિટલોએ ઓનલાઈન અપડેટ કરેલા જિલ્લામાં ૧૦૦૯ કોરોના બેડ ભરેલા છે, જ્યારે સરકારી યાદીમાં ૬૧૭ કોવિડ દર્દીઓ સારવાર લઈ રહ્યાનું જણાવવામાં આવ્યું છે.\nલગ્ન માટે ઓનલાઈન રજિસ્ટ્રેશન ફરજિયાત\nહાલની કોરોના સ્થિતિને ધ્યાનમાં રાખીને ખેડા જિલ્લામાં બંધ કે ખુલ્લી જગ્યામાં લગ્ન યોજવા માટે વધુમાં વધુ ૫૦ જ લોકોની પરવાનગી આપવામાં આવી છે. લગ્ન સિવાયના જાહેર કાર્યક્રમો, મેળાવડા કે સમારંભો યોજવા પર સંપૂર્ણ પ્રતિબંધ અમલમાં છે. હવે લગ્નપ્રસંગ યોજવા ઈચ્છતા લોકોએ પહેલાં ફરજિયાત ઓનલાઈન રજિસ્ટ્રેશન કરાવવાનું રહેશે. પ્રસંગ અગાઉ ડિજિટલગુજરાત પોર્ટલ પર લગ્નપ્રસંગ વિશે રજિસ્ટ્રેશન કરવાનું રહેશે. લગ્નપ્રસંગમાં સરકારે જાહેર કરેલા જાહેરનામામાં દર્શાવેલી કોરોના ગાઈડલાઈનનું ચુસ્તપણે પાલન કરવાનું રહેશે. રજિસ્ટ્રેશન વગર લગ્નપ્રસંગ યોજવામાં આવશે તો તે સામે કાયદેસરની કડક કાર્યવાહી કરવામાં આવશે.\nનડિયાદ સિવિલ તંત્ર સામે વધુ સવાલો\nકોરોનાની વણસતી પરિસ્થિતિ સામે નડિયાદ સિવિલ હોસ્પિટલ તંત્ર સામે દિવસેને દિવસે સવાલો થઈ રહ્યા છે. શુક્રવારે ઈમર્જન્સીમાં ૧૦૮માં આવેલા એક દર્દીને સિવિલ તંત્ર દ્વારા અઢી કલાક રાહ જોવડાવવામાં આવી હોવાની ઘટના સામે આવી હતી. કોવિડ સેન્ટર બહાર દર્દીઓને એમ્બ્યુલન્સમાં જ બેસાડી રખાતા દર્દીઓના અને તેમના પરિવારજનોના જીવ અદ્ધર થઈ ગયા હતા. હાજર લોકોએ જણાવ્યા પ્રમાણે એક જ નહીં એકથી વધારે દર્દીઓને આ રીતે એમ્બ્યુલન્સમાં જ બેસાડી રાખવામાં આવતા હોવાનું જાણવા મળે છે. કોરોનાના આ કપરા કાળમાં સિવિલ તંત્ર દ્વારા આવી ઘોર બેદરકારી સામે લોકોના ચહેરા પર આક્રોશ સ્પષ્ટ જોઈ શકાતો હતો.\nTagged 22-killed, anand, anand-corona, corona, kheda, Nadiad\n3,344 Total Views પ્રમુખ અને ઉપપ્રમુખની ચૂંટણી બાબતે હાઇકોર્ટ ચૂંટણી પ્રક્રિયાને ગેરલાયક ઠેરવી. ડાકોર પાલિકામાં દોઢ મહિના પહેલા યોજાયેલી પ્રમુખ અને ઉપપ્રમુખની ચૂંટણીના મુદ્દે હાઈકોર્ટ દ્વારા સ્ટેનો ઓર્ડર આપતા સભ્યો સ્તબ્ધ થઇ ગયાં છે. આ ચૂંટણીમાં ગેરલાયક ઠરેલા સાત સભ્યોએ મતદાન કર્યું હતું. જેને કારણે આ સમગ્ર મામલો હાઈકોર્ટ સુધી પહોંચ્યો હતો. જેને પગલે આ ઓર્ડર […]\n773 Total Views આજે સાંસદ શ્રી મિતેષભાઈ પટેલ ની અધ્યક્ષતા માં આણંદ જિલ્લાની વિવિધ બેંક ના કર્મચારીઓ સાથે બેઠક કરી વિવિધ પ્રશ્નો ઉપર ચર્ચા કરવામાં આવી. આ ઉપરાંત સરકાર ની વિવિધ યોજનાઓ જેનો લાભ વધુ ને વધુ નાગરિક સરળતાથી મેળવી શકે તે માટે યોગ્ય વ્યવસ્થા કરવા સાંસદ શ્રી એ જણાવ્યું. આ બેઠક માં આણંદ જિલ્લા લીડ […]\n1,579 Total Views ડાકોરમાં આજે સવારે શહીદ પોળ વિસ્તારમાં રહેતા મિતેશભાઇ ઉપાધ્યાય ઉંમર ૫૬ વર્ષ તેમનો કોરોના રિપોર્ટ પોઝિટિવ આવેલ છે આ વાતની જાણ નગરપાલિકા ને થતા તે વિસ્તારને કન્ટેન્મેન્ટ ઝોન જાહેર કરવામાં આવેલ છે..\nઆણંદ જિલ્લામાં કોવિડ ગાઇડલાઇનનું ઉલ્લંઘન કરનાર 13 શખ્સો સામે ગુનો


કાશ્મીર ફાઇલ્સ: વિવેક અગ્નિહોત્રી વિરૂદ્ધ જારી થયો હતો ફતવો, આ રીતે પત્નીએ ઘાટીની બહાર કાઢ્યા હતા | Kashmir Files: Fatwa issued against Vivek Agnihotri - Gujarati Oneindia\nવિવેક અગ્નિહોત્રીની ફિલ્મ 'ધ કાશ્મીર ફાઇલ્સ' 11 માર્ચના રોજ સિનેમાઘરોમાં રિલીઝ થઈ હતી. ઘણા લોકોએ આ ફિલ્મને ભીંસમાં મૂકી છે, પરંતુ તેને દેશભરમાં ખૂબ જ સારો પ્રતિસાદ મળી રહ્યો છે. આ ફિલ્મના નિર્માણમાં વિવેકની પત્ની અને નિર્માતા પલ્લવી જોશીએ પણ મહત્વની ભૂમિકા ભજવી છે. તાજેતરમાં એક ઈન્ટરવ્યુ દરમિયાન તેણે ફિલ્મના શૂટિંગ દરમિયાન પડતી મુશ્કેલીઓ વિશે ખુલીને વાત કરી હતી.\nઓછુ હતુ બજેટ\nપલ્લવીના મતે આ ફિલ્મ મુશ્કેલીઓથી ભરેલી હતી. શૂટ દરમિયાન તેણે ઘણા પડકારોનો સામનો કરવો પડ્યો કારણ કે તે ઓછા બજેટની ફિલ્મ હતી. સાથે જ તેનું પ્રમોશન પણ ઘટી ગયું. જો કે, સિનેમાઘરોમાં દર્શકોની મોટી ભીડ એકઠી થઈ રહી છે.\nછેલ્લા દિવસે ફતવો બહાર પાડવામાં આવ્યો હતો\nપલ્લવીના જણાવ્યા અનુસાર, કાશ્મીરમાં ફિલ્મના શૂટિંગના છેલ્લા દિવસે તેના અને પતિ વિવેક અગ્નિહોત્રી વિરુદ્ધ ફતવો જારી કરવામાં આવ્યો હતો, પરંતુ સદનસીબે તે દિવસ શૂટિંગનો છેલ્લો દિવસ હતો. તેણે તરત જ વિવેકને કહ્યું કે ચાલો આ સીન તરત જ ખતમ કરીએ અને એરપોર્ટ જઈએ. અમારે કોઈપણ રીતે જવું હતું. તે જાણતો હતો કે તેને આવવાની બીજી તક ક્યારેય નહીં મળે.\nઆ રીતે બહાર આવ્યા\nતેમણે વધુમાં કહ્યું કે અમે તરત જ સીન ખતમ કરી દીધો અને કેટલાક લોકોને હોટેલમાં મોકલ્યા. તેને એમ પણ કહ્યું કે તમે લોકો બેગમાં બધું મૂકીને સેટ પર લાવો. અમે અહીંથી નીકળીશું. તેમના મતે, આ એકમાત્ર પડકાર હતો જેનો તેમણે સામનો કર્યો હતો.\nઆ ફિલ્મ સત્ય ઘટના પર આધારિત\nકાશ્મીર ઘાટીમાં 1990માં કાશ્મીરી પંડિતો પર ઘણી હિંસા થઈ હતી. જેના કારણે તેને ઘાટી છોડવી પડી હતી. આ ફિલ્મ તે સમયની ઘટનાઓ પર આધારિત છે. કાશ્મીર ફાઇલ્સના કલાકારોમાં અનુપમ ખેર, મિથુન ચક્રવર્તી, દર્શન કુમાર, પલ્લવી જોશી, ભાષા સુમ્બલી અને ચિન્મય માંડલેકરનો સમાવેશ થાય છે.\njammu kashmir fatwa vivek agnihotri bollywood film wife government muslim જમ્મુ કાશ્મીર ફતવા વિવેક અગ્નિહોત્રી બોલિવૂડ ફિલ્મ પત્ની સરકાર મુસ્લિમ\nKashmir Files: Fatwa issued against Vivek Agnihotri\nStory first published: Monday, March 14, 2022, 14:53 [IST]


સાહિત્ય વિભાગ : ડોક્ટરની આત્મકથા ભાગ-૨ - MorbiNews\nસાહિત્ય વિભાગ : ડોક્ટરની આત્મકથા ભાગ-૨\nહવે માંડી ને વાત કરૂ મારા મંદિરની સામે એક સરકારી દવાખાનું છે… એક વખત હું મંદિરમાં પૂજા કરી આરતી કરી બેઠો હતો ત્યાંજ એક છોકરી આવી અને હાફડા-ફાફડા સ્વરે મંદિરમાં પૂછવા લાગી પેલા પૂજારી ક્યાં છે!! હું જોતો હતો ત્યાં જ પેલા મંદિરમાં મારી સજોડે સેવા આપવા આવતા ભાઈઓએ કહ્યું…પેલા સામે બેઠા છે એ…..!!\nએ છોકરી જુવાન હતી. એ આવી મારી પાસે દોડતી અને બોલી હે ડોકટર સાહેબ મારા પિતાજીને બચાવો મેં કહ્યું શુ થયું?? બોલી મારા પિતાજીને પેલી સામેની સરકારી દવાખાનામાં લાવ્યા છે તેમને સાપ એ ડંખ માર્યો છે ત્યાં અત્યારે કોઈ ડોકટર હાજર નથી મને કોઈએ તમારૂં કહ્યું…મહેરબાની કરીને ચલો!! એમને બચાવો!! એક ક્ષણે મને થયું કેમ જાઉં!!?? એ તો સરકારી હોસ્પિટલ છે અને હું એમ સેવા ભી ત્યાં નહીં આપતો પણ, છતાં માનવધર્મ અને હિમાલયથી વહેતી ગંગા નદી સમાન એમના પવિત્ર આંસુઓને જોઈને!! હું એ છોકરી સાથે ગયો….તમને એક વાત જણાવી દઉં..હું મહાદેવની આરતી કરતો અને મહાદેવની કૃપાથી મારી અંદર એક ખૂબી હતી કે, હું સાપનું ઝેર તરત જ…ઉતારી શકતો હતો..\nએટલે કે, દવાથી પણ અને દુઆથી પણ..હું ત્યાં ગયો મેં એમનાં પિતાજીને જોયા એ કોઈ સરકારી કચેરીમાં ખુબ જ સારા હોદા ઉપર હોઈ એવું જણાઈ આવતું હતું મેં મારૂ કામ કર્યું અને એમનું ઝેર ઉતારી એકદમ સરખા કરી દીધા. અને હું ત્યાંથી મારા ઘરે આવી ગયો આ વાતને ૧૫ દિવસ થયા હશે અને એક સાંજે મને મારો ચોકીદાર કહેવા આવ્યો સાહેબ!! તમને કોઈ મળવા આવ્યા છે. મેં કહ્યું મોકલો..એ અંદર આવ્યા હું એ ભાઈને ઓળખી ગયો એ પેલા એ જ ભાઈ હતા જેમનુ મેં સરકારી દવાખાનામાં ઝેર કાઢ્યું હતું.\nએ આવ્યા મને મળ્યા….અમે ચા પીધી અને વાતો કરી મારો અંદાજ સાચો નીકળ્યો એ એક સરકારી કચેરીમાં વર્ગ-૦૧ નાં કર્મચારી તરીકે પોતાની ફરજ બજાવતા હતા. એ પણ આર. & બી. ની કચેરી હતી એ..વાતો પૂરી થઇ એ આભાર માની અને ચાલ્યા ગયા રાબેતા જીવનમાં હું જીવન જીવવા લાગ્યો સવાર સાંજ દવાખાનું અને મારા મહાદેવના મંદિરની આરતી.. મારા પિતાજી કહે તારે ખુબ સારી આવક થાય છે. આ દવાખાનું નાનું પડે છે. તો અમારી એક ગામની વચ્ચે સારી જગ્યા હતી ત્યાં દવાખાનું બનાવી લઈએ મેં કહ્યું સારૂ!! ચાલો કોઈ પ્લાન કરીએ અમે પ્લાન કરવા લાગ્યા….જગ્યા એક એન્જી. સાહેબ પાસે મપાવી અને આગળની કાર્યવાહી કરવા લાગ્યા અને જ્યારે કાગળીયા શરૂ કર્યા અને અમારે દવાખાનું તથા મકાન નવેસરથી એકી સાથે બનાવવાનું હતું એટલે અમે ૦૪ ફ્લોરનું આયોજન કર્યું. વાત આગળ વધી અમે એસ્ટીમેટ કઢાવ્યું પ્લાન બન્યો નકશો પણ બન્યો અને આ બધું પાસ થવા સરકારી ઓફિસમાં ગયું. અને ૧૫ દિવસનો સમય અમને આપ્યો કહ્યું આટલા સમયમાં આ કામ થઇ જશે ૨૦ દિવસ ગયા કોઈ કામ કે, આગળની કાર્યવાહી આગળ ન થઇ. એટલે મેં એન્જી. ને પૂછ્યું સાહેબ શું થયું??\nતો, કહે….તમારે ત્યાં આવવું પડશે. મેં કહ્યું ચાલો આપને જઈએ હું ત્યાં ગયો તેમના એન્જી. સાહેબને મળ્યો અને પૂછ્યું કે સાહેબ મારૂ આ કામ અટકીને પડેલું છે કહ્યું થઇ જશે થોડી રાહ જુઓ મેં કહ્યું ક્યારે આવું પાછો કહ્યું ૧૦ દિવસ પછી આવજો સાહેબ રજા ઉપર છે એ આવશે પછી તમારી ફાઈલમાં સહી થશે મેં કહ્યું ઠીક છે. અને અમે પાછા ઘરે આવ્યા આમ ૧૦ દિવસ થયા કે હું પાછો ગયો એમણે મને બેસાડ્યો કહે સાહેબ મીટીંગમાં છે મેં કહ્યું ઠીક છે….૦૧ કલાક બેસ્યા પછી મારો વારો આવ્યો જેમ જેલમાં કેદીઓ જમવાની લાઈનમાં ઉભા હોય એમ હું ઉભો હતો!! મારો વારો આવ્યો અંદર ગયો મને જોઈ પેલા સાહેબ બોલ્યા અરે તમે!! હું ઓળખી ગયો આ પેલા જ સાહેબ હતા જેમનો મેં જીવ બચાવ્યો હતો.\nમેં મારી વ્યથા જણાવી એમને મને ચા પીવડાવી તરત ફાઈલ સહી કરી મને આપી કહ્યું ઉદઘાટનમાં તો બોલાવશો ને?? મેં કહ્યું અરે.. સાહેબ આવું થોડું ને યાદ કરાવવાનું હોય. મેં મારા દવાખાનાનું કામ શરૂ કર્યું અને લગભગ ૦૧ વર્ષમાં મારૂ દવાખાનું તથા નવું ઘર બની તૈયાર થઇ ગયું. અને ઉદઘાટનનો દિવસ નક્કી થયો અને અખાત્રીજના દિવસે મારા આ દવાખાનાનું ઉદઘાટન હતું મેં સગા વહાલા અને અન્ય માણસો જે લાગતા વળગતા હતા એમને આમંત્રણ મોકલાવ્યા અને એ દિવસ આવ્યો અમે કામમાં અને તૈયારીઓમાં બહુ વ્યસ્ત હતા ઉદઘાટનનો સમય નજીક આવી ગયો હતો હજુ મારે તો તૈયાર થવાનું પણ બાકી હતું મારા મોમ આવ્યા કહે, ભાઈ તું તૈયાર થઇ જા..\nહા મારા મોમ મને સાહેબ ના કહે એમના માટે તો હું દીકરો જ છું. એટલે હું ઝડપથી તૈયાર થઇ ગયો મારા પિતાજીના એક ગુરૂજી આવ્યા હતા ખાસ હિમાચલ પ્રદેશથી હાલ હિમાલયમાં રહેતા એ આશીર્વાદ આપવા આવ્યા હતા અને એમના હાથ એ તથા મારા મોમના હાથ એ કરાવવાનું હતું મહેમાનો આવવા લાગ્યા અમે બધાનું અભિવાદન કરતા હતા ત્યાં જ પેલા સાહેબ આવ્યા અને એમની સાથે એમની અર્ધાંગીની તથા પેલી દીકરી પણ હતી જેમને મેં રોતા જોઈ હતી એ લોકો આવ્યા મારી નજર એ છોકરી પર ગઈ હું ઓળખી ના શક્યો કારણ કે, એ વખતે એ કઈક અલગ જ લાગતી હતી મેં જોઈ એમણે એમણે મને જોયો અમે બન્ને એક બીજા સામે હસ્યા એ દિવસ હું બહુ કામમાં હતો. ચેક રાત્રે ૧૨.૦૦ વાગ્યે નવરો પડ્યો અને થાકીને સુઈ ગયો. આ હતી એ દિવસની વાત..ત્યારબાદ નવું દવાખાનું સ્ટાર્ટ થયું. સારૂ ચાલવા લાગ્યું અને અમે નવા ઘરમાં પણ રહેવા લાગ્યા અને બધું સરખું થયું. મારી ભક્તિ પણ એ વખતે મારા મોબાઈલની જેમ હર હમેશ મારી સાથે જ હતી. મારા દવાખાનાનાં પાછળના ભાગમાં એક એપાર્ટમેન્ટ બનવાનું હતું. એ બિલ્ડર પાછળના ભાગમાં જે જગ્યા છોડવાની હોય તે છોડ્યા વગર જ બાંધકામ કરવા લાગ્યો હતો. મને એની જાણ થતા મેં નગરપાલિકા તથા આર & બી. ની કચેરીમાં સંપર્ક કર્યો ત્યાં જ મને જાણ થઇ કે, મારા ઓળખીતા પેલા સાહેબ રજા ઉપર હતા એમનો ચાર્જ કોઈ અન્ય સાહેબ પાસે હતો અને એ બીજા ગામ રહેતા. એટલે એમની જોડે બીજા ગામનો પણ ચાર્જ હતો\nએ પખવાડીયામાં ૦૩ દિવસ જ અહી આવતા મેં પેલા રજા ઉપર રહેલા સાહેબનો મોબાઈલ દ્વારા સંપર્ક કર્યો. તો, મને જાણ થઇ કે, તેઓ બીમાર છે. હું તેમણે મળવા એ સાંજે તેમના ઘરે પહોચ્યો તેમને મારૂ અભિવાદન કર્યું મને ત્યાં જતા શરૂઆતમાં ખબર ના હતી કે, એમને શું થયું હતું. પરંતુ ત્યારબાદ મને ધીમે-ધીમે એમના અર્ધાંગીની તરફથી જાણ થઇ. તેમને કોઈ ગંભીર બીમારી હતી. ત્યાં જ તેમની દીકરી પેલી છોકરી આવી મારા માટે ચા લઈને….મેં એમના સામે જોયું એ સાવ મુર્જયેલા ફૂલ જેવી દેખાતી હતી ચિંતા શરીરને દીમકની માફક કોરી ખાતી હતી. સાવ પાતળી પડી ગઈ હતી. મને દયા આવી ગઈ મેં એમને કહ્યું મારો એક મિત્ર છે. અમદાવાદમાં જેમને પોતાની હોસ્પિટલ છે. તમે જો કહો તો ત્યાં આપ બતાવવા જઈ શકો તેમ છો. એમણે કહ્યું હા, મેં કહ્યું સારૂ હું સમય લઇ એમનો તમને જણાવું મેં સમય લઇ એમને જવા કહ્યું એ લોકોનો એવો આગ્રહ હતો કે, હું પણ સાથે જાઉં મને દયા આવી કે આમને દીકરો નથી અને હું ના પાડીશ તો કેવું લાગશે. મેં સાથે જવા હા, પાડી અમે બતાવવા અમદાવાદ ગયા ત્યારે પેલા મારા મિત્રે એમને તપાસતા એમને કાઈ અજુકતું લાગ્યું અને એમને કહ્યું થોડા દિવસ અમદાવાદ રોકાવું પડશે..મેં પૂછ્યું થયું છે શું!! તો એને કહ્યું હું હજી બધા ટેસ્ટ કરી કહી શકું આમને શું બીમારી છે. એ લોકો અસમંજસમાં હતા મેં એમને કહ્યું તમે ચિંતા ના કહો મારે અહિયાં મારા મિત્રનો એક ફ્લેટ છે. ત્યાં આયોજન કરી આપું. એમને કહ્યું ઠીક છે. મેં કહ્યું હું અહિયાં દવાખાને રહીશ. અને આમ ને આમ એક અઠવાડિયું ગયું\nઅને બધા ટેસ્ટના આખરે રીપોર્ટસ આવ્યા..પ્રથમ એ રીપોર્ટ મને પેલા મારા ડોક્ટર મિત્રએ આપ્યા..મેં રીપોર્ટસ જોયા અને…..મારી આંખો મુરઝાયેલા ફૂલ જેવી થઇ ગઈ મને થયું આવું ભી હોય ખરા!! ખરેખર મને આઘાત લાગ્યો..કાપો તો લોહી ન નીકળે એવી મારી પરિસ્થિતિ હતી મને થયું હવે એમના પત્ની અને એમના દીકરીને કઈ રીતે હું આ જણાવીશ!! હવે ઈ સાહેબને શું હતું અને આગળ કેવી-કેવી પરિસ્થિતિઓનો સામનો કરવો પડશે!! મિત્રો હવે એ હિમાચલ પ્રદેશના રસ્તાઓ જેવા રોચક તથ્યો આપને આ વાર્તાના આગળના ડોક્ટરની આત્મકથા ભાગ- ૩ માં ચોક્કસથી જોઈશું..\nમોરબી : સિરામિકના ગોડાઉનની ઓફિસમાં જુગાર રમતા પાંચ ઝડપાયા\nકાવ્ય વિભાગ : કવિ પ્રથમ પરમારની કવિતા “ગરીબડી બહેન…રિસાયેલા ભાઈને…”